text:
我唔係煮嘢專家,有時煮唐餐我都係一鑊泡收場,只不過,喺德國生活咗一年,由最初好多時出去食,去到依家,係 蛋糕 呢樣香港成日自己出去買嘅食品,都係自己搞掂埋.因為歐洲好多嘢,根本好多人係自己搞掂,餐廳除非做得好精緻,否則你好難自己整嘢食啲朋友鬥.
預製 蛋糕 好多時好食過出面買
首先,歐洲家家戶戶都有焗爐,好多唐人喺歐洲最初唔適應好大原因係,因為佢地唔慣用焗爐整嘢食,焗爐係你嘅好朋友,因為好多嘢食都係要靠焗爐搞掂,唔係靠電熱板搞掂,唔同香港,香港唔一定有焗爐,雖然我都咁講,如果你屋企有焗爐,你習慣用佢,對你日後一旦要移民西方國家生活適應係大有幫助,因為焗爐你幾乎可以肯定整到好多熱辣辣嘅食物.
跟住講 蛋糕 ,你話歐洲 蛋糕 貴唔貴,2.5 至 3.5 歐羅一件,查實話貴唔貴,如果同香港買 蛋糕 價錢比.香港Starbucks果啲昆水美心蛋糕,都係呢個價錢,而且無歐洲一般餅店做得好食.問題係,成個歐洲有以下呢種嘢,佢基本上係無敵,佢令你喺屋企可以等一個鐘就有新鮮 蛋糕 食
無錯, Dr. Oetker 嘅 蛋糕 粉系列,每盒可以整八件 蛋糕 左右,但都係2.9歐羅.
基本上,你買一個焗 蛋糕 用嘅盤,你買咗粉,按指示撈鮮雞蛋同鮮忌廉入去,搞呀搞,再倒入個盤度,個盤要鋪牛油紙,將焗爐預熱160度,然後焗九個字,搞掂,食得.我就係咁樣,成功整咗一盤蛋味濃郁嘅 蛋糕 出嚟,而且鬆軟度啱啱好,又唔係好麻煩,因為你焗 蛋糕 期間,你查實唔駛點理個焗爐,你由得佢就有得食就係.而且德國蛋糕盤,基本上係家家戶戶嘅基本配備,你買一個實無蝕底,你慣咗自己焗 蛋糕 後,除非好難搞果啲款式,否則你唔會考慮喺外面買 蛋糕 .
所以喺歐洲,一係唔好出去食,一係會好貴,因為快餐店喺歐洲無乜市場,而外面啲餐廳做得太差,亦好難生存,因為好多人都多少具備整嘢食嘅能力,不論男女.所以如果想喺歐洲開餐館,一係做車站盒仔飯快餐,一係就做得好現代同精緻,否則唐人街大混戰,生存機會等於零,無唐人街嘅地方更加唔駛講.喺我住嘅城市,最能生存到亞洲嘢係日本,台灣同韓國,大家諗吓點解喇.
下一次呢個深宵肚餓系列,我會講自家焗鹹豬手呢家嘢,呢樣嘢,真係解釋到好多鹹豬手食肆喺德國出現嘅原因.


c: text/html

text:
烏龍波
烏龍波,又可以講成擺烏龍,係足球術語之一,意思係解當一場賽事進行期間,一個球員唔小心將個波送咗入自己嘅龍門而令到己方球隊失波.家陣好多講波佬都會將烏龍波通俗咁講成「擺老烏」或者「送大禮」.
做出呢種失誤嘅多數係返去自己龍門前回防嘅球員,有時為咗即時化解敵方密集嘅攻勢,守方球員諗住用頭或者用腳解圍,點知判斷錯誤變成將個波改變方向飛入龍門,令到自己方面嘅守門員欲救無從而失波,呢個擺烏龍嘅情況係最普遍.
但有時誤會亦都會存在喺己方嘅球員同守門員之間,例如守方球員以為己方嘅門將喺自己後面,諗住輕鬆將個波撐龍舟畀佢,點知原來個門將唔為意接唔到而畀個波漏入龍門.有個關於誤會嘅實例發生喺2006年FIFA世界盃足球賽其中一場英格蘭嘅賽事入面,後防球員加利尼維利諗住後防冇晒威脅,於是喺大禁區角位外將個波大腳回後畀門將羅賓遜,點知羅賓遜出嚟諗住用腳輕鬆將個滾地波控定之際,個波突然俾草頭彈高避過咗佢隻腳,一路彈下彈下噉碌入龍門,令到英格蘭無端端失咗一球畀對手.
另外一個英超嘅經典烏龍波發生喺阿士東維拉嘅守門員安格文身上,當時後防球員美爾寶喺龍門右邊界外大力噉掟返個界外球入去畀安格文,點知安格文伸腳想接波時個波輕輕點一點佢隻腳後繼續彈入龍門,佢失波之後直頭無晒表情,重俾衝入球場嘅對方球迷(伯明翰球迷)拍佢塊面嚟嘲笑,成為當時英超球壇一單笑話.
當然烏龍波都可以係守門員自己一個人造成,不過例子就比較少.

robotstxt: allowed

filter: keep


text:
已讀不回死全家!
第38章 - 38 Unread Messages
我朝早十一點幾嗰陣紮醒咗,矇矇矓矓咁爬咗起身…
見到枕頭邊嗰兩個電話嗰時嚇到成個人清醒晒;我即刻拎起兩個電話嚟睇——
好在無同學Send過Whatsapp過嚟.
仆街,我竟然瞓著咗…仲一瞓瞓到天光.
雖然仲係有啲攰,但係已經完全無晒睡意,所以我拎住兩個電話行咗出房外面.
隔離——家姐間房仍然閂住門,我諗佢應該仲未瞓醒.去廁所刷完牙洗完面之後,就去咗廚房打個雪櫃搵咗啲急凍意粉放入微波爐叮.
今日8月30號,後日就開學,如果係以前嘅我,呢兩日應該都會同Billy允仔一齊借功課俾佢哋抄…
我用自己電話開咗個Facebook Messenger,Send咗兩個Message俾而家班入面僅餘兩個仲同我會有Contact嘅同學:陳佩珊同楊悅盈,睇下佢哋有無事.
經過呢幾日我印象中嘅楊悅盈應該無咁早起身,而陳佩珊…我已經唔想再Check佢有無讀到個Message,盞自己唔開心.
喺心入面數咗一數:5A-6A班本身有40人,而家應該淨番14個人,唔知學校嗰邊會點做;我哋班停課?
然後我又諗番起尋日Admin報數嗰陣,有1個人因為未讀訊息而死咗呢件事.
諗番起我自己親身經歷,其實唔難明白點做到;只要等某人瞓著咗,然後再Send個Whatsapp過去——
叮!
我放低兩個電話,喺微波爐拎咗個意粉出嚟放喺飯枱度食,但係繼續諗緊同一件事.
楊悅盈第一眼望到區家純張Screen Cap就話係假圖,我唔知佢點睇得出,但係要做一個假嘅Whatsapp Chat History根本唔係咩難事.
最重要嘅係,洪諾言有無必要冒險Send Message出嚟害人?
知道咗羅彥輝就係Admin(或者至少同Admin有關)之後,包括Billy在內,佢哋自己都唔難意識到自己就係關鍵人物——呢樣嘢我尋日都有諗過;但係而家清醒啲考慮一下,洪諾言最合理嘅做法其實係潛水,而唔係做啲一定會俾人發現而又損人不利己嘅嘢.
除非佢個目的係殺晒所有人,等自己成為最後倖存者;但係咁樣又解釋唔到點解佢要淨係Send Message俾其中一兩個同學.
等自己成為最後倖存者——你話我有偏見又好乜都好,我一諗到呢度,腦入面就浮現出柯志恒個名.
將自己部電話交俾人輪流看守呢啲方法,唔難想像柯志恒會同楊悅盈同一時間,甚至乎比楊悅盈更加早諗到出嚟;照咁推斷,區家純應該就係同柯志恒Pair Up咗,尋日喺Group入面指控洪諾言嘅其實就係用緊人哋部電話嘅柯志恒?
然後佢自問自答,就係想同學懷疑埋我…原因係我前一日話過佢害死咗人?
唔係無可能…如果柯志恒目的真係想全班死剩佢自己,或者佢同埋區家純,咁佢要做嘅嘢一定係一邊避開全班人注意,唔好成為眾矢之的,另一邊挑起我哋其他人嘅火頭…
我覺得越諗就越亂,開始1999;所以不如直接求證下?
打開自己個Contact List,記低咗區家純個電話,然後我襟咗133…
唔係,133咗反而可能會唔聽…我直接打咗過去.
——如果接電話嘅係柯志恒…
「喂?」
電話另一邊係一把女仔聲,我認得就係區家純本人;雖然預計到柯志恒唔會犯呢啲低級錯誤,但係始終有少少失望.
「區家純?我係何晞賢.」既然佢聽咗電話,咁做戲就做全套;而且我仲有另一個方法:「無呀…尋日喺Group見你話收到洪諾言Whatsapp,所以打嚟睇下你有無事…」
「無事呀…」區家純把聲有啲虛弱,好似唔係太想同我講嘢咁.
「呀,同埋呢——」我驚佢會收線,所以提高音量講咗句,同時Unlock咗楊悅盈個電話:「尋日未讀訊息而死嗰個係邊個,你…會唔會有啲頭緒?」
講完呢句之後,我就用楊悅盈部電話打俾柯志恒.
「我點知啫!」區家純反應有啲大.
然後我聽到佢嗰邊有電話響;雖然睇唔到區家純個樣,但係可以想像佢呆咗一呆反應唔切.
「係咪柯志恒個電話收到楊悅盈來電?」我專登咁問;我腦入面一直想像區家純手足無措個騰雞樣,好仆街咁幸災樂禍緊.
「柯志恒點同你講?係咪話只要你聽佢話,就有方法可以令到你生存到最後?」見佢繼續唔出聲,我又補多一句.
同時間我用楊悅盈個電話收咗線.
區家純嗰邊嘅電話聲亦都喺幾秒之後停咗.
然後佢就Cut咗我線.
我諗…佢呢個舉動已經等於承認咗佢同柯志恒合謀.
留言
未有留言


text:
新德里 必去景點及瑪祖卡提拿附近酒店推介
瑪祖卡提拿附近酒店預訂
神秘優惠價幫你慳更多
即時揭開神秘優惠價,慳得更多
新德里必去推介 - 瑪祖卡提拿
想去 新德里 自由行?等 Hotels.com 帶你玩盡 新德里瑪祖卡提拿 啦!留意我地文章,話你知去新德里 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋新德里瑪祖卡提拿 附近有咩酒店,等你更加容易計劃行程,慳返酒店來回景點嘅時間.
新德里瑪祖卡提拿 自由行
去得新德里瑪祖卡提拿 自由行最緊要一定係揀啱日子去.一啲熱門景點例如,新德里 嘅 瑪祖卡提拿,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
新德里瑪祖卡提拿 交通
想去瑪祖卡提拿 暢順無阻濟,最好就係出發前,睇清楚新德里瑪祖卡提拿 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
新德里瑪祖卡提拿 必食必買攻略
新德里瑪祖卡提拿一直都係旅遊熱門地點,去到新德里瑪祖卡提拿,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
之前出咗有篇文,提到香港飲熱嘢凍嘢用飲管都要管,然後被環保人無限上綱上線,有人夾硬屈我地反環保,有人仲屈我地鼓勵用膠飲管,更有人離譜到老作老屈話我地反鐵飲管有得益,完全係黐左線一樣.講最後一次,我地唔想圍繞環保呢個題目再講咁多,因為講到我地都覺煩,但因為太多所謂環保人走黎踩場搞搞陣,不停強加自己想法去人地度,所以要講最後最後一次.
1. 內文從來都無建議任何環保方案,「唔食唔去痾唔郁唔產生能量唔好工作」﹐根本傻嘅都睇到無可能,盲嘅都知講笑.
2. 成篇文重心係叫大家唔好再成咁煩膠,從來都無反環保.我地係Facebook都講明,根本你飲凍嘢做乜要用飲管,唔用其實係最好,無必要夾硬強逼人地飲熱嘢.
3. 我地絕對認同帶頭減廢,同埋減廢柴(呢部份講笑嫁,睇唔睇能得明呀),內文邊忽叫你亂咁浪費?叫你喪用膠飲管?叫你亂用紙巾?
4. 你地環保人無權夾硬要人做你做緊嘅嘢,更加無理由用如此離曬譜的態度,係度不停用你嘅方式去不停(我地講緊係不停呀)指責人地,不停留言洗版.
等如外國有個鬼佬返回原始生活,佢唔會日日係你Facebook留言,同你講:喂,你不如同我一樣全裸係森林生活啦,鑽番木取個火.
5. 唔好同我講乜嘢言論自由,我地啱啱刪除的留言,係多到Facebook自動把其刪除.你可以留言話用飲管傷殘,但唔係留言留到連個Facebook都當係SPAM,咁你話邊個過份啲.
呢一PART唔係講笑:winandmac小編或者唔係最環保嘅人,但會盡量減少生產廢物,但從來唔會寫篇文或留個言炫耀拎光環.訓覺從來唔會開冷氣過夜,返公司前真係上身赤裸(因為太熱).係屋企真係永遠都係全裸,因為小編覺得無需要係屋企衫一套,出街又一套.出街先著番條褲,到公司門口前先著番件衫.著多套衫就要洗多套嘢,都係浪費水.
但我唔會走去人地Facebook留言,更唔會係街度同人講:你咁熱不如除咗件衫佢啦,用毛巾或紙巾抹汗好唔環保呀!
亦唔會走去同人講:我唔准你開冷氣訓覺呀,太唔環保啦!
亦唔會去你屋企講:你做乜著另外一套屋企衫,不如學我咁全裸咪幾好!環保啲呀.
點解香港咁少人肯去為環保出一份力?就係因為煩膠呀,明唔明呀?要人環保唔係夾硬去逼人呀,識唔識呀?最好方法係令人覺得環保係好玩有趣容易做嘅嘢,而唔係成日用你自己既定一套想法,去強逼人地去做呀!


text:
食盡旺角 - 黑媽媽竹炭薄餅 五成變全熟牛扒 精選 推薦
同朋友遲遲既開年飯上星期先食,去左旺角樓上餐廳,見到幾靚就打算試下,誰不知換左餐唔係太好回憶既開年飯.
其實餐廳一直都推左好多優惠,放哂係門口話俾大家知,餐廳唔算話十分大,都好爆場諗住都唔會死得去邊架喇.
我地五個人叫左個《4人movenpick套餐》($676),因為見到都好多4人餐都夠哂食,餐湯係正常既,南瓜湯都幾杰身同濃南瓜味.但沙律好乾得兩滴汁,完全係乾食咁.
加左$48要左小食拼盤,薯條魚柳都好乾,用既粉醬都幾厚同就唔到時間黎炸,腸都黑黑地同埋摷哂皮,得雞翼正常.
全個餐最好食既主菜相信係《黑鑽石薄餅》,黑色薄脆批底,加左好多芝士同黑松露夠香,菇批有冬菇雞髀菇同白菌.
另一個《黑毛豬柳忌廉拿破崙意大利飯》,意大利飯煮得太過淋,而個汁都唔係太香,黑毛豬整得太細粒同份量都唔多.
意粉就有《粉紅胡椒大蜆忌廉白酒扁意粉》,意粉質感唔錯不過白酒味唔夠令到個粉幾淡,大蜆都幾細隻加左粉紅胡椒幾惹味.
最大惡夢一定係最後上既《澳洲T骨牛扒配黑松露醬》,牛扒見到已經好乾,明明叫五成入面直情係熟過全熟,完全overcook,跟果個仲唔似係黑松露醬似燒汁.
小食再加左個《黑松露拉絲芝士薯條》($68),黎到時賣相已經一啲都唔討好,食落真係濃到喊,仲要上面既芝士整到濃哂邊一忽拉絲呢.
野飲就正正常常既,叫左最特別既《藍沙乳酪沙冰》,成個底都係藍色真係幾靚,不過飲過第二間既藍白相間成個天咁就差少少喇.
除左野食唔得服務都唔係好得,一次過係咁黎哂野食張枱根本完全唔夠放,我地已經係三張台放四人餐,另外叫左野飲未黎就追下佢,無睇過就話黎緊整緊,最後不了了知,再追先發覺原來漏左單,未食完野就問食咩雪糕好似趕人走咁.
店名:EAT ME Bar & Restaurant
地址:旺角彌敦道560號譽發廣場5樓全層
即刻入去Like & Share埋我地既其他頻道:
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
Ublog: KJFOODLIFE飲食玩樂地圖
歡迎報料同合作:
Email: kjfoodlife@gmail.com
Mobile: 63525193
餐牌:


text:
今日睇到單新聞話有個係外國長大既ABC出書介紹港女係外國人既玩物,只要你係鬼佬講英文就有一大堆港女排隊同你上床.咁有關女性既負面新聞,婦團當然會出黎見下報啦,但今次既問題係港女既崇洋風氣其實係人所共知,就算唔係所有香港女性係鍾意洋腸都好,幾滴污水已經夠影響一杯水既質素.當然寫書果個敗類係立心不良,但係人地入面圖文並荗,有哂一班港女擺哂POST既床照,好明顯唔係老作.港女成為洋腸玩物既代表,除左怪依條友之外,係咪都要諗下港女自己既問題?
相信有女人會話「點解港男搞鬼妹就威,港女比鬼佬搞就係雞?」其實好簡單,因為就算港男真係食到鬼妹最多咪用黎係朋友面前哂命,最多都係上高登等一眾高登仔羨慕下.但係好多鬼佬食港女既心態真係當你係雞,係公廁.網上面好多比較偏激既鬼佬會開網站不斷放鬼佬點樣玩亞洲女人,將亞洲女人講到一文不值,但無奈好多港女同亞洲既女性都仲係見到鬼佬就好樂意「腿張開」.你男朋友賤格你都會同佢分手,但偏偏一眾港女甘於一次又一次以比鬼佬玩弄為樂,先會造成今日既結果.我相信如果有港男將食鬼妹既經歷放上網然後話鬼妹「好撚CHEAP」既話,鬼妹肯定會反擊,而唔係港女咁仲要幫鬼佬講乜野「外國人文化係咁」,「大家都係出黎開心下姐」,「我心甘情願」之類長他人志氣既說話.如果係一小部份既鬼佬食過一兩次港女就話港女係雞,咁當然係果班竹佬仆街,但「港女係雞」依句說話,係外國係受到普遍認同既時候就好有可能係港女既價值觀本身就有問題.上年既「蘭桂坊港女」事件其實每晚都發生緊,只不過係果次咁啱遇到兩個鍾意拍片放上網既鬼佬先會係網上爆左出黎.
港女對外國人既過份崇拜,其實你係日常生活留意下係唔難發現.點解港女成日埋怨港男唔大隻,但又時不時見到身材樣貌都唔錯既港女拖住個又肥又唔靚仔既鬼佬?點解港男唔幫你拎手袋就叫冇紳士風度,但我通常見鬼佬都唔會幫女人拎野又冇問題?點解同港男食飯男人比係正常,但同鬼佬食飯AA甚至條女比返轉頭都冇半句怨言?以上咁多問題,其實好明顯就係港女覺得只要係鬼佬就會高人一等.唔知點解,對港女黎講英文好似比較高級,同樣鬼佬都比較吸引.同一個可能識左半晚都冇既人開房唔奇,但肯比影相甚至拍片,而唔怕自己全相會出現係某某網站既,好似只有鬼佬先有咁既能力.你要話鍾意比邊個搞係女人既自由依點我唔反對,但係當你做到自己咁CHEAP而整臭「港女」依個名既時候你又企出黎話唔好物化女性,只會貽笑大方.
我唔會阻止港女們繼續搵鬼佬做目標,我亦冇權咁做.但麻煩你地記住自己都係一個人,理應有尊嚴,而唔係一見到係鬼佬就當眾打車輪玩3P屌屎忽都冇問題.你要人地尊重你既話,首先你就應該錫住自己.當你對住鬼佬毫無低線任佢點玩都淨係識講「FUCK ME」既時候,比人當做係雞又怪得邊個?
相關


text:
大家會同閨蜜去邊到玩?
-
sinaaaaahello last edited by
平時一放假就同閨蜜四圍食下野同去玩 唔想來來去去都係做果幾樣 大家平時又會同閨蜜去做咩
-
mummumi last edited by
一齊做yoga 做cake
-
fanjiiii last edited by
星期六日間中會同d fd去搵食/ 有時去做手作仔…我之前同fd做過水晶球 好靚 不過就成4百幾好貴
-
cherylluvu last edited by
岩岩見到tissot 4月開始weekend係café會有手作workshop…做香薰蠟燭..之後好似仲有其他野玩
我諗住join... 已經可以網上報名 有興趣去佢個fb到睇下丫
-
ginnylee231 last edited by
good wor!! 貴唔貴ga?岩我就拉埋我d fd一齊去
-
vienkwok last edited by
Joint $180@!
-
vitagigi last edited by
想玩個相架
-
ericaxd last edited by
總之係d靚既野la
靚既舖頭 靚既野食 靚既景^^
-
J last edited by
@cherylluvu 玩咩咖


text:
早幾日係日服 PSN 推出咗一隻「新」作,因為呢隻作品其實係街機已經推出咗有成九年,直到 8月 2 日先正式係登錄 PS4.講緊既就係擁有極多 Fans 既《Border Break》,到底呢隻遊戲有乜魅力可以令佢係競爭強烈既日本街機市場生存咁耐呢?又到底點解一隻有咁多 Fans 既 Game 會比人話好「悶」呢?
首先呢隻遊戲係機械人「Blast Runner」高速對戰遊戲,基本對戰人數為 10 vs 10,而佢係屬於 FPS 遊戲,地圖中會設有可佔領據點,秘道等等,目標係擊破的軍基地核心.
遊戲內既機體主要分為「強襲」(Assault),「重火力」(Heavy),「游擊」(Scout),「支援」(Support)四種類,各自有對應既兵裝及能力.每次出擊玩家都可以自由裝備某套兵裝進入戰場.隨住玩家等級上又或者抽逐步解禁各種裝備.而「Blast Runner」則由「頭部」,「胴體」,「腕部」,「腳部」四部份組成,每件裝甲都有多項數值,影響機體性能.
而本作最吸引人其中一點就在於玩家可以完全組合自己既「Blast Runner」以及自訂武裝.雖然《Border Break》黎到 PS4 遊戲採用基本免費課金制,但並唔會話你無課金無三星裝就會比人完爆,如果你見到某 Game 評咁講的話,九成九係自己玩唔掂比人虐完,然後就話隻 Game 悶.
係《Border Break》入面,並無最強既武裝,只有最強既技術,戰術.因為即使係初始武器都唔代表唔好用,例如三星榴彈砲雖然有強大威力,但係得一粒彈而且上彈時間極耐;相反一星版本數雖然威力較低,但係接近可以長時間連發(配合特定技巧).而近戰既刀除咗基本既直斬,橫斬,斜斬等分別,仲有衝斬,二段斬等等.所以係呢隻遊戲入面,只有最適合自己既兵裝,並無最強.(後期有埋武器屬性就更複雜)所以會話比人屈裝備,又或者聲稱自己用二星裝已經可以無雙既,一係就真係技術勁到爆,一係就以為自己玩緊劣質手機 Game.
現時遊戲只有非常前期既「第3採掘島」,呢個地圖比較少祕道,主打中場對抗,潛入等,算係比大家熟悉遊戲既操作以及操練自己技術.雖然大家係其他 FPS 遊戲練返黎既技術係《Border Break》內都有用(例如槍法,走位等),不過要注意本作仲要留意 Boost 量既控制,情報掌握等等,所以大家都係要花時間練習,死返咁上下次數先啦!
《Border Break》以一隻九年前既作品黎講,絕無過時之感,相反黎到 PS4 除咗令老玩家重拾當年感覺之外,亦都實現到無分地區 10 vs 10 極低網路延遲,課金度比起街機年代大大減低,仲要免費下載有得玩,認真絕對要一試!


text:
12.9.11
Prefect Wedding Gown ?
呢條 Vera Wang ok 嗎?
其實我一路都冇預計到,原來搵一條岩心水既 Wedding Gown 係需要好多時間.因為 s 對 Wedding Gown 既款式大致有一定既方向同想法,一直都以為只要搵岩 Style 既婚紗店就會好快搵到合適既 Wedding Gown.但係 ● ● ● ● ● ● ● ● ● ● ● 我實在太天真啦!!!
我同 s 每次 Wedding Expo 都有睇下租婚紗既鋪頭,結婚"廣告"雜誌都睇過一大疊,淘寶都search 過一堆,滿以為有晒 idea 去睇婚紗會好快搞點,真係搞錯晒.一件婚紗唔著過上身,你永遠都唔會知個效果係點,就算係完全冇諗過既 style 都建議你去試下,有時出黎既效果真係估你唔到.
首先個人喜好梗係好重要,但係一件婚紗由睇相,到衣架上既實物,再著係個身到既感覺完完全全係幾回事.因應婚紗 cutting 與新娘既身型出黎既效果可以相差幾遠.建議大家可以 book 多幾間婚紗店,試多幾件,試下邊種 style,邊種 cutting 先最岩自己.
另外一件婚紗好唔好睇真係好睇 cutting 同手工,學 s 話齋一件婚紗做得好唔好,質料好唔好,一著上身一模上手就知道,完全冇得呃.拎黎影 prewedding 當然唔多覺岩唔岩身,質料好唔好,釘工好唔好,但係一見真身就知龍與鳳.
再者場地安排對顏色既選擇影響都好大,因為婚紗既白色本身都分兩種.一種當然係純白色婚紗,另一種就係米白.係酒樓或酒店影響當然唔大,但係行教堂就一定要選純白婚紗.因為你件婚紗一定要比教堂更白,先會更特出更配合個環境.唔好以為米白色差少少問題唔大,一拍落純白色既背景都幾覺下.
同埋賓客既衣著都會係你考慮既因素,如果你既賓客大部份都係 well dressing.你既婚紗就要比較 formal/隆重先會襯返,相反亦然.
P.S. 由於原來呢個 Blog 係有 fanssss,佢地亦都兜口兜面要求有 update.所以拿拿聲 update 住咁多先.sk 既 WG 之旅下期分解.
k
Labels: 嫁衣禮服
訂閱: 發佈留言 (Atom)


text:
哥哥一見到Patrick叔叔就同我講「又係呢度?」估唔到佢陪咗咁耐仲記得
我同佢講「係呀!呢度係Patrick叔叔最新嘅『美樂士多』,以後可以多D嚟玩啦!」
見到Patrick周圍騰就知道新舖開張有幾忙
店裡面依然有住嗰陣『老』味
我最鍾意嘅『綠寶』樽,記得細細個成日飲到唔停得口
店內好多擺設都係由雜貨店那邊搬過來
9月3日才正式開張,依家還在試業階段
一個一個籐籃裝住各種唔同懷舊零食
芊芊一入舖第一時間就係喉住D糖
哥哥就一路指住話「我想要呢個...呢個同...呢個」
同美樂雜貨店一樣,大部份懷舊糖果一次見哂,啱哂OL們落嚟入貨!
『眼鏡聰明豆』大家仲記得佢嗎?上次去雜貨店都仲未有貨
特別推介『印水紙香口膠』,成盒買有八折呀!記得細個買嚟食,最緊張就係睇下印水紙咩圖案
芊芊仲鍾意呢個威化雪糕筒
睇完零食行過隔離,見到幾款懷舊玩具,兩個又新屎坑走埋去玩玩
呢幾款上鍊鐵皮玩具,唔知大家又玩過未呢?
呢個紅A牌燈罩吊飾,係Patrick為朗豪坊店專登設計,真係整得幾靚喎!除咗紅罩燈,仲有其他紅A產品,好似『浪口鐘』,啫喱杯,水壺等
最得意係另一邊有個現代水晶吊燈,簡直形成一個大對比
西瓜波都有得買!聽聞製造西瓜波的廠商都逐漸減產,真係要快D買番個留念至得
美樂士多仲有自家果籃同埋月餅賣
月餅盒面設計都超懷舊,好似以前小學課本D角色咁
果籃都係以前鐵線+玻璃紙嗰款,仲有冇印象呢?
Patrick仲將雜貨店個冰凍汽水櫃搬咗過嚟
當然要揀番支『綠寶』飲啦!
Patrick仲推介我飲佢嘅至愛,喺日本空降到港嘅玻璃樽烏龍茶
最後壓軸就係呢部懷舊扭蛋機,只係$2就可以扭一次,扭蛋裡面係D小匙扣小飾物
兩個最開心就係可以有得扭蛋,$2一次,真係俾佢哋扭多幾次都冇所謂!
臨走前同Patrick叔叔影番張相,對比番上次雜貨店張相,大家都冇乜點變喎!哈哈~
美樂士多 簡介
9223 8538


text:
2013年日本關西,北陸賞櫻自駕遊 – Day 2:大阪櫻之宮公園,萬博記念公園
係大阪住一晚之後,我地第二日就要向京都出發啦.第二日嘅行程主要會去大阪櫻之宮公園同萬博記念公園呢兩個大阪嘅櫻花名所,雖然知道大阪大部份地方嘅櫻花都已經開始凋落,不過一場黎到冇理由唔去睇睇,就算只係得返櫻吹雪都好.
2013.4.6 | 雨
一早起身,先去豐田租車店攞車先.朝早街上面仲係好少人.
呢間位於難波車站附近嘅豐田租車店地方幾大,裡面車輛數目都唔少.租車店係地圖上嘅位置可以參考呢度.
去到租車店大約只係用左15分鐘就攪好晒手續,開車返Cross Hotel泊好架車,然後先係戎橋旁邊間Lotteria快餐店食個早餐先.
今日天氣認真麻麻,個早餐都未食完就已經落起雨黎.
行程第一站先去黑門市場行行先,好在呢度有瓦遮頭,出面落緊大雨都可以照行.呢日係星期六,所以有開門嘅舖頭會比平日多,如果係weekday去,因為有唔少舖頭唔開門,會冇咁熱鬧.
係黑門市場買左生果之後,就開車到今日行程嘅第一個賞櫻景點 – 櫻之宮公園.櫻之宮公園係大阪市內的櫻花名所,位於大阪城附近,前往嘅交通都好方便,不過附近泊車位並唔多,如果係櫻花滿開期間去,自駕的話可難較難搵到位.但係我地去呢日因為已經過左滿開期,再加上落住雨,所以就算係星期六公園內都只得小貓三幾隻.
如果唔落雨,櫻吹雪嘅景色都唔錯架,當大風吹D櫻花落黎果刻,滿天都係粉紅色嘅櫻花花瓣,再加上滿地粉紅色嘅櫻花,好浪漫架.
係櫻之宮公園影完相之後,開始向下一站萬博記念公園進發,萬博記念公園都係大阪櫻花名所之一,位於大阪市北面,開車行高速公路大約45分鐘就到.
去到萬博記念公園嘅時候天氣比係大阪時仲差,唔單止一路落雨,而且因為地方空曠,仲勁大風,幾乎連人都企唔穩.所以我地只係係公園中央嘅大陽の塔附近影下櫻花就算.不過呢度嘅情況同櫻之宮公園一樣,櫻花已經凋落得七七八八啦.
萬博記念公園嘅標誌性建築 – 大陽の塔
大陽の塔旁嘅櫻花大道,滿開時呢度真係超靚架,可惜……
原本嘅行程計劃中係plan左要去京都淀川河川公園背割堤睇櫻花,呢度係一個種左好多櫻花樹嘅河堤,開花果陣好靚架,不過我地去到果陣橫風橫雨,而且因為實行人潮管制,封左旁邊個停車場,要泊去好遠嘅臨時停車場再行過去,咁嘅天氣咁嘅環境點行啊.
由於天氣太過惡劣,我地決定放棄淀川河川公園背割堤呢個景點,提早去京都嘅酒店check-in先.我地係京都會留宿兩晚,因為疊住星期六嘅關係,呢兩晚要係京都搵一間兩晚都有房可以連住嘅酒店好難,最後總算搵到呢間位於京都駅後面嘅酒店,叫新・都酒店,酒店質素同位置都好好,不過由於京都酒店太full,所以價錢比平時正常價格貴左三成.[想睇酒店介紹同住宿評價可以參考呢篇住@京都 新・都酒店]
係酒店check-in好之後都仲係不停落雨,唯有去有瓦遮頭嘅河原町一帶嘅寺町通步行街同錦市場行下.
最後去返河原町通度果間丸龜製麵食晚餐,呢間舖頭上年住京都Best Western Hotel Kyoto果陣發現,我覺得好好食,不過似乎唔係咁啱同行家人嘅口味.
最後,返酒店食完上午係大阪黑門市場買嘅士多啤梨宵夜就係雷雨聲中進入夢鄉啦,希望第二日起身會見到好天啦.
– Day 2 完 –
>> 返回《2013年日本關西,北陸賞櫻自駕遊》總目錄


text:
有件五毛,叫做 饒毅 ,當年大大聲退出美國國籍,喺2016年同今年被美國拒簽,就大大聲鬧美國人.其實奧巴馬年代後期,已經開始對五毛唔客氣,只不過 饒毅 被拒簽只係第一波,如果日後多咗特區護照嘅人被拒簽,或者有人做咗五毛,連綠咭都被註銷,我一啲都唔意外,因為美國人並唔係蠢.
饒毅 呢啲係自己攞嚟
首先,退出美國國籍嘅人,返美國攞簽證本來難度係高啲,因為美國政府比較有理由相信,你會意圖留低.美國嘅簽證政策邏輯好簡單,就係你有無誘因留低,所以供緊樓批出簽證機會好大,住喺發達國家批出簽證機會好大,甚至後來整咗VWP出嚟,而加拿大,百慕達(百慕達嘅BOTC係比BC仲勁,BC喺百慕達逾期居留被deport嘅case都有)呢啲直頭完全免簽就係咁解.
而 饒毅 呢啲五毛,就更加之抵死有餘,你估美國政府會唔會攞你啲data,分析你平日喺social media嘅行為,梗係會喇,因為回教恐怖分子就係喺social media度招兵買馬,而依家美中關係日益惡化之際,果啲大大聲講嘢嘅五毛,依家咪抽一兩件嚟嚇吓人,我估香港如果有五毛被禁入境,可能都係先由持特區護照果批先,亦係咁解,甚至呢件事,可能係香港人權及民主法案同步嘅事,而 饒毅 依家大大聲出嚟講嘢,咪正中美國下懷,美國都係想 饒卜人竹水弓 出嚟大大聲講嘢.
但有一點更加有趣,係果啲五毛嘅綠咭會點處理,例如依家有幾件香港五毛懷疑有綠咭或美籍,包括雷鼎鳴教授,以及個女喺美國做咗醫生嘅高志森,呢兩條友,高志森明顯仲交緊美國稅添,依家睇會唔會有人認真攞呢兩件做人辦嚟開刀,當呢兩條友返美國都出問題果陣,其實代表美中關係,以及香港關係法都去到尾聲喇,所以如果仲想送仔女去美國果啲,就咪喺網上做藍屍,或者參加親共組織,美國佬係會做嘢,對付呢啲危害美國民主價值嘅友仔.
圖:我喺2007年以VWP身份入境美國嘅印嚟,VWP代表你係用文明國家嘅passport入境,包括台灣.香港人想成為VWP一員,係靠前宗主國.


text:
聖艾夫斯 必去景點及博特韋頓海灘附近酒店推介
博特韋頓海灘附近酒店預訂
神秘優惠價幫你慳更多
即時揭開神秘優惠價,慳得更多
聖艾夫斯必去推介 - 博特韋頓海灘
想去 聖艾夫斯 自由行?等 Hotels.com 帶你玩盡 聖艾夫斯博特韋頓海灘 啦!留意我地文章,話你知去聖艾夫斯 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖艾夫斯博特韋頓海灘 附近有咩酒店,等你更加容易計劃行程,慳返酒店來回景點嘅時間.
聖艾夫斯博特韋頓海灘 自由行
去得聖艾夫斯博特韋頓海灘 自由行最緊要一定係揀啱日子去.一啲熱門景點例如,聖艾夫斯 嘅 博特韋頓海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖艾夫斯博特韋頓海灘 交通
想去博特韋頓海灘 暢順無阻濟,最好就係出發前,睇清楚聖艾夫斯博特韋頓海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖艾夫斯博特韋頓海灘 必食必買攻略
聖艾夫斯博特韋頓海灘一直都係旅遊熱門地點,去到聖艾夫斯博特韋頓海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
波彭京 必去景點及波彭京海灘附近酒店推介
波彭京海灘附近酒店預訂
神秘優惠價幫你慳更多
即時揭開神秘優惠價,慳得更多
波彭京必去推介 - 波彭京海灘
想去 波彭京 自由行?等 Hotels.com 帶你玩盡 波彭京波彭京海灘 啦!留意我地文章,話你知去波彭京 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋波彭京波彭京海灘 附近有咩酒店,等你更加容易計劃行程,慳返酒店來回景點嘅時間.
波彭京波彭京海灘 自由行
去得波彭京波彭京海灘 自由行最緊要一定係揀啱日子去.一啲熱門景點例如,波彭京 嘅 波彭京海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
波彭京波彭京海灘 交通
想去波彭京海灘 暢順無阻濟,最好就係出發前,睇清楚波彭京波彭京海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
波彭京波彭京海灘 必食必買攻略
波彭京波彭京海灘一直都係旅遊熱門地點,去到波彭京波彭京海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
喺Pokemon Go同《寵物小精靈》既世界裡面,或者大家都只係將注意力放喺小智同比卡超度,但其實有冇人認識過火箭兵團?
「你呢個問題問得真係好 ,我地亦都好落意去解答你呢個問題.我地既目標係喺破壞中,維持呢個世界既平衡 ,用罪惡去搵出真理既所在.我地兩個係魅力四射既奸角,武藏 ,小次郎,我地火箭兵團筆嬲都係來去如風架~我地既明日係惡貫滿盈既黑暗日子 .冇錯喇喵!」
相信大家對呢句對白一啲都唔陌生,依家喺各大平台上面仍然見到有人留呢句言添!證明其實火箭兵團都有佢地既市場架,之但係大家對佢地既認識又有幾多?
武藏
成日覺得自己係天生既女演員但又做唔到,加上因為屋企好窮,心灰意冷下先加入火箭兵團.不過入左火箭兵團之後幾乎冇成功立過功,所以人生基本上係好失敗.
雖然佢份人好易發嬲,非常自我中心兼任性,成鬼日蝦小次郎.....之但係有時都會有善良既心既....數到佢唯一優點,就係同阿柏怪既感情.因為喺ep031,可能受到武藏影響,感動下而由阿柏蛇而進化成阿柏怪,同武藏既感情非常深厚.可惜有次阿柏蛇群遇到危險,武藏叫阿柏怪同佢地一齊離開並保護佢地,於是先至同武藏分離.
兩個既眼淚感動到小精靈.
小次郎
小次郎原本係含住金鎖匙出世既有錢仔,因為受唔住未婚妻同埋籠中鳥既生活,所以離家出走,仲因為一次機會而加入左火箭兵團.雖然初初伙想做大反派,不過天生太仁慈,對小精靈亦都照料有加,所以同武藏成日捉唔到比卡超.
風鈴鈴係小次郎最中意既小精靈,因為見到佢就會諗起細個既痛苦回憶.佢同小次郎感情好好,可皆最後因為體力不支而要同小次郎分別,我估大家嗰陣同我一樣都好難過吧.
佢對伙伴好好,為左救佢地不惜放低尊嚴,求小智佢地出手相助.
喵喵怪
喵喵怪為左追求另一隻母喵喵貓瑪丹娜而努力學人話,也漸漸練就只用兩隻腳走路.
佢地兩個對喵喵怪都係非常好感情,就好似兄弟一樣,食飯同訓覺都係一齊.而且武藏同小次郎對小精靈都好好,提供獨立座位比佢地,同佢地好似朋友咁.
你睇圖,都知邊個對小精靈好啲:
如果喜歡我們的文章,請即分享到︰
相關文章
fanpiece 推薦
留言
-
Alvin Kwun Yiu Chan 於 26/07/2016 評論 NO. 1
其實每次火箭兵團都係堂堂正正咁對決, 係小智條仆街屈 9 人機
-
Kenny Leung 於 26/07/2016 評論 NO. 2
-
大祥 於 27/07/2016 評論 NO. 3
所以说抢手机的人都是火箭队?
-
吳佳琪 於 27/07/2016 評論 NO. 4
別的我不知道
但小次郎絕對是好人啊啊啊啊
小時候最想要這種哥哥qwq


text:
小檬已經當了哥哥一年多,究竟這年多兩兄妹的相處係點嘅呢?
而當初好錫妹妹嘅小檬,又keep唔keep到呢團火呢?
妹妹初生到未識喺high chair嘅階段,
小檬會幫手餵奶拍拍瞓教,錫錫妹妹.
衝突最多就係嘈醒對方.
不過都係小檬玩得大聲嘈到佢, 因為妹妹少少聲就醒
小檬好瞓得, 瞓左話之你果隻!
妹妹爬行階段呢,都繼續係錫錫同攬攬.
妹妹都仲係一舊飯,冇咩交流.
就係最驚妹妹爬緊小檬踩到佢..好在都未試過,
因為我地都係人釘人戰術,唔會淨係得佢兩個獨處.
妹妹大啲識扶住學行喇...小檬都好容易行嚟行去撞到妹妹.
互動就多左好多.小檬好鍾意攬住企喺到嘅妹妹,
有時會用手cool頸,好容易出現捽角情況
呢個階段妹妹識用手去攞小檬啲玩具,小檬都會好緊張話妹妹唔準攞,
我地唯有美化件事,好似話你砌個lego車咁靚,
妹妹想睇吓, 咁樣小檬就會樂意比妹妹睇
妹妹而家識行識走喇,明明好多玩具喺面前都唔玩,
要玩哥哥果啲,哥哥玩咩,佢就想玩咩.
唔爭好似唔安樂,妹妹仲係一舊飯階段
我都會叫小檬比妹妹玩,
大啲就改變策略,
我唔可以比妹妹覺得,哥哥咩都會讓佢,
所有人都要讓佢
妹妹可能學左,一爭就得,一爭就有
都咁高咁大喇
要公平,一視同仁!
現實好殘酷, 唔係細就一定被人讓!!!!
(不過我都會睇情況,例如一齊去到公園玩滑梯,
如果一齊到, 出於愛心就可以大譲細!)
但妹妹出手爭我就唔使小檬讓,
唔想妹妹霸道,但同時要話比小檬知,妹妹唔啱,
如果玩具係共同擁有
冷靜返會主動叫小檬同妹妹一齊玩
大部分時間都會一齊玩,唔會自己霸住
哥哥唔會淨係自己玩,會同妹妹有互動
妹妹成日都比佢氹到好開心
見到佢地一齊玩,媽媽自然好開心
有好野,小檬一定同妹妹分享
唔會自私, 唔知大啲會唔會都繼續呢?
影相排排企
cool頸黨
比哥哥訓練得多,企得穩咗!
總有投訴嘅時候
熱情吃不消
糖癡豆
大唔一定比細叻,
細嘅都可以好叻豬,餵返哥哥
兩個坐埋
就咩都玩得一餐
食,要一齊食
笑~
要一齊笑
小檬真係好錫妹妹,試過有兩次啲親戚朋友講笑話抱走妹妹喇..
小檬以為真,即時刻喊咗出嚟!!
果刻知道佢真係好錫呢個妹妹.
希望你兩兄妹要繼續相親相愛呀~


text:
本來依個世界嘅國家都有供會,例如係 IMF,世界銀行或者亞洲開發銀行等,依啲就係國家同國家之間供嘅會(分別係依啲會息口比較低),如果成員國唔掂或者要發展都就去標會攞錢洗,但係依啲會都係由美國主導,係 IMF 美國甚至有否決權,亞洲開發銀行就以美日主導.
今次大陸攪亞投行就係自己係亞洲攪個會嚟供,擺明同美國對抗,以前有國家攪過類似野但係攪唔成,不過今次最神奇係英國佬玩埋一份,有大國支持係咪會攪得成呢?做咩英國佬會參加呢?做咩今次唔驚美國佬呢?
時間巧合
再有國家想攪壇野抗衡美國金融霸權本來就唔奇,不過大陸係依個時候攪就幾弔詭,大陸依家面臨緊經濟放緩,之前已經講過有以下現象:
– 14年GDP增長7.4%創24年來新低
– 外資頻將工序撤離大陸
– 減息
同時大陸需要經濟轉型到高增值行業,前文都提過低增值嘅代工業(無自家研發/品牌果種)仲係養住好多人,同時仲係大陸經濟支柱.近年因為人仔升值,勞工保障令人工大增等因素,外資已經由兩年前開始將代工廠搬去更內陸地區或者其他更平國家甚至搬回本國(詳見大陸會唔會經濟爆破?)
大陸唔可以再做世界工廠,不過轉型仲有好大困難,要谷經濟就靠基建投資.
亞投行正正就係攪基建供會,但係到依家都未講個會係點標/供,之前傳聞話大陸放棄否決權唔會好似美國係 IMF 咁打橫行,不過後來官方都澄清話無放棄否決權,大陸最後係咪會攞到主導權呢?定係其他國家都係度篤手指話加入先到時見到唔對路就唔俾錢呢?
睇返大陸依家嘅借貸情況,佢其實係向亞洲開發銀行借最多錢嘅國家(詳見中國也是跟亞洲開發銀行借最多錢的國家),佔總借貸大約4分一,一個咁缺錢嘅國家叫你一齊供會如果仲攞埋主導權咁會點呢?
香港參與有咩好處?
講返香港,香港參加有咩著數呢?香港有咩大型基建要標會?機場三跑(已經好大爭議)?高鐡(又延期又超資)?港珠澳大橋(依家分分鐘駁唔埋條橋)?香港係咪需要依啲「基建」呢?
定係香港借錢俾人收息?通常依啲會都係低息貸款,做咩唔攞啲錢買債券?陳家強話咩發展潛力大,咪玩喇.
至於香港以咩形式加入都未知,無外交權係咪仲有聲出都未知咁就話加入,要供幾錢又無講,係咪傳聞頭100億呢?係咪其他國家未確定俾錢果陣就叫我地俾住先呢?到時係咪問庫房攞呢?
之前曾俊華話香港可以做中介者或者支援等專業服務,咁做中介者或者支援點解要入亞投先做得呢?做菲傭中介果個都唔洗做菲傭喇,大陸其實係好大機會要搵香港做依啲專業服務,因為香港有深厚金融基礎同國際化人才,依啲野都係大陸缺乏嘅,到時真係佢急我唔急喎.
咁早加入真係唔知為乜,見唔到有咩先機要著喎,依家除咗睇到有人以表忠心都諗唔到對香港有咩好處.


text:
芝朱朗 必去景點及巴圖卡拉斯海灘附近酒店推介
巴圖卡拉斯海灘附近酒店預訂
神秘優惠價幫你慳更多
即時揭開神秘優惠價,慳得更多
芝朱朗必去推介 - 巴圖卡拉斯海灘
想去 芝朱朗 自由行?等 Hotels.com 帶你玩盡 芝朱朗巴圖卡拉斯海灘 啦!留意我地文章,話你知去芝朱朗 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋芝朱朗巴圖卡拉斯海灘 附近有咩酒店,等你更加容易計劃行程,慳返酒店來回景點嘅時間.
芝朱朗巴圖卡拉斯海灘 自由行
去得芝朱朗巴圖卡拉斯海灘 自由行最緊要一定係揀啱日子去.一啲熱門景點例如,芝朱朗 嘅 巴圖卡拉斯海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
芝朱朗巴圖卡拉斯海灘 交通
想去巴圖卡拉斯海灘 暢順無阻濟,最好就係出發前,睇清楚芝朱朗巴圖卡拉斯海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
芝朱朗巴圖卡拉斯海灘 必食必買攻略
芝朱朗巴圖卡拉斯海灘一直都係旅遊熱門地點,去到芝朱朗巴圖卡拉斯海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
香港地
「身份」
如果你問我香港人嚟三個字代表啲乜嘢,我會話嚟個係我哋嘅身份,因為香港係我屋企,香港係我嘅根!不論黨派,不論理念,香港人就係香港人.我哋係生活係一個文明同發達嘅城市,有一個完整嘅司法制度,有民主,有自由.大部份人都係一個殖民地嘅城市成長!而我哋講求嘅係公平,公義同公正嘅地方!但係而家香港人嚟三個字變得越嚟越陌生!
「討論」
過去幾日社會不斷討論上一代同下一代嘅問題,而當然下一代點樣諗我哋係控制唔到.只不過佢哋要了解香港人嚟三個字嘅真正意思!點解過咗二十幾年我哋仲堅持為六四平反?點解當下一代企出嚟抗爭嘅時候,我哋嚟一輩會義無反顧咁撐佢哋?原因好簡單,就係因為我哋要捍衛嘅除咗民主同自由之外,我哋仲要堅守公義!所以首先要明白歷史對任何人都有嘅意義!
「初衷」
如果依家嘅年輕人覺得「六四」對佢哋嚟講無意義甚至乎覺得好遙遠,咁當佢哋嘅下一代覺得「雨傘」對佢哋嚟講亦都無意義同好遙遠嘅時侯,或者佢哋就會明白點解我哋老一輩仲咁堅持.本土同唔本土其實都係圍繞香港人嚟三個字!大家價值觀唔同?我覺得非也,只不過觀點唔同!而如果香港人再唔團結,繼續一盤散沙!老實講好快香港人嚟三個字就會失去佢嘅意義!
Originally published at Kenneth Kwok (郭嘉俊).


text:
六月已經加定期息,果陣我已經提醒各位會加按揭息, 加息 遊戲開始玩緊,依家各大銀行真係頂唔住金管局壓力,開始加H按息,而樓市喺 加息 潮下頂唔頂得住,呢點我十分之懷疑,仲有五毛周圍唱好樓市,呢啲五毛真係最好攞出嚟鞭屍.
加息 周期啱啱開始
HSBC HK 喺六月加定期利率,好明顯係知道自己要有足夠資金,就一定要 加息 留住客戶,但息差太少係一定會有問題,所以金管局要求各大銀行加樓按息,依家啲五毛仲話只係新造果啲有事,現有果啲無事,啲五毛梗係以為H(HIBOR,香港銀行同業拆息)唔會升,P(最優惠利率)唔會升,其實依家好大機會係九月加最優惠利率,一旦連最優惠利率都加埋,好多人供樓都會開始負擔增加,甚至出出地事.所以我發現喺蘋果日報網站,有幾件擺明假戶口果啲五毛胡言亂語,呢啲五毛真係fake news distributor,絕對可以講係累人不淺.
香港由於行聯繫匯率,加上中國資金出現緊張情況,所以 加息 遊戲係玩硬,係睇利率升得有幾急咁解,再加上依家洗黑錢都開始要準備要走出嚟,果啲租劏房office嘅友仔,明知辣招嘅稅咁重都買山頂樓,呢啲友仔擺明洗黑錢,亦都意味住呢層樓可以明知蝕都照沽,只要有人肯接火棒得,所以依家樓市根本係會出事,李國章將佢兩層太古城單位沽出去,真係十分之聰明嘅舉動,佢知道銀行實要 加息 ,佢知道依家啲樓乜嘢人買,見到個勢唔妥就先沽兩個,之後再沽,你以為係內部轉讓,明眼就知唔係,依家精人就靜靜離場,但做自帶五果啲蠢材,繼續自己去唱好個市,大概可能收咗水,要繼續唱好個市,方便果啲洗黑錢領導先走,呢個不嬲都係中國國情嚟,否則用咁多錢養呢啲收五毛嘅人渣嚟做乜?
樓市 應該唔捱得好耐,資產泡沫大爆破,應該好快會發生,如果有乜政治變局,就會嚟得更快,畢竟好多人都準備喺呢啲亂世大時代搵食.政府仲講乜嘢搵地起樓,除咗講入境政策,如果有心令樓市自爆,再加快 加息 步伐,加嚴查中國嚟嘅懷疑黑錢投資樓市,真係乜嘢樓市都俾你搞掂喇.講到尾,又係錢作怪.


text:
西區 必去景點及佩吉斯海灘附近酒店推介
佩吉斯海灘附近酒店預訂
神秘優惠價幫你慳更多
即時揭開神秘優惠價,慳得更多
西區必去推介 - 佩吉斯海灘
想去 西區 自由行?等 Hotels.com 帶你玩盡 西區佩吉斯海灘 啦!留意我地文章,話你知去西區 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋西區佩吉斯海灘 附近有咩酒店,等你更加容易計劃行程,慳返酒店來回景點嘅時間.
西區佩吉斯海灘 自由行
去得西區佩吉斯海灘 自由行最緊要一定係揀啱日子去.一啲熱門景點例如,西區 嘅 佩吉斯海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
西區佩吉斯海灘 交通
想去佩吉斯海灘 暢順無阻濟,最好就係出發前,睇清楚西區佩吉斯海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
西區佩吉斯海灘 必食必買攻略
西區佩吉斯海灘一直都係旅遊熱門地點,去到西區佩吉斯海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
唔準諗,即刻答,十個新郎哥十套西裝乜嘢顏色多? 我相信大家都係答「黑」.點樣可以喺一眾都係著黑色西裝嘅兄弟,酒店部長同賓客入面突出自己係主角? 唔使認錯人咁尷尬!?唔使用劍嘅!今日教大家喺顏色,身型,身高,款色同場地,只要一個決定,就可以成為耀眼主角!
01. 身型,身高:小心顯肥!
結婚呢個大日子,莫講講女士,其實男士都一樣會做運動keep fit,但往往披左件西裝褸之後,個人就好似縮細左一個圈咁,所以揀男禮就要好小心喇!身型比較有肉地嘅男士,盡量唔好著啲比較鮮色嘅西裝,例如係紅色,黃色,因為鮮色會令人視覺上望落橫啲.但相反瘦底嘅男士就唔好揀啲相對貼身嘅款色,如果唔係視覺上就好易變成竹籤,分分鐘瘦過新娘子就唔好睇喇.另外矮細嘅男士要留意,我老公當時就係因為貪靚,揀左蝙蝠袖,諗住好型成個賭神咁,點知影相出黎就矮左成個頭,真係慘慘豬… 所以揀男禮絕對要睇住自己嘅身型去配合咁先Good Fit 㗎!
02. 顏色,款色:告別黑白灰!
「黑,白,灰」我自己平時都著唔少!但大日子又要型又要突出,係時候要拋開呢啲沉悶嘅顏色喇!其實近年大吹韓風同英倫風,顏色上嘅選擇已經愈嚟愈多.好似同黑色一樣咁穩陣嘅深藍色配襯卡其色褲,充滿外國風情嘅百搭啡色配灰色.
有喜慶感覺,又唔會俗套嘅酒紅色,都係搶眼嘅配搭.
款色嘅選擇方面,男禮已經進化到好多Details,等人一望就注視到新郎哥.例如:質地上,個人推薦女性常用嘅布料,佢地嘅精緻度同Details都比男性布料多選擇,唔再局限於斜間或暗紋.而婚期喺年尾呢啲結婚旺季,襯天氣涼涼地,就可以選擇相對厚身少少嘅針織馬夾,而格仔紋嘅西裝亦係經典款式呢!
03. 小配件:造型小亮點
另外小配件亦不容忽視,好似煲呔,領巾,呔夾同帽,多個吸睛位亦唔太浮誇.我老公呢件BIG DAY西裝雖然係黑色,但佢分別用上唔同嘅布料去做配搭,新潮之餘亦喺膊頭上加入一隻小天鵝裝飾,呃到唔少LIKE呢!
04. 場合
顏色,款色揀好之後,唔好以為就萬無一失.因為配襯場地亦都係非常重要,例如:你唔會選擇著住尾燕服喺沙灘證婚一樣,避免「對的衣服,遇著錯的場地」! 新郎們,記緊以下TIPS呀!
A. 田園風 – 近年大熱主題
因為處身大自然,所以新郎哥可以選擇一啲相對輕鬆同淺色嘅西裝配搭.而下身亦可以配襯淨色波鞋,輕鬆自然咁享受樹木同綠草嘅清新氣息.
B. 教堂式
神聖同莊嚴嘅教堂係唔少新娘子自幼幻想嘅結婚地點,所以新郎可以揀一啲比較斯文同莊重嘅款式.如:燕尾服,韓式禮服亦相對適宜.
C. 酒會式
彷似身處外國場地嘅酒會,近年深受唔少新人嘅喜愛.輕輕鬆鬆同最愛嘅親朋好友狂歡傾計,所以禮服上面嘅元素就可以傾向英倫風嘅Casual wear,甚至可以玩味感重一啲!
05. 循環再用
講到呢到,就算揀幾靚幾突出嘅西裝都係結婚當日用,好多男士都會拋出一句:「之後都用唔番,唔使搞咁多野啦,簡單咪得囉!」有見及此,而家好多鋪頭設有修改禮服嘅服務.只要新郎哥係訂造西裝前,同負責人講想件禮服日後著得番,佢地就會將恤衫預先加一啲鈕扣,方便完婚後將禮服嘅蘋果領改為活動領.若果你著日式燕尾服,日後亦都可將後面的剪裁裁返短,咁就唔會做成浪費喇!
撰文:駐場Blogger - 人妻搜記
圖片來源:駐場Blogger - 人妻搜記,明星發相


text:
旺角樓上西餐廳吃吧Chiba 意外驚喜嘆慢煮牛柳
唔知大家鍾唔鍾意玩密室呢?我家M佬就係一個密室迷,佢話能夠帶住心愛嘅人離開密室係一件好man嘅事,但我心諗,首先係你帶我入密室先㗎!之但係,每次玩完密室,喺旺角搵嘢食就係一大難題.大家都知啦,我A姐最怕就係人多車多,左邊又有人食煙,右邊又有人拎住滴緊汁嘅魚蛋,真係好Scary!不過,今日M佬早有準備,佢特登搵咗間舒舒服服嘅上樓西餐 — 吃吧Chiba,帶我去Chill Out喎!
吃吧Chiba位於旺角嘅樓上餐廳,門口已經有隻大匙羹同叉,入到去仲有好多手工啤酒嘅擺設,而且餐廳嘅裝修時尚,燈光又唔會太暗,坐得都算舒服,第一感覺都唔錯呀!
香炸海鮮拼盤
頭盤先嚟個香炸海鮮拼盤,有蝦,蟹拑,蟹餅同蠔,真係啱晒佐酒!炸粉好薄,加上係即叫即炸,所以好鬆脆!驚喜在於各海鮮無雪味,如果怕熱氣,可以加埋旁邊嘅沙律醬同沙律菜一齊食,罪惡感大大減低!
蘋果木煙薰西班牙豬扒
上枱時慢慢拎起個蓋,等煙慢慢散開,都幾有feel㗎!呢道菜嘅頂層係蘋果粒,底層就係西班牙豬扒,仲有唔同嘅配菜,包括:車厘茄,蘆荀,薯仔蓉及紅菜頭蓉,淨係嗰賣相都贏晒!經過煙薰嘅西班牙豬扒,好豐富嘅蘋果香呀,而西班牙豬扒煮到八成熟再用蘋果木煙薰,肉質鮮嫩多汁,好好味呀!
慢煮牛柳
用平均75攝氏度慢煮而成,牛柳中心呈現嫩紅色,生熟程度啱啱好,牛肉唔會太老太嚡口,肉質完全不韌,好鮮嫩,好Juicy㗎!
Kwak
酒味濃郁,仲有淡淡嘅甘草糖香同焦糖嘅香味,苦甘後就會有好香甜嘅味道.M佬話好鍾意喇!
芒果沙冰
天氣開始熱,我A姐就決定飲啲熱帶果味嘅沙冰涼透心!芒果味好香濃,解渴一流!
吃吧 Chiba
地址:旺角彌敦道566-568號僑建大廈2樓2室
營業時間:星期一至日: 15:00-00:00;星期二: 休息
電話:+852 6127 7112
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
報料或合作:aandmdiaryhk@gmail.com


text:
母親節,都無乜特別,請左媽咪飲茶同買左d 護膚品俾佢咁囉!
夜晚大表姐個女滿月擺酒,第一次見bb女,sleeping,但都見到幾得意!祝快高長大,健健康康!
俾人話肥左,講真,就篇我瘦左好肥左好,佢地都咁講架啦,成日都話我,其實我勁憎囉!!!雖然今次係肥左,但關你鬼事咩?!我肥好瘦好,又唔影響你0既,唔好成日啄住我囉唔該!!
的確,無做果份工之後係肥左,但身體好返好多,我身體差又唔知,淨係識得笑我肥,你估我好想肥架?!有時候,肥唔肥根本唔係咁易就可以判斷囉,我天生骨架就比人大,手長腳長骨又重,雖然唔係高,但骨粗膊橫想輕極都有限啦,再加上我身體唔好,長期要睇醫生食藥又唔可以亂做運動,嚴重水腫肉泡瘦唔到都好正常0者!我唔覺得我身形好有問題囉,只不係有d 上重下輕咁解之嘛!同埋講真果句,我天生臉圓,睇落實肥d 架喎,你問我著衫著咩碼,其實都係普通正常size 囉,膊橫加上上圍有返咁上下,著細碼係難d 囉,但又未至於要到大碼加大碼囉,當然如果個款本身細件d 貼身d 就唔同啦!至於下身,最多肉都係pat pat 0者,都未算巨果種囉,係盆骨闊d ,24腰點都無可能架啦,但都係著common size 之嘛!
一d 天生細骨架0既人,係永遠唔會明白俾人話肥果種滋味,係好多人眼中,我根本就唔算肥,真係好唔明白點解出親去食飯都要聽d 咁0既說話囉,我係人黎,會有感受架!!
0向香港呢d 瘦身風氣盛行0既社會,真係多d 肉大舊d都死,我都好想可以勁fit 囉,無可能之嘛,唔通真係去纖體咩?!又唔係百五六磅,我覺得俾錢減肥好waste money囉!
講真,我未瘦過咩?我中二果陣仲係好瘦架,係之後發育無小心飲食先肥之嘛,一知道肥左已經超努力咁減到得返九十幾磅,但個體質就差哂啦,跟住仲有次支氣管醫極唔好變埋哮喘,長期睇醫生食藥搞到身形好似吹波咁,又唔做得運動,身形就咁就定左啦!唔係我想架囉!
上次拍拖果陣都開始瘦返,鬼咩,拍得咁辛苦,乜胃口都無啦,加上讀書壓力又大又忙到成日唔記得食飯,果幾年都無肥過,瘦左tim,但就成日病,都不知幾辛苦.同老公一齊之後叫食返多d 野,但可能都係辛苦,都無乜點肥,不過身體好返d 咁囉!到後期返工,可能真係太辛苦,又開始瘦返,就算飲食作息正常,都係病到九彩咁,真係未試過病到咁辛苦囉!
無做之後慢慢叫做搞返個身體,但就無乜做運動,我有哮喘,好多劇烈運動都唔可以亂做,隻腳又有事唔跑得,所以都無乜機會做運動,唯有係打羽毛球,踩單車同游水好d ,不過就好難搵人陪,如果我自己去老公都唔放心啦!始終我有太多突然暈低0既紀錄,同埋經常性突然腳軟腳痛郁唔到,佢唔會放心我自己去做運動囉!所以都係要等佢得閒先出到去做運動,但佢都好少得閒囉!
不過我同佢都開始book 場打0下波咁啦,希望可以唔再水腫之餘身體又健康d啦!


text:
青衣山
青衣山(Tsing Yi Peak)係香港青衣島南面嘅,係由一排三個峰砌成.因為遠睇似三支香一排,所以又叫做三支香(Sam Chi Heung).青衣山響古代地理有另一種意思,就海上面嘅山,即係青衣島咁解.
青衣山佔個青衣島一大半,同島西北寮肚山隔個山拗.青衣山三個峰由北向南矮至高咁排,最高嘅南峰有334米.因為個山三面都係海,所以極之好景,可以晒到成個維多利亞港西半,亦都隔住四圍嘅海峽,望到成個荃灣新市鎮.
青衣山已經有鋪好嘅山路畀人行,所以係行山熱門路綫.不過為個山唔係諗住發展,所以亦都無車路上山.不過佢底下就穿咗長青隧道同南灣隧道.前面嗰條就響北峰底,而後面啲條就打斜穿個三個峰底.
青衣山唔發展,因為佢有特殊作用.青衣新市鎮發展集中晒響東北角,而西面同南面都有好多油庫,好多重工業.萬一有大災難,青衣山就好似屏風咁隔開兩邊.
北峰[編輯]
青衣山個北峰係青衣島原居民山地.只可以畀島上原居民葬響度.個山地多數響個山東北面高啲嘅地方.山峰東北低啲嘅地方有配水庫,上面重有波地.好近長青邨同長康邨,長青巴士總站有車路行上去.另外重有條山路,畀人由美景花園近青康路嗰邊行上去.
北峰頂有個亭,亦都有三角測量站.呢度望東望東北睇晒青衣島,荃灣同葵涌市區.望西北見到寮肚山,馬灣海峽,同青馬大橋,望西就去到大嶼山同香港迪士尼樂園.
跟住山脊向南行就上到中峰.
中峰[編輯]
中峰個樣似錐形.呢度有好多蝕到古靈精怪嘅大石.因為青衣島係飛機升降赤鱲角機場必經之路,所以民航處亦都響石之間導航證題示,上面叫呢度做六號山.
中峰其實重可以響香港專業教育學院青衣分校行山路上山.條山路可以到達中峰到北峰之間.山腰中間有條涌,重有人種田.後面陳氏山地就提示人上之路.
跟住山脊向南行就上到南峰.
南峰[編輯]
南峰係係三個峰之中最高嘅.山頂比較平,最高點有三角測量站.同中峰一樣,一樣有導航證警告飛機唔同飛咁近.民航署叫呢度做五號山.
南峰南面山坡有難得一見嘅香港巴豆,呢隻巴豆自從上個世紀,響薄扶林發現之後就無見過.後尾畀漁農處響呢度發現返,家下規咗做具特殊科學價值地點,保護呢個品種[1] .
去南峰睇藍巴勒海峽同維多利亞海就啱晒喇.響好天日子,呢度就好似畀羣山羣島抱住咁.九龍半島,昂船洲,香港島,交倚洲,坪洲,大嶼山,燈籠洲同馬灣.海面有百船響水上面.
佢東南山腳底係九號貨櫃碼頭,係葵青貨櫃碼頭一部份.其他部份全部響葵涌嗰邊.
向西南行有路落五層樓.
註[編輯]
- ↑ "Draft Tsing Yi OZP approved" (用英文寫). 香港政府. 2006-10-27. 喺2007-03-28搵到.
參考[編輯]
- Geographic Section, General Staff (1936), Hong Kong and The New Territories, War Office


text:
壹週刊 宣布,下禮拜係最後一期紙本,跟住變網媒.對於傳媒人嚟講,其實一早應該咁做,周刊呢種咁尷尬嘅Media,係一早要轉型,而告別紙本,基本上都係世界大勢, 壹週刊 咁樣做,日後有機會再轉Subscription Model突圍,反而仲有生存機會.
壹週刊 做紙本根本唔值得
對讀者嚟講,買本 壹週刊 可能只係去落街買,但賣果個,就要處理好煩嘅物流工作,例如發行,印刷,排版,全部實物,全部都要錢,呢個亦係點解 壹週刊 已經賣你廿蚊本,仲要裡面要收廣告,因為實際上,你本書可能要成四十蚊,甚至五十蚊至回到本.無可否認,如果唔計中國hacker呢個因素,其實網媒嘅物流成本係好平.都係果句,我呢度營運,投放喺Server大概五十美金(咁已經用咗快啲Server去提高MySQL回應程度,四月會再升級,另加10美金CDN費用),我每個月德國電信嘅寬信租金四十歐羅,大概一百歐羅喺基本電訊基建度.比起印刷,又要承擔紙價成本,平好多.
而且香港比美國,周刊更加昂貴係,喺美國,本來周刊已經係快又唔夠快,深入又唔夠深,結果Newsweek都要轉網媒,但美國仲有地方俾你儲吓雜誌,香港寸金尺土,你買完本雜誌擺喺屋企幾日本身都係問題,所以呢個亦係令香港雜誌整體大衰退嘅原因.所以,因呢個角度, 壹週刊 告別紙本,睇東周刊可以靠維穩費捱到幾耐,但東周刊你俾我完全唔會睇,你叫我俾錢睇Content Farm級嘅內容傻的嗎,你叫我用手機data睇content farm內容都覺得係白痴喇,更何況真金白銀俾錢?
依家 壹週刊 網媒化最大挑戰,其實係Facebook同陳澍呢件仆街,我懷疑Facebook有收錢就個別keyword進行traffic上的壓制,呢種另類廣告手法如果係真嘅話,就十分之無恥,所以 壹週刊 都要叫大家多啲share,雖然 Facebook 叫人唔可以呼籲人share,都估豬西伯格搞緊啲無恥商業模式,最初叫人要share增加interaction,又係Facebook.


text:
珠海做半口種植牙費用
珠海做半口種植牙費用?種植牙作為一種喇,全新嘅牙缺失修復方式,種植牙唔系假牙,佢重仿真,使用都長D與及生物相容性好啲嘅一種假牙,就崩牙做種植牙好啲.
珠海牙科診所醫生指出由於正常嘅牙排畀破壞,令口污物經常積聚,改變口內嘅環境,助長咗齲齒嘅發生.牙缺乏對咬,其他牙會斜着生長.牙枕住缺失,相對應嘅牙缺乏阻滯,可以任意生長,以後就會造成口危害.
——珠海做半口種植牙費用
影響美觀同讀.牙系維持得面部形態同刺激頜骨正常發育重要因素,牙缺失特咪系前牙缺失後,嘴唇常識凹入去,改變面部正常嘅外型,影響美觀,同時前牙嘅缺失仲會影響讀嘅正確.
珠海種植牙幾多錢與種植牙冠種類有關:種植牙冠一般選用嘅都系烤瓷牙,烤瓷牙嘅種類有多種多嘢架,烤瓷牙冠種類唔同,價錢各異,從而做種植牙都各唔相同;烤瓷牙種類好多,患者可以選擇適自己嘅一種,
珠海種植牙幾多錢與醫院同醫生有關:喺同一一區,唔同嘅醫院唔同嘅醫生都系一粒決定種植牙價格重要因素,醫生嘅技術主要系經驗同學識嘅集合,技術有差異,噉做種植牙價格都就唔同嘞.
珠海種植牙幾多錢與種植牙品牌有關:品牌其實系影響種植牙價錢嘅比較主要因素,珠海牙科醫院種植牙品牌有多種,品牌唔同種植牙嘅價錢就有明顯嘅差異.
相關推薦:
《珠海種植牙用多久時間?》
相關推薦:
《珠海種植牙用多久時間?》


text:
今日哈姆仔同哈姆爺爺係度煲一部哈姆太郎嘅動畫片,哈姆爺爺覺得裡面嘅哈姆太郎有點似佢以前後生嘅時候一樣咁靚仔,爺爺大聲笑,我就跟住佢一齊笑.
哈姆爺爺今日同我上咗一堂課系關於哈姆家族裡面好多肢體語言係如何表達出來我哋自己嘅意思,同埋可以傳達俾朋友仔知道.
如果哈姆們係被竇度搞搞震,不停咁樣將木屑挖完呢邊挖另一邊,代表哈姆們好開心係度玩或者好興奮佢尋找之前收收埋埋嘅小零食;但如果朋友仔睇到哈姆們直住耳仔咁望住你,表示哈姆們以一個冷靜淡定嘅姿態,對於嗰陣發生嘅事情有少少好奇;
當朋友見到哈姆們耳仔突然企定定,面部上揚嘴張開表示驚訝,可能因爲有事嚇親哈姆們,朋友仔最好搵到哈姆嚇親嘅原因,以後儘快避免出現呢種情況;而見到哈姆們收返自己嘅面珠墩嘅時候,係因爲對於嗰陣時感到冇安全感而會選擇逃避或者哩埋一邊;
哈姆們嘅耳仔往後同眯眯眼係表達出對事情表示懷疑;或者沿着自己屋企慢慢移動,係因爲唔熟悉周圍嘅環境,想嘗試搵返自己而加嘅位置;有時候哈姆們故意唔郁,其實係扮聽唔到;
朋友仔發現哈姆們係度清潔梳理,可能係哈姆們日常保持衛生或者對於發生嘅事想自己尋求一種安心嘅方式覺得滿足;而伸展動作係哈姆們喜愛嘅動作之一,表示哈姆們對現狀感到非常好,同時覺得非常輕鬆;
唔知朋友仔有冇學到嘢,哈姆們由細到大,最後到咗哈姆爺爺嘅年紀,哈姆們嘅語言就係想多滴同朋友仔交流彼此瞭解.


text:
史上最強散水餅 巴打:呢個好過食Cake啦!
事情是咁的,有絲打公司唔知係佢辭職定有人辭職,抱住「你好我好」嘅心,就買咗一堆「史上最強散水餅」.
係,你冇睇錯!雞全部都係雞!
絲打話有
天仁茶葉蛋
老麥脆香雞翼
譚仔土匪雞翼
唔得掂,肥仔黎好想食!!!
絲打就話
仲要諗30幾蚊一件又甜又漏既cupcake?
有巴打就覺得呢個想法好好,值得參巧!
好想食呀!!!
親子套餐喎!
絲打話:每樣100份 大概$1700!
肥仔黎:絲打,我都想做你同事!
膠通消息來源:連登
離職同事派帖要畀幾多人情好? 網民神回應:唔駛客氣啦!
當好朋友結婚,作為朋友嘅你緊係會替佢開心,但當你遇到一個同你唔熟嘅同事,交情又唔係好深嘅人派帖畀你,你又會點做呢?覺得畀幾多人情先夠呢?事關有位巴打就遇到咁嘅情況,於是喺Facebook群組問下大家嘅意見~
話說有位巴打喺Facebook群組度留言話太太收到一個已經離咗職,但又唔係好熟嘅同事派帖請飲,仲要係透過第三者派帖畀佢,於是就問下,如果唔去飲做300蚊人情得唔得呢?
其實講真嗰句,同人地又唔係好熟,交情又唔係好深,如果真係想你去,會唔會係由第三者派帖叫你去啊?見到咁樣,網民都覺得呢位同事真係幾厚面皮!明明都唔係好熟,又要離咗職,唔畀人情唔去都幾合理啊~
如果係你,你又會唔會當冇收過?有唔少網民一齊出招對付呢啲咁厚面皮嘅同事:「國際慣例 — 報紙」,「封 300 兼照去飲」.
其實呢啲行為真係好令人討厭,一嚟同人地又唔熟,二嚟仲要係透過第三者派帖,好明顯就係想「漁翁撒網」式派帖,博人唔嚟都有人情收,自己結婚又有人找數,何樂而不為?但呢種行為只會令人覺得你好厚面皮,黑人憎!


text:
話說老假期既小編其實都係名符其實既中佬,仲要係已經結左婚有好幾年.唔知大家係咪都一樣,未結婚前仲係拍緊拖時就會送好多禮物,又花又精品又衫又鞋又盛,仲處處有驚喜,但結左婚之後就送少左?
其實事關結左婚之後,大家都咁Close,知道好多野其實都好唔實用,大家都慢慢走向實際形,有時一齊相處既時間仲寶貴,無買好多唔太多用既野,買親都希望係好用,耐用同真係有用.
諗左好耐同埋留意左好耐,其實對女士們皮膚好既野係最難抗拒既.上網搵左好多資料,又行左一轉海港城,最後就搵到一樣眼部精華霜Eye Serum好岩用,而當中又以來自瑞典VERSO呢枝5號眼部精華霜高端得來又天然岩用.
搵左資料:點解最後揀左買眼部精華?
同老婆一齊住之後,日日留意佢出門前同臨訓前既行為,發現女士們心目中整好對眼就即係整好個樣,例如輕輕畫左條眼線而唔夠時間做其他野的話,都可以呃得下人可以出門口.而要知道一個人既年紀,眼就係最重要既一環.所以喺咁多樣之中,就打算從生活保養品入手,而咁多樣保養品之中,就揀左個眼部既野,一於係眼部精華.
咁多個品牌,邊個品牌先最岩?
邊個品牌先岩,呢個真係好考功力,淨係識得美國既I,Estée Lauder,Lancôme 等等,又或者日韓系列既Sulwhasoo,SKII等等.每個人都有唔同喜好,而個人知就韓國的質量未必最好,而又唔想係啲成日都搵明星代言人既大牌子,總係覺得花左好多錢係做宣傳同打廣告果度,而想搵一啲真係有心做產品同品牌,質量都係好而又高端既.
最後行埋海港城,就見到一個來自瑞典VERSO.
點解會係瑞典Verso?
來自瑞典嘅護膚牌子Verso Skincare,Verso原來係拉丁文來,意思係反轉咁解,而用來做護膚就即係指皮膚抗衰老.而Verso產品既成份,主打就有最能夠護膚同抗衰老既維他命A Retional,而且仲因為有專利技術,有市面上見到產品係8倍Retinol,所以就有Retinol 8呢個系列.
另一方面,北歐都一向祟尚簡約風,來自瑞典既Verso由包裝到使用都一貴簡潔.包裝上就以白色盒,沒有多餘既設計,而使用上就簡單易用,可以簡化每日護膚既步驟,一枝每日用一次就搞掂.
Verso 5號眼部精華既好處:
呢度就係上網搵返來:
獨家專利成分Retinol 8,比傳統Retinol效能多8倍
可以促進膠原蛋白生長 有效抗衰老
不含色素,防腐劑, 礦物油及任何有害成份
使用方面,簡單方便,每日晚上搽少少已經做到緊緻效果
性質天然溫和 敏感傾和皮膚亦可安心使用
最後我喺網上一間網店買左,比起海港城抵啲
得太太試用一個星期後再講下先.
*後記,自從太太發現左呢間網店後,上面賣既都係啲天然有機既歐洲品牌
於是就成日去搵野買……..
https://www.neverthirty.com/


text:
您现在的位置:网站首页 > > 奇迹私服 > 正文
奇迹武器同颈链嗰加成高啲
作者:admin 日期:2017-11-14 14:03:46 人气: 次
其实而家喺奇迹私服世界上有好多嘢都系我哋唔可以确定嘅.不过最主要嘅装备都要有,虽然喺呢个游戏上面爆出嚟嘅装备好嘅少,啲防具同首饰基本上只可以喺副本地图上面爆出嚟.但系呢,其他嘢都会有嘅.比如话而家喺奇迹世界上嘅武器,低等级嘅武器轻轻松松嘅就可以爆出嚟,不过加埋好嘅低,而家好多玩家基本上唔考虑啲,而且就算系直接卖出去又卖唔到几个钱.喺勇者大陆上面只系睇下有冇能够见到boss嗰种彩数,如果能够打死一个嘅话,至少都得有一个卓越嘅颈链爆出嚟嘅.武器呢好似就唔好谂,话晒喺呢个奇迹世界上武器,虽然话渣渣都能够爆出嚟一堆,但系呢,好嘅武器却是一个都冇,我都唔知喺奇迹世界上又应该点玩喇.
睇到喺奇迹上面嘅一啲卓越武器装备嘅效果,真心嘅感觉真系犀利.单系一个武器嘅内容加成都能够畀一个平民嘅职业变成稍微有啲成长性嘅职业.不过呢啲噉嘅几率都系好嘅少嘅,如果相比较嘅话,卓越嘅颈链同卓越等级嘅武器差别唔系咁大,但系效果呢都冇咁好.而家得一个卓越嘅颈链能够勉强代替下武器上面嘅瞓喇.不过而家喺奇迹上面都要一个稍微差唔多嘅武器.先可以将颈链嘅效果引导出嚟.话晒而家有颈链只能够增加面板,有D颈链系可以增加真实伤害同啲特定嘅内容伤害嘅.呢啲系奇迹上面都系要好好考究嘅!
想了解更多关于奇迹私服的精彩资讯,请大家继续关注 > 奇迹私服!


text:
過埋今日,我住緊嘅WG就會集齊7個roomate,可以召喚神龍(誤).
分別有法國仔同女當家,我,幽默德國仔,敘利亞巴打,烏克蘭家姐同意大利妹.
屋企咁multi-national, 真係預左唔會多時間會用得上德文傾計.更唔好提女當家都係法國人,耐唔時都會同法國仔嗲兩句法文,俾個機會大家學法文咁話.
同第二個國家嘅人一齊生活,你完全會感受何謂異國風情.對於生活,其實大家都係慵懶與認真嘅結合體;只係當著眼點唔同,就會有文化嘅差異.
- 其實成間WG個個都係新房客,咁岩大家又忙到PK.好多時食完野都唔會即刻將啲碗碟放落洗碗機,求其放喺餐檯或塞曬啲碗碗碟碟係鋅盤就算,甚至乎砂煲罌罉煮完野食放係爐頭;唔係肚餓要煮野食都唔會清左個爐頭同鋅盤佢.好多時我就好似越洋過海過到黎,為佢地生活上嘅整潔略盡綿力執頭執尾,亦即係做打雜清潔.但係我又未搵到工未有書讀, 無所謂啦.只係有時會係度諗,我咁樣會唔會令佢地依賴我呢?
- 隨住大家生活作息穩定落黎,大家都同意要整個Putzplan(cleaning plan)同埋星期六,日 得閒果陣大家一齊執下屋.呢個時候,作為一個短期租客就會發現,唔好話東方人西方人,就連歐洲國與國之間嘅習慣都可以大不同.小至餐具放邊度,大至各人食物擺邊,公家油鹽糖清潔用品都要”民主”地傾一餐.然後果個星期日我地食完個Late Lunch,用左3個鐘執廚房,夜晚果餐都無人有閒情煮飯食.
- 係歐洲(可能只限德國),你係甚少會見到蟑螂老鼠,夏天訓覺蚊都唔咬.不過一到夜晚,飛蟲係絕對唔會少;講得出嘅嗡唔出個名嘅,芝麻咁細嘅淨係隻腳都有手指咁長嘅,包羅萬有.自細住係個花池(皆因娘親乃惜花之人是也)隔離嘅我一於好少理,見怪不怪.不過同屋每每遇到呢啲情況,就好似人在野現場播映一樣,只不過今次遭殃依嘩鬼叫嘅係人.大家意圖趕走跌跌碰碰嘅過客,但係又唔會諗住手起刀落給它一個痛快.在我睇嚟有啲假惺惺又彷彿抱著佛嘅”不殺生”自找麻煩.有時係度諗:究竟係因為香港華洋雜處,還是所有人其實都係咁樣係呢個地球生活?睇睇下又唔覺得真係”咁”有文化衝擊,只係受環境文化影響,先令到每一個地方嘅人某個習慣同性格比較多同突出,然後對比番自己大相徑庭先會大驚小怪.凡事抱住學野嘅心態,無野你係接受唔黎嘅.
有興趣嘅朋友,可以去鋒狂德意志 JonWHDeutschland 俾個Like同Follow我, 又或者可以直接Follow我個Wordpress.
想睇更多呢幾日嘅相,可以去我Facebook album鋒狂慕尼黑度睇嫁.


text:
去廁所,基本上係每人每日都要做幾次嘅例行公事嚟,由於一日有八小時以上都係喺公司度過,所以公司有個乾淨企理嘅廁所真係好重要.雖然每日都有姐姐嚟公司清潔,但係好可惜呢個世界上實在有太多無公德心嘅人,加上公司每層只有一格廁所,所以我呢個地獄黑仔王仍然係成日會中招.
最慘係有時「廁王」入咗去好耐都唔出嚟,腦細又已經出過去望過個廁所幾次,然後我好不幸地喺「廁王」出嚟之後入去,三分鐘後出返嚟撞到腦細,佢就好唔耐煩咁問:「頭先係咪你喺廁所?」除咗好無奈咁答:「係.」之外,我係無嘢可以做到,唔通仲解釋話唔係呀頭先某同事去咗好耐咩.
平時如果我肚痛,整污糟咗個廁所,如果個位唔係喺水入面,我都會用紙巾抹返.但係有時啲嘢真係唔到你控制,例如有同事辦完大事,啲便便好唔生性咁痴咗喺廁格度沖極都沖唔走,然後我又入咗去,我去完都係會沖唔走,然後再下一個同事入去就會當正係我搞到個廁所咁樣,真係寶寶心裡委屈但寶寶不說.
畀人誤會事小,以下要講嘅先係堅嘢,話說有日我入到廁所見到塊廁板揭起咗,咁咪諗住放返落嚟囉,點知一掂塊廁板就成手濕晒,頂!原來廁板個面係全濕,但因為揭開咗淨係睇到背面所以完全唔知,我嗰陣除咗爆粗之外仲好想喊,因為直覺話我知嗰啲一定唔係水咁簡單,會造成咁嘅原因只有一個,就係有人痾濕晒個廁所,另一個人入去見到濕晒又唔想幫人抹,於是揭起佢先痾(呢個動作都有一定危險程度).
平時我去廁所都會鋪紙巾先痾,因為廁板太多細菌,點知有次一坐落去,頂!涼涼哋嘅!原來係廁板內側又係濕咗,於是一坐落去張紙巾掂到又濕埋,堅係想死.自從撞過幾次板之後我都會抹得好乾淨再鋪埋紙巾,甚至係坐無影櫈痾,但係每日都要幫手人抹尿真係好嘔心,點解大家唔可以有返啲公德心!?其實喺街去廁所嘅情況係更加惡劣,詳請可以睇我嘅舊文《邊個話女人就唔污糟?》
去廁所小貼士
做大事前請放幾格紙巾落廁格,一嚟可以防止便便衝力太強激起幾重浪(水花),二嚟可以防止便便痴實廁格沖極唔走,減少尷尬.
最好關上廁板先沖廁,防止廁所水彈出,我試過走避不及彈中腳(著裙).
去完廁所洗手抹手之後用紙巾隔住嚟開門,門柄係有好多細菌(雖然呢個我都好懶做).
image : collegehumor


text:
琴晚返到酒店一直搞到瞓覺,都研究唔到韓國啲gig點樣上網買飛,見今日唔使開工索性直接出去下星期六日場fest個場買飛,雖然box office個姐姐唔識英文,我都理解到佢9up一大輪的意思係場show一定要上網買飛,睇嚟即係迫住要買即場飛,仲要希望唔好賣晒.不過買唔到飛都有街行,場fest個區叫上水,同香港個上水差天共地,你見唔到任何大陸水貨佬,成個區更似銅鑼灣,同時規劃又好歐陸式,好少商場但勁多唔同種類細舖同西式舖頭,而且都幾多得意博物館開呢度,應該夠我消磨返半日.
但我行咗咁耐,睇極都係文青舖潮人舖,真係未撞過韓國嘅metal舖.乜韓國個metal scene真係咁淡咩.
可能鬧做乜天文台日日話落雪但個天係都唔落鬧得多,今日一出首爾真係叫上水個上水,立即落俾我睇仲要好鬼大.終於落雪喇喎,第一件事做乜?梗係立即食個雪糕先啦,雖然韓國個上水始終是潮流區高消費,行到最邊啲細舖唔少平靚正嘢食,好似呢個阿姐1000圜即係七蚊港紙一個雪糕格子餅,我屋企樓下普通格仔餅擺到凍晒至俾你嘅都要十蚊啦,阿姐只收我七蚊仲要即叫即整喎仲要俾足五球雪糕五隻色喎,終於喺韓國揾到好食加抵食過香嘅嘢了.而且逆住風一面食雪一面食雪糕,實在是喺香港俾多十倍價錢都享受唔到嘅體驗.
行咗大半個上水,終於揾到間舖睇落似賣metal嘢.點知間Skull's Hair原來真係整hair.唯一metal就係雪景中的招牌.
毒到可以喺韓國地鐵站賣燈箱廣告,大陸班fans都算經典
雖然食開鬼餐亞洲菜一向唔太鍾意,嚟到首爾又唔係除咗夜市之外揾唔到想食嘅嘢,點都有西餐食大不了麥記,最大問題唔係啱食嘅選擇少,而係唔捨得食.
成日都話如果喺首爾正式食一餐請預起碼一萬,好似今晚噉叫個豬扒蛋包飯加杯提子汁已經9000圜.噉確實幾有質素,個飯份量多又幾好食,果汁真係啖啖都有果肉,仲好似有無限添飲,不過我毒得滯唔敢出去斟.但窮撚在香港的生活概念一向係每餐正常開支港紙五條已是極限,過到嚟就餐餐都好似香港時出街飯局使費咁多,仲要有時食少少已經使好多,長遠計都幾襟計.
坐呢邊公司班同事都係嫁過嚟或者呢邊讀書,懶怪佢哋都話過到嚟韓國,最懷念就係大家樂大快活同茶餐廳.
好多大商場平日八點已經拉閘,估唔到禮拜日好多舖頭同食肆直頭唔開門,夜市又冇之前幾日咁旺,加埋聽朝要轉酒店,今晚早啲返房開始執嘢早啲瞓啦.亦即係韓國第一個禮拜日晚的節目又係睇電視.
可能係星期日,Mnet台終於肯將全個MAMA 2014頒獎禮播一次,唔知係咪我太遲開電視結果,都睇唔到陳奕迅唱《浮誇》,好在跟住仲有個話現場表演但我相信係咪嘴的live節目.睇咗咁多晚Mnet台,覺得韓國流行音樂都幾惡頂,男女組合唔係hip-hop就係dance pop,獨唱R&B都要中間featuring XXX加多段rap,當然總會有正正經經唱歌,有啲彈木結他唱抒情歌或者唱吓bossa nova係幾正,但實在非常非常之少,一個live表演節目十幾隊可能只一兩個屬於呢種.
所以,都係睇算啦.無論音樂幾唔掂或幾唔鍾意,韓國製作真係好勁,排舞多變化全隊又齊,舞台燈光攝影全部專業過專業,可以上電視台只唱一首歌都全個台重新搭過,而且就算樣衰女都有身材男都有六舊腹肌,同班女表演啲衫同啲舞真係淫到仆街,音樂不足視覺補救.
而睇得多亦明點解咁多人唔鍾意韓國人樣.韓國人差在掂同唔掂之間嘅距離相當大,而且好少屬於中間/普通級數一係好靚一係好樣衰,即使叫得偶像組合好多成員其實都相當醜,更灰係唔少屬於假得嚟樣衰至慘,呢樣喺班仔身上特別明顯,好多韓國仔個樣真係比大陸更大陸.所以好多組合點睇都似根本只得其中一兩三個人,其他只係搵本來應該係伴舞嘅入隊撐場扮到人強馬壯,我用例子答你:
圖中是三人組合Orange Caramel的Nana,上電視已經正到仆街,但你諗住另外兩個都會係差唔多級數的話,我勸你千祈千祈唔好搵真相,更灰係明明正過其他人幾個level但隊長又唔係佢,早日單飛算啦.
其實過到嚟韓國,夜晚做最多除咗開電視睇韓妹跳舞,就係開電視睇戲,特別港產片.反而呢邊睇返之前冇喺香港睇嘅戲.
利申:《冰封俠》呢套嘢真係...武指唔錯,最後天橋段打得好,但係論戲真係唔掂,啲CG假到嘔(最好嗰段係key林雪入立法會9up爆粗,你話灰唔灰),想拍古代人嚟到現代份文化衝突完全唔好笑,更灰劇本完全唔通前半好多嘢唔交代,你連班人本身古代係做乜,大家關係係乜,點樣嚟到現代同跟住想點完全唔知,加去到最尾至講你知其實呢套只係上集,垃圾成噉應該好難如願有二三四五集.打鬥係唔錯,但想睇王寶強打甄子丹,都係睇《一個人的武林》算啦,最少劇本都係唔掂但底線係似返套完整嘅戲.


text:
無論過咗幾多年,《哈利波特》喺大家心目中都曾經係一個夢想,相信大家點都有幻想過自己會入讀霍格華茲,雖然呢樣係冇可能實現嘅事,但如果可以將自己屋企變成霍格華茲,大家又有冇興趣?
家具品牌 PBteen 推出全系列嘅哈利波特傢俱同家飾品,成個系列仲仔細到分埋4個學院,包括葛萊多分,史萊哲林,雷文克勞,赫夫帕夫,各有代表顏色同唔同嘅徽章圖紋,吉祥動物,如果你係某個學院嘅粉絲,大可以一套咁買,每日返到屋企見到充滿魔法一樣嘅佈置,壞心情急急走!
今次嘅傢俱系列,都以暗色調為主,大部分抱枕同蓋毯都以絲絨,短毛絨材質做成,配上木制嘅傢俱,望落就好似故事中嘅霍格華茲一樣,樸實中又有啲不平凡.
就嚟到冬天,大家可以考慮4大學院嘅針織蓋毯,大面積嘅包裹範圍令人感到無比溫暖.
小編最鍾意呢款金探子造型嘅時鐘,手工精巧,蓋子關閉時係一個簡單而吸睛嘅小擺設,打開時又可以睇下時間,美觀同實用性兼備~
呢啲好似書本一樣嘅其實係收納盒嚟,蓋起來嘅時候可以做小桌子,為家中點綴一下.
而呢幾款水杯就分別象徵住4個唔同嘅學院,配上各學院的旗幟,你哋又最鍾意邊一款?
而學習魔法必定唔可以缺少嘅貓頭鷹,就化身檯燈,晚上為你默默照明,依舊係一個好幫手呢!
圖片來源:PBteen


text:
黃子華棟篤笑今年最後一場,其實我依家明白點解黃子華要收山,因為現實情節比黃子華啲電影仲似Cult片,警方捉喺紅館劏黃牛黨嘅黃牛,竟然係 優才計劃 引入嚟移民香港嘅人, 優才計劃 變咗黃牛計劃,呢啲情節真係黃子華都諗唔出.
優才計劃 點解變咗黃牛計劃
如果唔係呢次 優才計劃 嘅所謂優才變黃牛黨事件,香港人都唔知原來 優才計劃 係咁樣被濫用,同埋依家就知點解香港啲IT人點解咁淒慘.呢個淪為黃牛黨嘅 優才計劃 輸入人士,本來係網絡工程師,月薪兩萬五,依家香港搵唔到食,喺深圳做同類嘅嘢兼且兼職做黃牛黨.
優才計劃 如果喺英國一類國家,如果你月薪無六位數字以上都唔叫得上優才, 優才計劃 應該係以Outstanding做標準,但依家入境處不如答吓我,一個收緊兩萬五人工嘅網絡工程師點解係優才,香港乜唔夠網絡工程師?唔怪得香港IT人被人壓價壓成咁,根本有人濫用 優才計劃 用嚟輸入廉價白領外地勞工,影響香港人嘅就業,究竟案中果件黃牛黨點解可以批到 優才計劃 嚟香港,當初入境處批果陣,邊間公司請佢,入境處應該向香港人交代吓.不過果年呢,立法會IT界功能組別議席俾譚偉豪選贏咗,譚偉豪呢條友對IT界嘅遺害仲有幾多呢,我真係唔多知嘞.
雖然好多人,包括我在內,都曾經相信收番單程證審批權可以改善問題,但依家係,單程證審批權固然應該收番喺香港人手上,但入境處同保安局信唔信得過,我就十分之懷疑,依家香港入境處不單承襲過往英國Home Office啲惡習,仲要依家將好多中國亂嚟嘅做嘢方式引入嚟香港,批咗大批唔知乜水嚟香港住,究竟 優才計劃 入嚟嘅人,有幾多係真優才,隨時係水份極多,變成每日中國移民搞出嚟嘅蘇州屎,唔係每日150人,係每日200人都似,香港唔陸沉就奇.睇嚟 優才計劃 變黃牛計劃呢單嘢,好多人應該會入法院食花生.
有時候,年青人點解會諗香港獨立,因為香港獨咗立至可以take back control,攞番入境自主權,雖然做英國海外屬地都可以(百慕達咪deport唔少overstay嘅英國公民).


text:
係我懶左寫blog既期間,呢間岩浪係我去得最多既日本料理店. 點解? 好食就當然啦,其實最主要係佢師廚Ricky San真係一個好有heart既廚師. 佢好用心去將最美味既食物帶俾佢顧客而唔係單純只為賺錢. 呢度既食物好食,除左食材,Ricky San真係用左好多心思,創作去將食材發揮得最好. 由於每次黎都坐壽司吧檯,一邊食會一邊同Ricky San交流,所以唔單止食得開心,仲傾得好開心. Ricky San亦會將好多日本菜或魚類既知識話俾我地知,其實真係學唔少野架! 都係唔好講咁多,去相!!!
呢個赤貝覺得點先?? 一睇個樣就知勁新鮮啦!!!
平時前菜都係沙律,不過今日因為我訂左午市,但黎到都仲要等左十五分鐘,Ricky San為左賠罪,就整左呢個海膽豆腐做一個高級版前菜. 如果下次你去到又要等,但冇呢個前菜唔好問點解喎,我地既交情又唔同既!! 嘻嘻!!
由淡到濃,先食白身魚. 呢個深海池魚係食佢肉質爽同清甜,上面有少少梅醬啫喱吊味,就係Ricky San既創作,等一件壽司唔使咁單調,有少少變化. 呢個梅醬都起到作用架,令甜味更突出.
赤貝極之新鮮又爽甜,鮮甜味只有新鮮先至食得出. 唔新鮮既赤貝係冇乜甜味架!
針魚都係白身魚,所以食佢爽既肉質同清甜.再加少少天婦羅碎係面,有雙重口感!!
鰤魚係油甘魚類,肉質軟熟而甜味極之前既濃.
赤身係唔肥既吞拿魚,食佢既鮮甜味,呢件係野生當然比一般更好啦! 加左少少醃魚腸係上面吊味,又可以帶出鮮味!!
呢件拖羅油脂分佈平均,上面加上三文魚籽同大拖羅碎,令味道更提升. 拖羅既油脂香配上三文魚籽既鮮令你極之滿足!!
帶子好似冇乜特別,但上面有少少蟹膏,又係再將鮮味升華!! 帶子本身都超級鮮甜,再加埋蟹膏有仲鮮味爆炸既感覺!!!
赤鯥近期電視廣告賣得好行,不過呢度用既部位唔同某壽司店. 我食過廣告推介既係整件魚肉九成係油脂,有點膩既感覺. 但呢度既赤鯥係有魚肉,除左油脂香仲有魚肉甜味,平均番冇咁滯,而且好肯定呢度用既赤鯥都唔同級數,包你食過愛上佢!!
煙燻鯖魚第一次食. 鯖魚因為有種濃鮮味,有人會認為係腥味,所以一般都係醋漬鯖魚,減低佢強烈既鮮腥味. 今次用煙燻又有另一個效果. 本身呢件鯖魚已經好肥美,再加上燻香味混合油脂味,真係一百分!!!! 我大讚呢個做得十分好!!!
咁靚既碗入邊係迷你海膽飯. 只要海膽靚,就咁食已經極之鮮甜!! 而且飯粒亦係混左海膽,即係膽上加膽,鮮上加鮮!! 太滿足喇!!
呢個飯當然冇可能係我食架啦,因為已經飽到頂點!!! 係我個大食朋友再加既什錦壽司飯,其實三分二係刺身,只有三分一係飯!!! 太誇張喇!!!!
呢個係午市套餐,有沙律,湯,蒸蛋,咖啡/茶或甜品. 我通常最尾既甜品已經食唔落!! 而且每次都好滿足咁離開. 所以點解我地成日都番黎食因為每次有驚喜又滿足,好難抗拒既誘惑!!
電話 : 2591 1159


text:
夜晚睇咗廣州亞運閉幕式,我心入邊諗:好啊,起碼唔使煩喇!亞運雖然帶來咗清新嘅空氣,相對順暢嘅馬路,但其實又帶來咗一大抽蘇州屎,例如「整色整水」工程,一年幾全市變成個大工地.據聞有人仲想舉辦世博,奧運,我心諗:咪搞!
講到今次亞運,點都要提提開幕式同閉幕式.其實今次開幕式同閉幕式的確很好,開幕式以水爲主題,閉幕式以歌爲主題,都令人印象深刻,起碼兩次都有用到粵語.閉幕式做得幾好,喺打壓雙語並存,強推Mandarin嘅環境之下能夠用粵語唱咁長時間,真係好難得.好可惜,我哋嘅《月光光》點解要用Mandarin來唱呢?我覺得唱得好難聼,雖然歌詞係改咗.
提到開幕式同閉幕式,仲要提埋嗰個「國家級『監控偷窺閉路電視臺』」(即係「央視」,下文簡稱「偷睇電視臺」).唔知係導播嘅水平太差定係攝像機嘅位置唔好,個鏡頭唔係太遠就係太近,角度亦不夠多,開幕式,閉幕式都係噉.調返轉睇下,平時亞運體育賽事嘅鏡頭切換,位置,距離,角度反而做得幾好.如果話體育賽事同文藝表演不同,噉廣州電視臺後來播放咗一個廣州話版嘅亞運閉幕式,鏡頭同「偷睇電視臺」好多都唔同,兼且鏡頭位置,距離,角度都拍攝得好過「偷睇電視臺」.上次奧運開幕式同閉幕式嗰陣時,「偷睇電視臺」已經畀人閙過N次,今次亞運居然仲唔吸取教訓,無鬼用.
講到開幕式同閉幕式,又要提下煙花表演.開幕式結束嗰陣時,現場宣佈開幕式結束,本來跟着就有連續20分鐘嘅煙花表演,點知「偷睇電視臺」唔再轉播,令我祗能夠喺屋企陽臺望着會場嗰邊煙花嘅一啲啲火花,然後聽到一陣狂響,真係無奈.到咗閉幕式嘅時候本來以爲「偷睇電視臺」會吸取教訓,繼續轉播埋落去,點知佢一樣唔理,現場宣佈閉幕式結束,跟着就唔再轉播,令到後邊嘅5分鐘煙花表演又再無得睇,又再祗能夠喺陽臺睇下零星少少煙花,然後聼著一片狂響.
除咗呢啲,喺開幕式裏邊我仲有好多好多覺得唔多妥嘅地方,特別係開幕式嗰陣時我哋嘅市長竟然畀亂出風頭嘅人頂替,好彩最後閉幕式因爲禮節需要,市長卒之都出現咗.加埋「偷睇電視臺」嘅種種粗劣拍攝,我當時真係好想成個亞運開幕式閉幕式嘅Mandarin語音部份全部用粵語算數.廣州舉辦亞運仲要畀「偷睇電視臺」搶走攝影轉播權,直頭係無譜.


text:
最近喺论坛入面有住好多谈论武士职业嘅话题,本人喺神途开服表官网神途发布网度玩武士职业已有四年之耐,都讲得上资深武士玩家,对于武士呢个职业都有一定嘅睇法,跟住我都嚟同大家讲下自己嘅睇法啦.我认为系神途官网神途发布网初期武士系好强大嘅存在,可以讲系三职业中嘅王者.不过随着神途官网版本嘅更新改版,神途官网神途发布网为咗戥头各职业之间实问题,就武士被严重削弱喇.
而家武士喺神途官网神途发布网度变得,唔再强大,唔关道士同法师比甚至可以讲处于弱势处境.首先武士烈火同刺杀呢两个散手嘅伤害输出畀削弱,武士嘅烈火唔再犀利,已经冇秒杀脆皮职业嘅能力嘞.刺杀呢个散手本来系武士对付法师嘅神技,但系伤害输出畀削弱对法师嘅到威胁并唔多,更何况,而家法师四级魔法盾可以防御刺杀呢个散手喇.另外牛精冲撞呢个散手都畀较削弱啦,之前冲撞对手,可以致使对手晕眩一秒钟,而而家唯有撞褪对手,冇晕眩嘅能力,呢对于唯有近身攻击嘅武士嚟讲,失去晕眩呢个能力系好蚀底嘅.
而且喺削弱武士嘅同时,加强咗道士同法师,道士嘅神兽攻击能力,更加强大,法师嘅魔法盾可以升到四级,呢都令到武士喺三职业中嘅地位,越嚟越低,甚至可以讲系垫底嘅职业.我认为神途官网神途发布网戥头三职业实系要嘅行为,但系都应该全面考虑戥头关系,唔应一再削弱武士职业.
上一篇:达人分享道战到体会
下一篇:解析闪避与准确对玩家嘅作用


text:
呢啲天氣小朋友真係特別易病
-
funnymum last edited by
呢啲天氣真係特別難搞 一到夜晚真係涼左好多
帶小朋友出去都真係要特別小心
如果唔幫佢地著多件衫 唔覺意攝親就麻煩了
唉,,做媽媽要擔心既野真係太多..
-
bbchu last edited by
養兒一百歲
長憂九十九呀嘛
做媽媽緊係咩都要擔心架啦
-
Anonymous last edited by
係喎 我呀仔都病左 好煩
-
vanesscc last edited by
唉 唔好提啦
我呀仔已經病了 又傷風又鼻塞咁..
宜家訓又訓得唔好 又成日喊
見到佢都心痛..
-
cherryha last edited by
vanesscc said:
唉 唔好提啦
我呀仔已經病了 又傷風又鼻塞咁..
宜家訓又訓得唔好 又成日喊
見到佢都心痛..
小朋友鼻塞訓唔到可以用珮夫人鼻爽貼喎~
我呀仔都係用佢 就咁貼係佢件衫仔到 佢就一覺訓天光
-
lollipop last edited by
cherryha said:
vanesscc said:
唉 唔好提啦
我呀仔已經病了 又傷風又鼻塞咁..
宜家訓又訓得唔好 又成日喊
見到佢都心痛..
小朋友鼻塞訓唔到可以用珮夫人鼻爽貼喎~
我呀仔都係用佢 就咁貼係佢件衫仔到 佢就一覺訓天光
好似好方便咁..


text:
2018年7月7日星期六
捷克一天遊(下) - Třeboň
Old town hall.
Tourist information亦係呢度,亦有印仔扱.
遇啱有個Buskers Fest
市中心廣場.
The State Castle城堡入口.
城堡可以參觀,但我冇入.
城堡後花園.
Svinenská br.城門?
Regent Brewery啤酒廠.
離開時有另一隊人表演.
之後去市郊另一景點The Schwarzenberg Tomb.呢個貴族喺捷克呢頭有好多城堡.
個墓要join guided tour先可以入.
最後打算去超市入貨,去到門口再睇吓GPS預計返到酒店係幾點.應該shopping完趕唔到返去食晚飯.於是放棄入貨了.
18 則留言:
篇篇講印仔回覆刪除
Flamingo 定肚皮舞呀回覆
感覺城堡入囗有中式原素.回覆刪除
有冇 邀請人一齊跳舞?回覆
去到都唔入貨太嘥,捷克啲嘢應該平啲.回覆刪除回覆
睇吓買乜啦,唔係所有都平㗎.刪除
Třeboň 我有去,不過冇去The Schwarzenberg Tomb,以為冇野睇又遠冇巴士去.回覆刪除回覆
只有呢座好似教堂嘅墓穴囉.刪除
表演者個肚皮同的差不多 size回覆刪除
乜王子去襯超市都要買好耐?!回覆刪除
快手啲買咪得囉:P回覆刪除回覆
有時唔知放咗喺邊個section嘛.刪除
有個跳肚皮舞嘅亞嬋好似著咗唔合身嘅爸爸,爸爸縮咗上去,幾乎露點 XD XD XD回覆刪除回覆
乜你咁都留意到吖?!!刪除


text:
的士 炒牌佬都幾仆街,自己提供唔夠服務,服務水準又差,依家法院判咗 Uber 非法,跟住政府搞專營 的士 ,呢件叫吳成坤嘅冚家鏟喺度恐嚇市民同政府,話政府咁搞就要call 500架車抗爭.
的士 佬搞到市民無得搭Uber,市民亦都唔好令 的士 佬,特別係工聯會成員果啲 的士 佬有任何安樂茶飯食.大家可以安裝 1823 app ,對付香港啲 的士 佬,等佢地食牛肉乾,食到面都青為止.
1823 app 舉報 的士 ,政府一定要覆你
用1823對付 的士 佬嘅玩法好簡單,裝咗個1823 app,當 的士 佬喺雙黃線上落客,巴士站停喺度唔郁,就即刻影低車牌,然後將明顯影到架車有停雙黃線果啲相,用 1823 app 連埋當時嘅GPS定位send上去,因為 1823 app可以俾你修正定位,所以可以好鬼準.當 1823 app 收到後,會自動有個reference no俾你,政府係必須回應,特別警方,究竟有無抄牌,你可以攞住個reference no追到警察同運輸署瘦為止.當啲的士佬日日都食牛肉乾果陣,我睇仲有無人同吳成坤呢啲炒牌炒到天價,當香港市民係死嘅友仔租車,而 的士 上有工聯會標誌,或汽車運輸業總工會嘅 的士 ,係優先對付嘅對象,因為呢啲友仔係百分百肯定係土共同路人,一定唔駛客氣.
當 1823 收到大量牛肉乾發出請求果陣,我想知政府係唔係任由公帑損失,一張牛肉乾都唔補發.呢招可以同樣用嚟對付中環啲老闆車,只不過,呢招對付老闆車,未必令老闆車消失,因為中環嘅停車位太少,而啲老闆車車主亦太有錢,佢地係當牛肉乾係咪錶咁用,如果無抄中就慳番,抄中咗佢佢地都預咗,所以呢一步,係先對付啲 的士 ,當全香港 的士 被市民嘅牛肉乾攻勢攻到怕果陣,我反而想知道,好似吳成坤呢啲人渣,仲敢唔敢揚言與民為敵,出嚟搞所謂抗爭.
香港 的士 業之所以咁惡,除咗譚惠珠呢啲人渣包庇之外,佢地長期以嚟佢地係惡晒,喺佔領運動後,講真,佢地罷駛都無人會理佢地,如果佢地搞暴動,咁佢地咪同佢地最愛嘅警察喺街頭大戰,香港全民食花生.


text:
鬧咗自殺派咁耐,我覺得有一個必須鬧嘅人,真係要煮佢重米,果個叫 鄭泳舜 .以往土共都玩賄選,只不過以往土共都玩得好鬼鼠,要鋤得佢入都唔係咁容易嘅一件事,只不過,呢次民協搵人搜證音都錄埋,如果仲可以俾 鄭泳舜 宣誓,我覺得件事真係荒謬到爆.
鄭泳舜 賄選兼不守誓詞
先睇番立法會誓言(《宣誓及聲明條例》)
本人就任中華人民共和國香港特別行政區立法會議員,定當擁護《中華人民共和國香港特別行政區基本法》,效忠中華人民共和國香港特別行政區,盡忠職守,遵守法律,廉潔奉公,為香港特別行政區服務.
呢個係土共玩殘六位MP嘅誓詞,如果根據王國興嘅定律,區諾軒唱《城邦會戰勝歸來》,或者燒吓《基本法》都要DQ,咁 鄭泳舜 就更加要DQ,因為佢依家派福袋絕對係違反誓言裡面對廉潔奉公嘅要求,我想要用派福袋嚟換選票,邊度嚟嘅廉潔奉公,所以啲土共五毛就老屈泛民做假錯音,乜呢啲錄音有得作嘅咩?呢啲五毛真係係唔係香港人都唔X知,泛民裡面最缺就係有中國口音嘅人,但民建聯大X把.
所以民協明天去廉署告 鄭泳舜 唔夠,特別依家廉署諮詢委員會主席係譚惠珠,譚惠珠係民建聯黨員,但呢條八婆一定唔會避嫌,否則唔會最初被壹仔踢爆佢濫用職權果啲仆街嘢,所以同時要攞足證據,去法院JR要求DQ 鄭泳舜 ,咁DQ 鄭泳舜 嘅理據,仲勁過長洲覆核王用民建聯嘅膠banner嚟DQ佢,因為膠banner果件事,邏輯同《城邦會戰勝歸來》件事類似,最多令王國興好膠,但如果用 廉潔奉公 要求DQ 鄭泳舜,我睇廉署唔查會點囉,依家係有清楚錄音,表明有人係咁派福袋換選票,呢啲做法咁都得㗎.
另一方面,呢件事又一次證明香港基層唔抵幫嘅原因,呢啲福袋明知犯法都收,我唔知有幾多人收過,但收過果啲應該全部送去坐監,以警傚尤,呢啲老人或基層,窮唔係犯法嘅藉口,如果係咁,不如話窮可以奉旨去打劫.你依收福袋,係敗壞社會,事實上仲衰過去便利店偷麵包,因太餓偷麵包,裁判官都會喺濟貧箱撥錢或輕判,呢啲友仔唔好意思,絕對唔得囉.


text:
我一向用開NEOTECH NEI 3001做兩聲道 (世紀格雷CAS 去 luxman Amp) 訊號線相安無事, 突然條HIENDY林雪 (鎗王)失驚無神隊對NEOTECH NEI 3001 REFERENCE我, 話正過我原用果對NEI 3001好多, 包我一試返唔到轉頭.鬼唔知阿媽係女人咩, 我夠知新版正過舊版好多啦, 之不過我食樹皮時期仲未過, 邊度有多餘錢去升級線先得架… 林雪聽後竟然擺出一副代理相同講出代理一樣口吻: 試咗啱聽先比錢啦… 妖 !!! 又係呢招… 今次仲比對XLR我添, 你唔係唔知我部世紀格雷係RCA好聲過XLR既咩… 但當我打開個盒之後, 見到對線同插頭, 就好似鬼上身咁掉頭行咗去…
插頭係OCC金版單結晶物料,真係靚仔好多
粉紅色線身,好鬼死「姣」
拮吓Luxman個pat pat先
由於線都係新到手,所以特以煲線機煲佢兩日再作試音.先選「愛聽陸寶」,無乜原因,因為對寶哥把聲太熟,現場及CD都聽過無數次,所以有任何轉變都好容易察覺得到;對比起舊線,呢對Reference 版本聲音密度更高,原本已係人聲低音炮既寶哥聲音更加雄壯有力,正因為聲音密度提升,人聲感染力更加強,中頻好有銅線的溫暖感以及濕潤感.
個人一直好欣賞張崇基,張崇德兩兄弟,曲風很有個人風格,當然唱歌技巧亦係毋庸置疑.今次試「二人之重唱」,全碟編曲不會太過複雜,有些少好似新派民歌的感覺.雖然兩兄弟把聲都有分別,但是唱異音把聲好容易「痴埋一舊」,3001 REF 既聲音分隔度做得幾好,當然都是比舊版更勝一籌啦;而一些樂器的聲音細節位比過住更為突出,聽得更多,估計是線身屏蔽及新插頭落咗唔少功夫.張氏兄弟大碟曲目都比較少用電子樂器,新REF 3001 可以展現到結他或者鋼琴一類樂器既活生感,聲音鮮明,生猛,所以感覺立體感又再推進一步.
最後試女聲, AGA – Ginadoll l,感覺清新爽快,唔會因為純銅線既關係而有拖泥帶水既感覺,低音線條及控制力方面都做得唔錯,聽流行曲既節奏感都能充分配合.
原本諗住呢對XLR比到既驚喜應該唔會太大,因為世紀格雷設計上係以RCA優先,XLR係細咗幾個db,點不知我將Luxman校大幾個db出嚟既效果仍然輕易擊倒對舊版.既然佢有料到,索性插佢落影音系統度睇吓又點表現先,唉!睇完LA LA LAND就可以肯定呢次樹皮期要加長,最慘係要加多對RCA版比LUX仔食呢… 死林雪,真係無好帶挈…


text:
(之前見其他媽媽嘅分享,可能因為喺公院,明明要開到成7度或者就生得先推入產房,等我以為自己中午就生得so happy...)
「產房」入面仲有好幾間產房,入到去原來都係一間病房咁嘅樣,有床同電視機,仲有獨立廁所,仲有姑娘嘅工作枱同好多櫃,完全唔會感覺冷冰冰.
去到產房首先就要換手術件袍(即係去照X光嗰啲後面挷繩嘅袍),由於我朝早仲未便便所以第一件事就要去通便..原來只係唧一支液體萬甘油入去,忍一忍痾返出嚟,便意真係隨之而嚟her her聲就痾咗!!
之後就上床,待產其間姑娘會keep住同你對名,量體溫,量血壓,胎監(check宮縮指數同聽胎心跳)同檢查子宮頸開咗幾多.settle好之後就打催生(吊鹽水咁滴滴滴滴滴),其實喺未入病房之前已經喺手板面開咗個針口(種豆)打抗生素,之後打催生,止痛藥都係嗰度輸入就唔需要每次都吉支針啦!
跟住就係等老公同主診醫生返嚟,暫時無乜感覺.其實叫老公入嚟陪產其實都係一齊玩下電話同吹下水有人陪下無咁悶,哈哈!
打咗催生之後無耐就開始有啲較強嘅M痛感覺,好彩細個已經有M痛經驗,姑娘再check已經2度啦yes!我哋兩個喺產房唯有繼續等BB嘅來臨...其間老公問我肚唔肚餓,佢話驚我無食嘢無力生喎!唉..呢個時間嗱嗱聲痾咗出嚟先啦仲食乜鬼!!(無論咩年代生過仔嘅人都會好認同!)
兩個鐘過去,宮縮越來越強烈,終於要order支笑氣.之前產檢時主診醫生其實講過笑氣無用,叫我考慮無痛分娩,當時其實我無理會,因為自己想盡量用最天然方式生一次.亦聽人講過聞太多笑氣會好wing,所以我起初聞嘅時候都無聞好多,結果真係無咩用,唯有認真咁去聞下笑氣,應該由意會到宮縮嚟就要深深吸一下,之後痛緊就慢慢呼,試咗一陣之後真係好頭暈,我都唔知係聞到暈定係攰到有啲頭暈,總之就叫老公幫我拎杯暖水嚟飲下同按頭(佢終於有嘢做!),當時宮縮已經強咗好多,不過仲叫死忍都忍到嘅.
呢個時候姑娘又檢查,仲係得2度!WHAT!?姑娘就問我會唔會考慮打止痛針或者做無痛分娩,喺宮縮加頭痛嘅情況下叫我點諗嘢!?當時每次陣痛到最深嗰下真係堅痛嘅,我就問姑娘其實要到幾痛先生得?(之前姑娘講過生嘅時候宮縮指數係百幾度,我頭兩個鐘已經過晒100!)姑娘就答我:「生仔唔係講有幾痛,係要睇開咗幾多度!!」「你喺度死忍咁緊張咪仲開唔到!」嘩~真係人生大道理呀!
當刻要盡快答姑娘「要」定「唔要」,咁都真係幾痛就要啦!喺等緊姑娘拎止痛針過嚟嘅時候再諗下姑娘嘅說話,我幾忍得都好,而家先開得2度,真係唔知要等到幾時先開到10度,而且我又打咗催生一陣食全餐咪仲無癮,所以最後都係做埋無痛啦!不過即刻搵麻醉師都要時間,又要等多一粒鐘.
講到無痛分娩,入針嘅情況同開刀嘅一樣,感覺比想像中簡單,雖然知道支針係長長嘅,不過背住咗睇唔到,專心去冷靜自己好快就搞掂!需時耐少少都只係10秒8秒,入針個感覺其實唔覺點痛,反而係入完針打麻醉劑入去嗰時下背會有啲谷同涼嘅感覺,但係都唔會點痛,好快就無痛嘅感覺㗎啦!
無痛其實只係止咗痛嘅感覺,下身仲郁到㗎!打完無耐姑娘再check已經7度!!真係唔痛之餘仲放鬆晒,嘩力都慳返呀頂!!呢個時候連電話都玩到無嘢好玩,whatsapp埋屋企人講我終於就生得,跟住就瞓下(今朝6點就起身呀!)
等到5點主診醫生終於嚟到,兩個姑娘就分工幫醫生穿手術袍,將產房張床變身做「生仔床」,幫我陰道口外面脫毛,我嗰刻終於開始有啲緊張,我真係要生仔啦!!!
好多人以為打咗無痛就會無感覺,其實BB經過陰道(盤骨中間)出嚟嘅時候入面會有墜落去嘅感覺(就係要push嘅時候),總之一宮縮下面就會好谷好谷,就係推BB出嚟嘅時候,吸一大口氣hold住,再痾出嚟,簡單嚟講的確係用痾屎道力,但係要keep住痾晒成段谷嘅時間(大概8-10秒),醫生仲讚我叻,又話見到頭啦(但係次次push完都話見到頭囉!)最後push咗4,5下左右就真係出咗頭啦,之後畀多1,2次力突然間醫生定姑娘就抽咗個BB出嚟舉高(畀我哋睇),BB喺半秒內就哇哇大喊,跟手姑娘喺另一個半秒就將BB放到我心口,由於事出突然,加上第一次見到啱啱出嚟嘅BB,我真係有啲不知所措,就係咁Aster就喺5點半出咗世啦!
同場加映:我哋嘅第一張全家幅
正常版
搞事版
(續)
Aminn | Beauty.Food.Fun.Travel.Trendy|
www.facebook.com/sy.lam.family
任何合作請接洽:aminn613@gmail.com


text:
一個人想得到真正嘅快樂, 其實係唔太需要物質, 唔在於你份人工高低, 唔在於你有幾多層樓揸手, 同埋幾多錢喺銀行,
亦唔在於客觀環境係點, 因為有D人會將半杯水睇到半滿, 而有D人半杯水就睇到半空,
雖然明明係同一杯水, 但正面同負面嘅睇法, 就令到結論有南轅北轍分別,
講到呢度, 我又諗起一个故仔,
好耐以前, 有位爸爸有兩个仔, 兩个仔仔都係做生意, 大佬就賣香, 而細佬就賣摭,出太陽果時, 个老豆就好擔心細佬賣D摭無生意, 落雨果陣, 又好擔心大佬D香受潮,有位和尚知道呢件事之後, 就指點个爸爸換個角度去諗, 令佢恍然大悟, 由憂轉喜,
結果, 落雨時, 阿爸就好happy, 因為個細仔有生意做, 出太陽果陣, 佢又好開心, 个大仔D香唔洗怕受潮威脅,
我哋控制唔到生命橫坐標嘅長短, 即係生老病死呢D自然過程, 不過, 縱座標嘅厚度, 即係生活嘅快樂, 我哋絕對係控制得到, 同一件事有唔同結論其實在於你用乜嘢心態對待.
正所謂, 金無足赤, 人無完人, 世事邊有事事如你所願? 硬係要求全, 要事事得心應手, 同水中撈月有乜分別呢?
快樂嘅人生係應該努力追求橫縱坐標結合嘅果一點, 因為係得果點真正屬於你,
揾到果个交叉點, 自然心胸廣濶, 氣量越係大, 就越可以正確對待生活中嘅種種不足, 仲可以笑口常開, 笑天下可笑之人, 容天下難容之事, 成為生活中嘅強者.


text:
迪帕庫勞 必去景點及博爾郎甘海灘附近酒店推介
博爾郎甘海灘附近酒店預訂
神秘優惠價幫你慳更多
即時揭開神秘優惠價,慳得更多
迪帕庫勞必去推介 - 博爾郎甘海灘
想去 迪帕庫勞 自由行?等 Hotels.com 帶你玩盡 迪帕庫勞博爾郎甘海灘 啦!留意我地文章,話你知去迪帕庫勞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋迪帕庫勞博爾郎甘海灘 附近有咩酒店,等你更加容易計劃行程,慳返酒店來回景點嘅時間.
迪帕庫勞博爾郎甘海灘 自由行
去得迪帕庫勞博爾郎甘海灘 自由行最緊要一定係揀啱日子去.一啲熱門景點例如,迪帕庫勞 嘅 博爾郎甘海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
迪帕庫勞博爾郎甘海灘 交通
想去博爾郎甘海灘 暢順無阻濟,最好就係出發前,睇清楚迪帕庫勞博爾郎甘海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
迪帕庫勞博爾郎甘海灘 必食必買攻略
迪帕庫勞博爾郎甘海灘一直都係旅遊熱門地點,去到迪帕庫勞博爾郎甘海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
理論上過到嚟韓國會有宿舍住,實際上呢住住酒店先啦個客新開場乜都未搞掂,所以預頭幾個星期會每幾日就搬一次屋.第一個禮拜住呢間唔錯,其實應該叫湯房因為係一間三層平房界開幾間房,地點一流,內街位夠靜,行返出一條就係大街,地鐵站就喺附近,最重要個客個場轉個彎就係,由旅館門口去到佢門口行唔使半個字,就算同香港一樣每日八點九起身都趕得切準時返工,同埋唔使搭車可以慳返唔少嘛,雖然睇門口個阿姐唔識英文又成日顧住打機,打到成層樓都聽到咁嘈之餘肉緊到見你走連鬆開隻mouse同你揮個手都廢事,但服務唔錯態度搭救,所以印象唔錯.而且我份人比較求祈,間房其實都幾大,地方乾淨,張床好瞓,地板曉發熱間房夠暖,有得瞓有得屙我就OK,今次住呢度甚至比我住過嘅唔少外國酒店更好更舒服.
不過唔係幾慣間房有發熱地板有獨立wifi router一出門口就有凍熱水機任斟仲有兩對拖鞋俾你沖涼水洗頭水乜都齊,就係冇牙膏牙刷,問問另一個睇舖的哥哥,佢用勉勉強強的英文努力地解釋韓國酒店唔興俾刷牙用品.都幾古怪.一係噉啦我朝早唔食你啲其實只係咖啡奶茶任沖加無限方包任食的所謂免費早餐,每日換返兩套牙膏牙刷噉啦,得唔得呀阿姐,咪鬼打機住先啦聽我講啦好冇.
琴日仲擔心嚟到韓國朝朝早都會嘆麥記,好在到步第二朝早終於唔使了,食芝士蛋糕係咪好high呢,其實係琴日lunch買落不過冇食到,到六點班裝修師傅收工趕鎖門就趕走咗我(冇錯,搭正六點就收工加趕埋你一齊走,這樣才是正確的工作態度),見班師傅咁兇嚇一嚇就唔記得咗帶返酒店,結果今朝唔使食麥記了.不過好貴,琴日lunch去執麵包當一餐,拎時冇乜留意,睇返張單至知個芝士蛋糕原來成三四十蚊.個個都話韓國食嘢平,我真係唔覺.
今日收工住開韓國班同事帶我落公司隔籬地下商店街開電話上網卡,先知原來我酒店附近有如此正嘢.其實嚟咗兩日已經覺得明洞呢度好似深圳或者十幾廿年前嘅香港,呢個地下商店街多元化街坊舖為主,賣衫賣袋賣雜貨賣玩具賣公仔賣郵票賣銀仔鈔票,就十足十舊時香港啲老式商場,中間仲要有幾間二手黑膠舖,揾返好耐未試過嘅行商場感覺. 嚟韓國之前對呢度冇乜興趣,但而家覺得應該會留得幾開心.
我老母成日都話,出得外國就對自己好啲,唔好食得咁寒酸啦.見琴日朝早麥記晏晝麵包夜晚杯麵,又好似真係灰咗少少(雖然我食得好開心),今晚收工就對自己好啲,行過見到有間燒牛肉定食12000圜,即係八十幾蚊港紙,係好鬼豪不過死就死啦.結果咁大個仔第一次明白到,不聽老母言,原來真係會蝕底在眼前.
點解我會同《新東方三俠》呢套戲咁有緣呢,之前幾次皆旺飯罪,兩次晏晝犯局都撞正電視播呢套,估唔到嚟到韓國開電視都走唔甩.噉樣成日撞法,套戲夾埋睇過可能十次都有,所以都係轉過去MTV台睇AOA好過啦,口桀口桀
(between,點解啲韓妹十個有九個可以勁到谷爆衫咁滯,去食飯啲女坐低一除褸立即口桀口桀,剛剛電視播Sistar19又係口桀口桀口桀)
(再between,唔使同我講假嘅,我只志在有得J嘅嗟)
夜晚電視做MAMA 2014製作特輯,點知睇晒成個鐘都冇陳奕迅份,反而劉德華有半秒鐘過場,早講啦我就唔浪費呢個鐘啦(不過班韓妹是正的)


text:
108
50
14
港鐵西營盤站 A1 出口, 步行約7分鐘 繼續閱讀
電話號碼
92788227
開飯介紹
ABC Kitchen is a unqiue restaurant combining various Western flavors together. Its signature dishes originate from Spain, Brazil, France, etc. Some of the restaurant's most popular dishes include the suckling pig, seafood paella and eggs benedict. 繼續閱讀
營業時間
今日營業
12:00 - 14:30
19:00 - 22:30
星期一至六
12:00 - 14:30
19:00 - 22:30
星期日
19:00 - 22:30
付款方式
座位數目
50
其他資料
酒精飲品
加一服務費
招牌菜
食家推介
相關文章
食評 (177)
朋友生日,一大班人去食西餐我第一次黎,真係很好奇,位於街市內的ABC kitchen 8個人,將餐牌上面的餐基本上叫曬😂影了太多相西餐紅白格仔台布好搶眼成隻手掌甘大的龍蝦,新鮮,多膏生蠔啊估唔到街市都有得食,海水味都重每個餐都幾精緻,你話好好味又未到😂味道中等,但真心抵食,多人食可以樣樣都試到,好開心甜品都有好多,但是只可以post 12張相,所以其他就冇放出黎,焦糖燉蛋唔錯,好食埋單每人三百幾,真係抵食 繼續閱讀
alien0321 等級1 2018-05-28
2614 瀏覽
多數去皇后街街市都係食潮州野多,已經有幾年無黎過食lunch.難得腦細去旅行,自己一個人lunch 時候可以行遠d食飯.今次叫左個egg benedict加個南瓜湯同埋有餐茶. 首先就講下個南瓜湯,幾滑而且個味清清地幾好飲.跟住就講下個主角 egg benedict 咁同以往比賣相無以往咁好睇,但係個sauce 酸酸地又幾開胃喎.餐茶杯咖啡就無咩好講,比上不足比下有餘.環境受到先天所限無得講,係會比較嘈吵.但係食物上水準依然唔錯. 繼續閱讀
tobyyee1126 等級2 2018-04-17
2434 瀏覽
即興飯局撞彩睇吓有冇位正book到枱一行四大一小,go go go 食好嘢,很喜歡這裏的廚師很用心去設計菜式,每次都有驚喜,每次都有新款式新口味,從未試過唔好食,不論前菜,主菜,甜品都超喜歡全部菜式都是由店主發板從來未有失望過我不介紹太多,大家一定要親自食過才能感受 繼續閱讀
通常街市入面既熟食市場都會係大排檔或者茶餐廳居多,但特別地上環呢個熟食市場居然有間西餐係度,感覺好特別🤭呢度既分區都幾隨意下,成個熟食市場望落有三至四間舖係度,但枱就係睇邊間多客d而決定,如果店舖用左就會鋪張紅色格仔枱布,咁個日我地去食個陣,abc kitchen 既佔地都幾多,睇得出幾受歡迎咁😃其實呢日係朋友幫我慶祝生日,我地都預早book左7:30既,不過因為我地都唔熟上環,所以遲左差唔多一個鐘😅真心唔好意思⋯不過遲左上到去都無比人咋型既,佢地好好咁盡快安排枱比我地添😇第一時間點菜店員就問我地:「食唔食蠔?」,話得返最後四隻.一聽到得返最後四隻,愛好食蠔既我即刻決定~要!咁個日既蠔大小都適中,屬於海水味較重,爽口既蠔.我好like😍蠔邊仍然好清晰,證明新鮮既~餐湯係另外加既,是日餐湯係蘑菇湯,呢個蘑菇湯色水比較深🤔不過好飲既.菇味香濃,只係唔夠咸,但可自行加鹽調味.主菜揀左~安格斯配薯仔(5成熟)肉係幾淋香,牛味重,煎既熟度都無問題.唯獨呢塊扒有一兩條筋,比較難切🤔佢跟左d黃芥辣醬,呢個醬我幾欣賞,因為我平時係一d芥末類都唔掂,好怕攻鼻🙈不過呢個唔攻之餘仲好香,點一點真係令牛扒既味道更上一層🤤令我都幾難忘另一主食~海膽意大利飯,係我喜歡的海膽😍😍有幾片芝士舖面,同埋都有兩件原整既海膽.😂😂朋友話,我生日比我食晒兩件~開心個飯既汁剛好包覆飯粒,唔會太稀身,都有海膽鮮甜味,覺得唔錯既.街市中的西餐,幾有特色,食物質素整體唔錯,除左街市既環境外係合格既西餐.不過呢度既服務員都係”街市格”既😂,會粗聲粗氣d,但係都有禮貌的👍🏻 繼續閱讀
ichowthereforeiam 等級3 2018-03-16
2239 瀏覽
新加坡啲Kopitiam 做到有聲有色,其實我哋香港啲熟食市場都唔差吖,乜都有得食!好似自從N年前,皇后街熟食開咗ABC Kitchen 之後,我哋就可以自傲地講句:「喂,我哋香港熟食連鋸扒都有喎!」朋友歡聚話明食好西,梗係要開支酒先似樣.睇睇個wine list,都幾多選擇,取價亦十分公道.如此隨意舒服嘅環境,叫支prosecco 大家開心吓最啱!嚟得熟食市場食西餐,就係想唔依法辦事.用麵包籃配汽酒又有何不可?更何況呢個麵包,外面香裡面軟,仲帶啲香草味,配乜都好啦!配什菜都仲得!既然唔拘泥食乜course,叫啲main嚟開心些牙最好.先嚟西班牙燒乳豬配皺葉甘藍及薯蓉.乳豬皮脆肉嫩,底下嘅醃菜以為會好似sauerkraut 咁酸酸哋,咦?但原來係甜甜哋梅菜咁嘅味,幾得意.跟住嚟有安格斯西冷配焗蒜苗,長薯及法邊豆.牛肉叫咗五成熟,但出嚟似三成,肉質比較韌.反而長薯夠香,法邊又豆夠嫩,蒜苗亦夠香甜,「妹仔完勝主人婆」添!(噢,掛住食「妹仔」,唔記得影相!)再嚟焗羊肩配露筍苗,薯絲餅及沙沙醬.個狀況同牛扒有啲似,羊肉出到嚟都係比想像中生,講真羊肉係要熟少少先可以造出最佳口感,太生反而變咗食到成口渣,可惜!但個醬味道清新,薯絲餅亦足料好味.甜品要咗Pavlova同Apple Strudel.其實喺香港食到Pavlova都幾感恩,所以有呢樣甜品喺menu上面已經抵讚.至於Apple Strudel個皮有啲唔夠鬆,同埋蘋果醬少咗啲.總括嚟講,咁多年嚟ABC Kitchen嘅水準都好平穩,可以喺熟食市場搵到咁多元化嘅西餐menu,仲有風趣得嚟又友善嘅侍應哥哥,係香港先有! 繼續閱讀


text:
來自法國的 Decathlon迪卡儂 平價大型運動裝備店,一直都係唔少人心頭之選.無論係運動初學者或熟手都會去購物.因為搜羅咗唔同嘅裝備,不論係熱門還是偏門的陸上及水上運動.(旺角)有齊所有類型嘅運動工具!法國知名運動用品店Decathlon!都有介紹過.
而大陸嘅Decathlon迪卡儂長期都吸引港人去到訪,因為個度地方大,總共分兩層.好行得嚟又多野買!但好多人都唔知深圳迪卡儂點去,小編今次特意親自去和拍片,帶大家去一次!
最底仲有片!
出發前預備,先睇下近邊頭
其實深圳DECATHLON迪卡儂就位於歐洲城
近南山果邊,所以羅湖同福田都唔係好近,如果要去就要以世界之窗果邊出發.
到底點樣去?
1)先去到深圳世界之窗站
而要去深圳世界之窗站,就要睇下大家由邊度去.
如果大家係住元朗天水圍荃灣果邊,就當然係去南圳灣口岸過去最方便
而萬一真係由羅湖同落馬洲去,就要搭綠色一號號過返去世界之窗站
2)世界之窗站A出口出到地面搵巴士站過去歐洲城
有教學:由世界之窗站A出口出到地面
2.前往歐洲城($2)
坐巴士M487到歐洲城總站落車
巴士M487係循環線,想番返去世界之窗,只要去番落車個位上車就可以!
去到之後就可以慢慢行:
個度都有唔同嘅大型店,例如小編都有介紹過嘅IKEA咁
3.IKEA對面其實已經係DECATHLON
裡面好多產品買
有啱小朋友嘅游水用品水泡,泳衣等
仲可以試玩唔同運動用具
再睇埋片:
小編買落嘅野要寫完篇文,要開始用!


text:
秋葉原
秋葉原(日語:秋葉原;假名:あきはばら;平文式羅馬字:Akihabara)係日本一個以秋葉原車站為中心,以大量電子電器賣場,商城同資訊產業企業聚集而聞名嘅電子商圈(電気街).地理上大致涵蓋東京都千代田區外神田,神田佐久間町,神田花岡町同台東區.秋葉原地區內嘅商店大都係以銷售家電,電腦同相關周邊衍生產品為主,同大阪市的日本橋,名古屋市嘅大須一齊被併稱為「日本三大電氣街」.由於地名較長,當地人經常將佢簡稱為秋葉或アキバ(Akiba).
簡介[編輯]
秋葉原喺東京市區東北部千代田地區 ,處於環繞東京市中心嘅高速電車山手線上,山手線係JR東日本公司一條環繞成個東京市區嘅電車幹線.作為世界上屈指可數嘅電器街,而家嘅秋葉原正發生緊日新月異嘅變化.除咗電器商品專賣店之外,商務,飲食等服務功能亦日漸具備齊全,正喺度發展成為一個具有綜合性色彩嘅繁華區域.
起源[編輯]
喺江戶時代,秋葉原電器街一帶曾經係下級武士嘅居住地.明治之後,日本開始進入電氣化時代.唔單止開始使用電燈,1926年NHK嘅電台廣播正式開始.作為瞭解消息以及娛樂活動嘅手段,收音機得以迅速普及.出售電線,配電器,總摯,收音機器件嘅批發商啲人亦隨之成長起身.但係太平洋戰爭爆發後,除咗軍事用途以外電機材料變得好難入手,連電燈膽亦被採取配給制,所以呢類商業買賣陷入咗困境之中.1945年東京大空襲後,成個東京幾乎全面毀滅狀態,秋葉原一帶亦幾乎全變成咗焦土.
御宅一條街[編輯]
遊戲咖啡廳,漫畫茶館[編輯]
80年代至90年代間,喺電腦嘅普及同埋技术革新浪潮嘅帶動下,電子遊戲界也呈現出一片盛况.好多遊戲發燒友開始幫襯流連於秋秋葉原.模仿遊戲中嘅場景設定同出場人物裝扮嘅茶館亦都喺嗰陣時出現咗.跟住以服務生cosplay嘅進行營業嘅咖啡廳亦陸續登场.結合漫畫茶館同遊戲咖啡廳為一體嘅店鋪亦都幾有人氣.秋葉原而家大概有10間以上咁樣嘅店铺,由於勞動法嘅原因店鋪一般嚴格按照朝九制度,一般都係八九點鐘開檔,收檔就晏啲.
面向動漫發燒友嘅專門店[編輯]
經常去秋葉原嘅人當中有好多都係動漫發燒友.以好難入手嘅人氣動畫作家嘅同人雜志为銷售對象嘅店鋪喺秋葉原日漸增加.出售運氣占卜牌,動漫主人公小雜貨,玩具,手办同埋模型嘅商店亦多咗起身.


text:
經典冰室懷舊味道 老字號深水埗雪山冰廳
星期日約咗A姐同佢屋企人食早餐再去行嘉頓山,明明較好鬧鐘,點知起身已經12點!!!好彩佢屋企人體諒我近排返工忙,但係A姐就勁嬲,鬧爆話12點仲邊度有早餐食喎!唔通佢唔知有60幾年歷史,近期大翻新嘅深水埗雪山冰廳,逢假日早餐食到下午2點鐘?一於食飽飽再去行山啦.
港口味沙爹牛肉公仔麵+香蔥碎牛肉炒蛋三文治
A姐叫咗傳統嘅沙嗲牛肉麵,沙爹醬比一般濃味,牛肉索晒沙嗲味,味道濃郁,麵底煮得啱啱好,唔會太硬或太腍.早餐另外配塔香蔥碎牛肉炒蛋三文治,蛋夠滑,香蔥配上碎牛嘅味道異常突出,再加上脆卜卜嘅烘底,真係perfect!
蕃茄濃湯鮮牛肉通粉+櫻花蝦炒蛋配鮮奶多士
A媽就叫咗蕃茄濃湯鮮牛肉通粉,湯色夠紅,飲啖湯就更加知用咗好多蕃茄肴湯,好開胃,而牛肉份量唔少.早餐另外配塔櫻花蝦炒蛋配鮮奶多士,蛋汁爆多,相當嫩滑!而櫻花蝦令到成個炒蛋嘅味道更有層次!帶有牛奶香嘅厚多士烘得酥脆,相當好味.
始祖椒鹽豬扒飯
A爸就話呢啲時間都係要有粒米落肚先得,呢個椒鹽豬扒飯上枱嘅椒鹽味好香噴噴.豬扒外層香脆,加上椒鹽,真係好惹味.更驚喜反而係炒底上嘅飯.飯炒得夠,仲有蛋絲,蔥粒,甜椒,炸蒜,成個炒飯真係不容忽視.
芝士焗波士頓龍蝦海鮮飯
而我就叫咗新推出嘅芝士焗波士頓龍蝦海鮮飯,喺雪山冰廳,用親民價就食到半隻多膏嘅波士頓龍蝦!海鮮飯仲有青口,帶子,魚同菇等,份量夠多,芝味香濃!將汁同炒底嘅蛋炒飯撈勻,呢個飯真係好好味.
樽仔招牌奶茶
樽仔奶茶雖然無得揀少甜,茶走,多奶,少冰……但呢個茶同奶嘅比例啱啱好,茶味突出,夠滑又唔會太甜,真係原汁原味.
雪山冰廳
地址:深水埗青山道62D號地舖
電話:+852 2386 5025
營業時間:星期一至日 06:30 – 22:00
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMdiary
Pinterest:AandMDiary
Openrice:A姐M佬
報料或合作:keepintouch@aandmdiary.com


text:
為左今晚,全個月節衣縮食.2007已經叫好多騷,點知2008仲勁,rock界第一壇就係現今最潮MCR.點解咁潮?因為
「emo!!!!!!」
關我咩事?
「劉Sir唔係淨係識聽metal咩?」
咪係囉!做乜扮野識聽emo去睇MY CHEMICAL ROMANCE?
「吹咩?扮專家得唔得先我而家?」
我愚見emo真正進入香港(或者話emo於香港開始潮),係MY CHEMICAL ROMANCE《I'm Not OK》.係咪(真係)emo?我唔識分(我淨係識聽metal架咋),但佢地「好CoF」的頭兩隻,自己唔多鍾意.06年《The Black Parade》突然轉晒style,係「emo聲」加hard rock加交響,歌詞講絕症病人回顧一生,音樂加故事夾埋變成「emo版《The Wall》」 - 雖然佢地變完已經唔多emo,我甚至唔覺得佢地可以算係emo(專家勿插,見人叫佢地emo我跟風咋).係咪emo都與我無關,我只聽音樂,而《The Black Parade》除左後半未夠順全碟滿意,又睇到近幾年「潮band」紛紛轉型,你見MCR都無端端「放棄emo」調番轉玩art rock(少少)就知,唔知係咪連帶影響,跟住一年好多(潮)band都想做到「唔pop有深度」,好似AVENGED SEVENFOLD隻同名,俾我感覺好似想將自己「Black Parade化」,我都受但轉型唔太成功,同《City of Evil》實在太強,即使衰後半.跟住pop band,emo同metalcore會唔會向智慧型發展我唔知,眼前見到係MCR會黎香港,仲打正《The Black Parade》旗號tour,抱有一點期望/幻想,就買左平飛入場.為左扮emo,特登幾日冇洗頭有幾亂整幾亂,摷番小學套校服出黎著貪佢夠緊身,買左對烏蠅鏡,再黐左塊衛生巾上額頭,希望個裝扮唔會失禮人夠證明我都係emo友啦.
「有幫劉Sir影到相的朋友,見字請send番俾佢廣告天下,多謝.」
初時有點猶豫,因為地點係機場博覽館,遠同車錢係一個好大問題,來回已經三十加三個鐘車程,價錢同對於二日要返工黎講幾襟計.另外聲個個話唔好,今次第二次黎,第一次亞洲博覽館睇係NIN,佢地細廳出聲做得好,今次MCR係大hall,好定差入到去先知.六點放工,好在公司附近有站上E21直達博覽館(上次無聊到行出太子上車超戇居),等車等左近半個鐘,上到車再搖個半鐘,落車已經近八點.入冬睇騷最惡搞,尤其過黎博覽館,一落車空曠夾大風凍到流汗,但睇騷時多人又迫熱到結冰,褸呢家野著唔係唔著又唔係抽住又麻煩.個個趕頭趕命跑入場,我慢慢地躝,沿路仲有勁多人吹人煲煙,而我踩到入場一刻剛剛好熄燈開始,場外班友點解可以咁姿悠?或者因為佢地都知道,可以準時八點開始,一定唔會係主角出場.又係意料之外,有一隊馬來西亞nu-metal band POP SHUVIT做opening,以前唔興呢家野,而家場場騷都有warm up band,仲要係之前(好似)冇宣佈過,NIN我都係入到場先知原來有THE LOVESONG做opening,搞手有「進步」了,當然如果可以俾多一隊更好,反正主角永遠唔會早出場,中間半個幾一個鐘空檔,搵多隊玩好過大家企係度唔知做乜啦.隊野係band加DJ加MC組合,睇到都知好hip-hop果隻,台風得夠feel夠互動,但嫌歌同表演未夠力,加上我個人聽hip-hop冇問題但睇係好好好怕頂唔順yo yo check it out的「詼諧動作」,在場所有人好enjoy我就一般.睇完佢地真係好擔心.先講講個場咩情況.大細同九展地下展覽廳差唔多,全場分$780同$480兩個價位,個廳最後三份一封左,餘下三份二正中間一排鐵馬分開,平飛係後到soundboard之後,因為我搭正開場先入到去,一早俾人衝晒欄排到四五重人牆之後,基本上隔左成半個廳再幾排人擋住,全場騷七成時間睇人頭.音響集中晒台前,但器材推力唔夠,最前$780飛朋友可能睇得好開心,但$480飛完全祭晒旗,唔企最前睇已經難點知聽仲衰,opening band的永恆宿命:負責試聲,除左歌手同DJ聽得清其他冇乜時間分得清同經常轉balance,冇計.我都想詳細欣賞呢隊馬來西亞band玩成點.但不能也.
玩左唔係好耐,四首歌加大量台詞,三個字POP SHUVIT就完左,跟住好遺憾係專家時間,估唔到由皆旺走到赤蠟角,都未能逃離專家魔掌.想知何謂潮物,回顧四周就知:入場除左外國人之外,絕大部份係靚仔靚妹兩者各佔一半,單香港人黎計,我已經屬於超齡份子.群埋佢地度,感慨時代真係唔同,我仲係佢地年紀時至叫做識少少BEYOND,每個月飯錢連零用錢夾埋$1000都唔知有冇,但而家d靚仔十三四歲已經
「梗係要聽MY CHEMICAL ROMANCE啦!佢地咁勁!」
同「上次睇完LINKIN PARK,今晚又睇MCR,好貴呀,但兩隊我都咁鍾意,梗係要睇啦!」
但繼續聽佢地傾,好鍾意的兩隊,都係
「邊個send俾我聽架!你唔記得我都send過俾你咩?」
明白了.行過少少,係一班年紀較大的大學(畢業)生,當中一位男性同身邊一群妹妹仔討論學業,
「果時我報Kong U Archi,佢地收我架,不過我冇興趣讀,所以去左XXXXXX」
進而由成功人生去到淵博音樂:
「上次我去睇LINKIN PARKXXXXX」
自然換來一眾姐姐妹妹仔的仰慕及驚嘆.素來最怕裙腳仔觀音兵,睇見聽見都眼冤耳鳴,sound crew此時仲要咁蹻播PANTERA《Fucking Hostile》,應晒景,一面聽一面笑爆.又行過少少,撞到二男一女討論音樂.
「其實MY CHEMICAL ROMANCE玩乜架?」
「佢地咪係玩punk囉!你唔係噉都唔知丫嘛?」
「係咩?佢地係玩punk咩?」
「點解唔係呀?NIRVANA都係俾人話佢地係玩punk啦!」
好戲在後頭.討論左一輪,場內響起PINK FLOYD《Another Brick in the Wall》,高談闊論的三人(主要係兩男)狐疑曰:
「咦?呢首咩歌黎架?」
我笑了.再跟住一首係AC/DC,(理所當然地)冇晒聲出,直到AC/DC完埋到GUNS N' ROSES,有番聲氣:
「呢首咪《Welcome to the Jungle》囉!」
再努力地證明你睇佢真係識,旁觀者我忍笑忍得好辛苦.唔知係咪我超齡過頭所以融入唔到後生仔文化,但走左幾頭,都係面對以上幾個情況不住重演,真係好辛苦.同場加送在場觀眾「I Love MCR('s crew)」精彩表演.個四十五分鐘intermission,比全場表演更具娛樂性.
「大家明劉Sir點解溝唔到女啦?鬼叫佢唔係專家!抵死!」
opening三個字,set up九個字,MCR真係搭正九點出場計得咁準,之前唔入黎果班係咪一早收到風知道晒?主角出場觀眾亦魚貫入場,POP SHUVIT時前半得四份一左右後半叫做有三份一,一到MCR,兩個半場都爆左超過一半甚至三份二以上,迫埋迫埋爆到半個hall應該過千人.基本上頭三個字係完全唔知做乜,因為只睇到更多人頭,同聲幾近冇大改善到,你有冇睇過演唱會聽唔到鼓聲?以前睇通常係鼓聲最清最出,今場調轉見到鼓佬打但鼓聲接近完全冇,全場最清楚係結他solo明顯刻意地推高,其他聽唔聽到真係祝你好運,要到過左好多首歌半個鐘後先叫做tune得較為靚聲,但只係「較為」,整體似企係演唱會場館外聽場內演出噉樣,d聲好似俾一重屏障隔一隔先再去到後半場,朦到你都唔多知玩緊乜,間中認得下,再間中一兩樣野彈得清俾你聽到(除左solo段段清到死,點解其他整唔到咁靚聲?),加上四百八同個台差幾十米再隔一排鐵馬,感受真係好似自己唔係置身場館內睇演唱會,只係間接地睇其他人(貴飛果班)睇MCR表演.去到後三份一唔知再較好左還是已經習慣左,叫做認到佢彈乜玩乜先.但單講音響,搞手好似只顧貴飛VIP,明知d喇叭唔夠力去場後照去,完全冇尊重過四百八飛區域感受,終於體驗到點解黎過博覽館大廳睇都小「聲唔得」.
「有讀市場學的朋友,從今次MCR演唱會兩個價位觀眾之安排中,可以睇到好多理論實證,學到好多野.」
講玩,演出流程亦唔多得我心.打住《The Black Parade Tour》名義,我就係預左上半場玩晒成隻新碟《The Black Parade》舞台劇版,下半場再玩其他歌,點知係雜錦歌演唱會,《The Black Parade》係差唔多成隻碟玩晒,但唔係我想睇之《The Wall》式歌劇演譯,甚至連宣傳重點骨頭衫都冇著.可能我遲左,如果佢地早一年黎先會噉表演法.講玩睇加聽得唔清楚,加上我唔算好識佢地d野最熟只係成日聽的新碟,評語只有話
「OK啦.」
當然快歌會開心過慢歌,但起碼冇乜我反感的歌曲或發言.最過癮係歌佬把聲超Axl Rose,玩快歌時十分GUNS N' ROSES feel,但非常唔穩定同扯唔到高音,所以一玩新歌就死:《The Black Parade》想玩art-rock格音域變化好大,但佢上唔到高音位,幾首新歌降晒key甚至改埋melody就自己把聲唱,立即遜色好多,尤其主題曲《Welcome to the Black Parade》,去到最後(理應)全場合唱之bridge,本身係激昂高音唱,但佢差唔多降八度唱出黎,嘩個氣勢爭好遠 - 當然仲有其他原因,會再討論.另外有時要玩到三枝結他最少兩枝lead,但得一個結他手會彈solo,又好多新歌一到技術位冇左好多野.音響同唱以外,全隊玩得好好又走又跳後來結他佬玩到訓地,睇真係唔錯架.全場最好係最後三個字,除左煙幕加逆光設計實在出色,仲係玩慢歌,一部鋼琴加歌佬唱完一首,再慢慢加其他樂器,因為少樂器爭聲,全場最靚聲就係近encore時段.但玩到最後先可以咁靚聲.希望搞手第時會顧番我地平飛觀眾感受,投資更多落音響針對後半場需要,而家噉樣分分鐘睇DVD都不如,覺得自己被搵左笨.
「好在NIN已經唔係現今潮物,所以上次黎香港只出細廳,因為佢地d野唔可以唔靚聲.」
初時諗住場騷大概一個鐘多少少左右,但完場睇睇錶成十點半,都有個半鐘算抵番d啦.滿唔滿意?你睇我一路寫落都知唔多滿意.假如你只為一睹明星偶像風采陪佢地焚下跳下,相信好值,因為佢地確係唔錯的live band場騷又夠長;但如果你似我真係黎聽歌睇騷,就會同理想中差很遠.我自己,未話好唔妥,總算叫做
「OK啦.」
或者我真係去錯騷,所以難免又口痕得罪人.去過咁多騷,今場算係年齡層最低,「潮」取向最高,可能我真係太老,好多野我都唔明.睇完場騷,感覺香港人對rock show甚至band show之流程,睇法,投入方式未理解,好多野係非必然,但當連基本認識都缺乏就會出現問題.其實入場的咁多位,係咪都知道自己入場睇乜?第一隊band係馬來西亞POP SHUVIT,出場身邊聽到有人係
「MCR開始玩喇?好彩我入得切黎!」
POP SHUVIT玩緊時,又嗌又跳十分投入.三個字樂隊離台後,身邊傳出
「嘩!MCR好勁呀!」 or 「下?乜MY CHEMICAL ROMANCE玩完架拿?」
就算唔識,唔認得台上班人,一聽都應該認得出唔係MCR卦,假設你係聽過MCRd歌知佢地大概玩咩音樂先入場?
「令我諗番起睇SIGUR ROS時坐我前面果兩個阿叔.」
不過,會入場睇,已經好過好多POP SHUVIT表演時仲留係場外的朋友.另一個香港人睇騷特性係揀黎睇,一場騷係睇邊隊就只睇邊隊,其他band就算玩得好都唔會支持.
「都唔係MY CHEMICAL ROMANCE玩,做乜入去睇?」
所以你話你隊band叫咩名,比你隊band玩咩音樂玩得有幾好緊要幾多?
正常超過一隊樂隊表演之band show,一隊完左,第二隊上台之前一定會先搬好整好樂器試晒聲,先開始第二場表演,而主流樂隊中間間斷同準備時間半個鐘或以上係平常,除左台上準備,後台仲有「不知名原因」要等,好似GUNS N' ROSES果場等左個半鐘(算好架喇,睇外國GN'R show review等幾個鐘甚至近半日都試過).但得意在台下一見到台上有人,係唔係都歡呼尖叫,尤其試結他試鼓試咪試燈有聲出有人影晃動的時候,台下反應更加是瘋狂,結果觀眾對MCR roadie的愛戴,更甚於opening act POP SHUVIT,但嗌完都唔知咩事同唔知自己嗌左俾咩人聽.睇落好好笑.其實當真正準備好晒臨開始表演,會場係會熄晒全場燈光通知你,見到冇晒燈先至慢慢嗌都未遲.
最多人做果樣,係影相.足全場果隻.熄晒燈之後,會場特意先黎一段雙語廣播,提醒大家「請尊重MY CHEMICAL ROMANCE,表演時切勿進行閃燈拍照.」身邊的二男一女(請refer番上面intermission),即時回應如下:
女:「唔俾影相喎!」
男:「梗係照影啦!去睇騷唔影相咪好戇鳩?」
噢.我好戇鳩.或者因為佢一句,在場任何人總之身上工具可以留倩影,有理冇理拎出黎係噉拍,工作人員起初有阻止後來都廢事理,實Q多定觀眾多?我到而家都仲未明,點解去睇騷唔影相就係好戇鳩.有趣地睇過唔少文獻,亦同外國朋友傾過偈,不約而同指出香港人有喜愛拍攝的民族習性,去旅行去玩去做野去考察行街見到有事去睇節目去睇表演乜都好,係唔係都拎部機出黎影低佢先,其他野影完相先算.外國朋友問:
「其實香港觀眾入場係睇演唱會,定係影明星相?」
正如好多演唱會後網上討論,話題離唔開「我影左幾多張相/影左乜野相」,「我企邊個位/企幾近隊band」,「我拎左乜乜紀念品」,「我有樂隊簽名」,「我掂到隊band邊個邊個」,真正講番表演同音樂之發言接近零,如果唔係零的話.香港人睇騷之意不在樂.只在「一睹風采」.
到樂隊表演,會跳會郁會投入好正常,但投入之餘,亦應睇番情況.POP SHUVIT有一首歌MC叫大家舉定手,一到chrous位立即跟住個beat玩浪,大家見到MC舉手自然一齊舉啦,但首歌一開始全部人已經係唔係都搖呀搖,完全達唔到樂隊預期效果.你捉個靚仔問佢,佢會答你
「我投入嘛!」
MCR上台,唱到主題曲時歌手提定各位
「你知幾時應該唱啦?」
一開始,全場合唱,正.但去到後面入交響段bridge,首歌其中一個高潮位,除左歌手降左八度把聲,全場粒聲都冇,但首歌論編曲論氣氛,其實歌手所指之「應該唱」係呢一首,點知最應該唱果段反而冇人唱到,建立唔到首歌應有之現場氣勢.好多band寫歌時會考量埋現場表演,諗定玩live時點樣同觀眾一齊玩,好似STRAPPING YOUNG LAD隻《SYL》歌詞入面所有verse或chrous全部合唱位特登bold晒,等你買左碟聽完歌做定功課之後,入到場知道幾時玩點樣玩.當然你可以話
「MCR隻碟冇講到明邊度唱!我又未識聽到知應該幾時先唱!」
但入場好多靚仔靚妹都係「send俾我」一代,我相信就算隻碟照SYL做法,靚仔靚妹都唔會知.你得首歌連隻碟都冇,又點會睇得到份「notes」?再者,真係俾到你,你會唔會有心花少少時間去睇呢,若只為「一睹風采」?
另一樣野,令我諗番起十幾年前四大天王時代.在場好多好多妹妹仔.而妹妹仔就係愛尖叫.每當台上玩緊慢歌(又或妹妹仔所愛的「lum歌」),應該係寧靜投入欣賞,但一到「lum歌時段」往往會出現好多妹妹仔尖叫聲,嘈住其他觀眾之餘,亦騷擾到台上樂隊.情況就好似去睇黎明演唱會,場內充斥「黎見Leon」的妹妹,係又嗌唔係又嗌.照計十幾年前靚妹係聽黎明,十幾年後今日靚妹改為聽外國band,聽rock聽metal聽emo,聽MCR,欣賞層面理應係向高.但點解在場女fans反應,同以前睇Leon妹妹完全冇分別?
「果真睇騷之意不在樂也.」
全場最high,首選新碟主題曲《Welcome to the Black Parade》,因為除左《I'm Not OK》,就係呢首令好多人認識到MCR,而全場演唱會,$480地段只有呢首歌觀眾會mosh.
「會mosh又有問題?」
冇.但點mosh法又係一個問題.mosh的地方,叫mosh pit,一場(hard) rock/metal/punk/hardcore band show(在香港,只限於punk及hardcore,此兩者方為皇道嘛),大家興起就會mosh,只睇唔mosh的觀眾自會靠邊,讓出場中空間成pit供mosh.但睇過咁多本地騷,冇幾可見到正正經經的mosh pit,好多時係部份「識野」人士一到行歌就任意全方位勁撞,總之見到身邊有人就撞埋去,甚至特別針對pit(有的話)邊緣無關人士或留意表演台而非mosh pit人士,總之盡量將mosh pit(有的話)擴大,盡量牽涉更多人唔理佢關唔關事mosh唔mosh,盡量令更多人留意到mosh pit(有的話)存在同自己有份mosh緊,從而話俾盡多人知
「我識mosh因為我識聽!」
結果,只係可笑.係識聽識mosh識音樂,自然會知道現場即興mosh pit位置大小,同唔應該打擾到無關/無辜旁觀者之不成文規定,同mosh pit係人讓出黎而唔係自己夾硬撞出黎,更加唔會視全個場為mosh pit.好多非band友去過band show每每表示印象負面,特別係有「行band」參加的主流show,就係因為好多「識mosh識聽」人士的熱情表演.
睇完演唱會,場內人數眾多,觀眾咁熱情,相信MCR同emo,rock會得到好多人賞識?會...卦.在場有個攤位有得買MCRd碟.就我見到,係接近冇人幫襯.因為好多人演唱會前已經買左/買齊?從身邊大量「send俾我/你」言論,相信唔會係.因為潮完.值演唱會時期前後,有幸同幾位「會睇騷」的樂迷傾過,俱表示會睇表演,但唔會買碟.
「佢地表演得咁好,你自己又鍾意,點解唔買隻碟支持?」
「佢地都離開香港啦!」
香港的band友/metal友都係向前看的.一隊band「好聽時期」,只限於有人講緊,會黎表演之時,會聽亦只限「send俾我」,當演唱會過左隊band走左就立即「唔好聽」,因為其他人講緊係另一隊,有另一隊黎緊,而「好聽」果隊就變成「另一隊」.所以可以見到在場好多靚仔靚妹表示「睇過LINKIN PARK」已經係好了不起,但當sound crew試音時播PINK FLOYD,AC/DC同PANTERA時會無動於衷,場騷完左之後已經可以轉投另一隊band懷抱,就知道現在香港新一代樂迷全部好有遠見.以前樂迷聽演唱會,係睇完之後對音樂產生興趣,正如好多你睇緊聽緊的band,都係由「睇過一場演唱會」(常見例子有DEEP PURPLE,IRON MAIDEN同METALLICA),而認真投入音樂同開始夾band,亦即一場演唱會帶黎一場革命.但你而家完全唔需要預期會有相同情況發生,因為「向前看」,好多人係唔會認真研究自己聽緊d乜,所以你對高叫「我聽emo」入場睇MCR的「樂迷」試試真正的emo如EMBRACE同RITES OF SPRING,佢地會小九你;道理就如好多人(話)聽death metal但只限於CoB之類melodic death,播真正的death metal俾佢聽,佢會話(完全)唔好聽一樣.
「似乎,我真係超齡入場.」


text:
2018年1月28日 星期日
大樹先生
今日第一次同花花草草一齊去大樹先生玩,其實一直都好想帶佢哋行但係就冇呢一個機會,好彩有朋友突然之間話不如一齊去大樹先生啦!佢仲好好咁book埋位,咁我哋終於可以一齊去玩呀.說冬月其實一直都好想帶佢哋行但係就冇呢一個機會,好彩有朋友突然之間話不如一齊去大樹先生啦!佢仲好好咁book埋位,咁我哋終於可以一齊去玩呀.
一向以波波池聞名嘅大樹先生,我以為只有波波池玩啦!原來佢仲有其他玩具玩架, 好似doll house,車仔,煮飯仔等等.最估唔到原來仲有沙池玩架,而且佢哋仲好細心安排買風筒比家長幫小朋友吹走啲沙.冬天去唔到沙灘玩,去大樹先生玩都好呀.
開頭我以為細佬會驚波波池,原來小朋友都係好鍾意玩波波池架,仲要成個訓落去玩添!最近因為流感好嚴重,花媽都有擔心過係咪仍然應該帶佢哋去波波池玩呢? !但原來佢哋好乾淨架,因為頭先走嘅時候花媽已經見到工作人員喺度清理.
玩完之後其實兩個小魔怪都已經瞓咗覺啦!不過其實我覺得都要有少少建議,雖然佢話一定要有家長陪同小朋友一齊玩,好多家長陪左小朋友入去玩之後就放低小朋友自己就走左啦!有一個小朋友佢玩緊車仔走過去想一齊玩,個小朋友就不停狂尖叫推撞草草.當個小朋友嘅家長聽到小朋友尖叫嘅時候,先至係外面餐枱度走過來睇吓發生咩事.其實大樹先生已經講明要有大人先可以陪同小朋友入去玩,點解有啲家長可以就咁走左去呢?花媽只可以做好自己保護草草,所以其他家長都要小心.
訂閱: 張貼留言 (Atom)


text:
用咗止汗劑好似好姿整,感覺上會令自己唔夠man?原來咁樣諗只不過係你自己多疑,因為最近就有研究指出,女性其實覺得噴咗咗止汗劑嘅男人係更有「男人味」.相比起唔噴搞到自己一身汗臭味,有噴止汗劑當然就唔會咁趕客,女神見到你都唔會調頭走啦!
根據斯特林大學所進行嘅研究,被認定為唔夠Man嘅男人喺噴上止汗劑之後,女士原來就會覺得佢地Man過之前未噴嗰陣,證明止汗劑除左能夠去除汗臭之外,更能夠提升男士魅力.
▼原來止汗劑真係可以好似廣告咁,提升男人味.
喺呢項研究當中,研究人員就曾經首先邀請130名男女,要求佢地首先以相片,為相中人有冇「女人味」或者「男人味」評分.然後喺評分過後,研究人員就再次邀請239名男女向研究對象嘅體味評分,每名參與研究嘅男女都分別需要為40名異性評分.
結果發現喺兩性當中,女性對於氣味嘅敏感度其實係相對較高.更甚嘅係相比無塗上止汗劑嘅男仔,女性發現有噴止汗劑嘅男人係更有男人味,尤其係本身被認定為外貌唔夠Man效果更為顯著.
對於有著咁嘅發現,負責研究嘅斯特林大學嘅心理研究員Caroline Allen則認為結果反映出止汗劑廣告所傳遞嘅訊息,即係指出止汗劑能夠提升男人味其實都並唔係單純虛構,果然真係能夠提升男士男人味.
此外,研究亦都指出其實普遍人士都唔係太喜歡極有男人味嘅男士,因為太過Man嘅男人經常都會被聯想為較為衝動及激進,但相反對於女人味,大家則無咁反感.


text:
科羅亞 必去景點及基普凱附近酒店推介
基普凱附近酒店預訂
神秘優惠價幫你慳更多
即時揭開神秘優惠價,慳得更多
科羅亞必去推介 - 基普凱
想去 科羅亞 自由行?等 Hotels.com 帶你玩盡 科羅亞基普凱 啦!留意我地文章,話你知去科羅亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋科羅亞基普凱 附近有咩酒店,等你更加容易計劃行程,慳返酒店來回景點嘅時間.
科羅亞基普凱 自由行
去得科羅亞基普凱 自由行最緊要一定係揀啱日子去.一啲熱門景點例如,科羅亞 嘅 基普凱,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
科羅亞基普凱 交通
想去基普凱 暢順無阻濟,最好就係出發前,睇清楚科羅亞基普凱 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
科羅亞基普凱 必食必買攻略
科羅亞基普凱一直都係旅遊熱門地點,去到科羅亞基普凱,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
香港特區護照獲144個國家同地區免簽證,可以話一本護照在手,世界通行,估唔到呢本護照竟然成為以誇張騎呢見稱嘅印度裔藝人喬寶寶事業同家庭嘅救命符.
喬寶寶噚日喺facebook求救,話佢喺香港定居22年嘅老婆申請唔到香港特區護照,搞到喬嫂嫂唔方便經常去英國照顧患先天性脊椎神經問題,兼有過度活躍症嘅細仔,擁有居英權嘅喬寶寶焗住返英國坐移民監,放棄喺香港搵銀機會,瞬即引起唔少網民熱論.
搵平機會林煥光幫拖
喬寶寶同吳爽講,佢大仔明年喺蘇格蘭大學畢業,最唔放心係9歲有病嘅細仔,為咗呢個仔嘅成長,就賣咗香港層樓,諗住老婆港英兩邊飛照顧佢哋三父子,自己就繼續喺香港搵錢.
印度籍嘅喬嫂嫂今年2月向入境處申請加入中國國籍,以便攞特區護照,方便免簽證出入英國,點知唔批,又冇交代原因,「我都想知衰乜嘢,入境處以乜嘢指引審批,我老婆仲可唔可以再申請?」
喬嫂嫂家唯有用印度護照去英國,但只能逗留180日,而且每次進出要相隔至少半年,喬寶寶被迫去英國坐移民監.佢已經搵律師幫手,仲考慮向平機會求助,睇吓係咪同種族問題有關,唔知主席林煥光會點幫佢呢?
入境處就話,申請人放棄原有國籍同埋要定居香港,就可申請加入中國國籍.
吳爽聽聞今次喬寶寶兩公婆衰在一早向外宣稱舉家移居英國,所謂國有國法,家有家規,有關方面自然唔批.不過,喬寶寶唔使咁灰,喬嫂嫂仲可以再申請,但批唔批就另一回事.


text:
今 日 去 白 沙 灣 遊 艇 會 個 24 小 時 慈 善 小 艇 賽 2018
因 為 時 間 關 係 去 三 星 食 肉 燥 飯 就 出 發
不 過 去 到 ... 想 玩 嘅 風 帆 排 住 長 長 嘅 人 龍,排 排 下 仲 要 截 龍
結 果 去 咗 行 市 集,好 彩 市 集 有 車 同 彈 床 玩,豬 醇 仲 玩 到 牛 仔 褲 都 爛 埋
玩 完 就 去 西 貢 行 吓 食 吓,喺 Hushush Ice Cream Coffee 食 咗 Handmade 雪 糕
經 過 又 喺 Old Gourmet Bakery 買 bagel 食 朱 古 力 酥
終 於 到 我 最 想 食 髀 魔 - 雞 髀 第 一 店,黃 金 炸 魔 髀 呀
買 完 雞 脾 同 老 豬 去 公 園 坐 低 慢 慢 食,豬 醇 又 可 以 玩 公 園
其 實 食 完 雞 脾 都 飽 咗
不 過 結 果 夜 晚 都 係 去 咗 洪 記 海 鮮 酒 樓 食 飯
我 哋 唔 食 豬 醇 都 要 食 啦,咁 我 同 老 豬 就 揀 咗 飽 都 食 得 落 嘅 墨 魚 刺 身 同 椒 鹽 瀨 尿 蝦
仲 有 專 人 幫 我 哋 撈 瀨 尿 蝦 添,話 兩 隻 真 係 撈 兩 隻 架
是 日 放 映 : 專 業 撈 蝦 員


text:
2013年日本關西,北陸賞櫻自駕遊 – Day 6:東尋坊,日本海さかな街漁市場
今日我地會返去大阪,由加賀溫泉去大阪嘅路程差唔多有270公里,如果直踩需要連續開三個半鐘頭車先到,比較辛苦.所以我地將佢拆成三段黎行,係路線中安排去兩處景點,第一個係福井縣嘅東尋坊,第二個就係敦賀市嘅日本海さかな街漁市場.
2013.4.10 | 晴,一時雨
朝早起身嘅時候發覺天氣麻麻,天陰陰就黎落雨.不過都冇辦法,先浸多次溫泉,再去食早餐.唔知點解日本溫泉旅館嘅住客總係女多過男,所以通常男湯好清靜但女湯就好多人好嘈吵.
早餐係食和洋混合嘅自助餐,味道一般,不過隻溫泉蛋就整得幾好味.
呢盒士多啤梨係尋日係近江町市場買落,今日係車上食.
今日行程第一站會去福井縣嘅著名景點東尋坊,呢樹係福井主要旅遊景點,面對日本海,由加賀去大約40公里,冇行高速公路用左大約九個字時間就到.
東尋坊入口.”歓迎”果兩個字係日文,同中文一樣都係welcome咁嘅意思,唔好以為人地寫中文啊.
進入左東尋坊之後有幾個可以免費泊車嘅停車場,我地直接將架車駛上去最近海邊嘅停車場.可能因為今日天氣比較唔穩定,時雨時晴,所以黎東尋坊嘅遊客亦唔多,場面冷清.
東尋坊前主要係一條手信街,今日只有大約一半店舖有開門.
係手信街盡頭行落樓級向海邊行冇幾耐,就係東尋坊啦,其實只係因為海水沖蝕而造成嘅奇特地形.
離開東尋坊我地下一站去到同樣屬於福井縣嘅敦賀市,敦賀市就係北陸自動車道旁邊,唔需要專登兜路去.我地係敦賀市其實只係去一個地方,就係呢個號稱日本海沿岸最大嘅漁市場-日本海さかな街漁市場.
呢個漁市場並唔係位於海邊,而係座落係敦賀市郊嘅一條國道旁邊.市場分為售賣手信同海產乾貨嘅乾貨區以及售賣新鮮海產嘅濕貨區,市場內嘅環境好整齊乾淨.
漁市場入面仲有多個食海鮮丼嘅食店.
我地選擇左去呢間食午飯.
走之前買左幾個香噴噴嘅燴番薯上路食.
唔洗兩個半鐘就由敦賀返到大阪,見時間仲早,順路去一去大阪造幣局睇下有冇櫻花睇.造幣局係大阪櫻花名所,呢度D櫻花比較遲開,今年要到4月16日先開始開放俾人入去賞櫻.
冇得入去唯有隔住鐵閘影返幾張相就走.
離開這幣局之後我地就開車返去今晚入住嘅Hotel Vista Grande Osaka check-in.今次係第二次住呢間酒店,會連續住兩晚,由於聽日仲要用多一日車去吉野山,所以今晚未還車住,暫時將架車泊係酒店停車場.[想睇酒店介紹同住宿評價可以參考呢篇住@大阪Hotel Vista Grande Osaka]
今晚主要係心齋橋一帶行下,呢間一蘭拉麵係24小時營業架,自從佢開左之後每次到大阪都有幫襯,不過呢度大部分時間都好多人排隊,想唔排隊最好係朝早九點前黎.
一蘭拉麵旁邊呢間章魚燒都好多人幫襯,今日行過見冇人所以第一次試試,不過味道唔係好得囉.
每次去大阪都會去蟹道樂刷一餐,不過感覺味道一次比一次差,唯一仲覺得好味嘅係以下呢樣蟹膏壽司.
除左蟹膏壽司之外今餐仲食左呢D.
最後用剩返嘅湯加蛋同米煮成嘅蛋花粥,以前曾經覺得好鮮味,不過今次呢鑊粥超咸.
今次唔算叫得多野,只係食左17000幾円.
– Day 6 完 –
>> 返回《2013年日本關西,北陸賞櫻自駕遊》總目錄


text:
續上文《做過婚姻介紹中心,先明白有d女係傻架.第二集》(上)
作為一個男人,我當時係經歷緊一個好複雜既心理搏鬥,我相信好多男士都有過呢種經驗,我諗各位兄弟都明白,呢個真係一個to be or not to be既問題,我當時係問左自己好多好多次,到底呢個鐘數百佳仲有無位呢,定係應該去九龍塘好,而身處告士打道既我,如果揸去跑馬地搵個車位個車窗又夠唔夠 高呢?
就係呢個係咁關鍵性既moment,佢嘔,佢係我架落地2個月既Lexus上面嘔
佢嘔得好豪邁好向左走向右走夠中氣chu到行一行仲揸向左走向右走住我堂太黎借力,呼一聲好似瀑布咁嘔左一大攤我唔向左走向右走知係乜勁既野係個位度,到佢終於嘔完我成個人仲呆緊都唔知應該點反應既時候,點知佢只係回一回氣然後今次向住佢隔離位即係我又呼一聲
我真係唔知佢係咪食左屎黎,點解可以嘔到咁向左走向右走臭又腥又叔又酸又臭,佢一呼果下我已經將個頭頂向左走向右走住個窗咁去避,但係個頭縮頭個龜頭縮唔到,我係成條褲都係,我已經唔敢望,但係我終於明咩叫勁縮
到佢終於完事之後,我係無清理度,我果吓個腦裡面只係諗住一件事,而五分鐘之後,我將呢個諗法實現左:
我將條今天扔左係警署門口,然後頭也不回咁走向左走向右走左
果晚我返到屋企,將部車泊左係樓下,行出黎,條褲仲一滴滴咁.我扒左係車頭襟上面,我唔知點解要咁做,可以係因為我覺得咁樣有一種將部車攬住既感覺,塊車頭襟好凍,我褲襟都涼浸浸,我不自覺咁喊左出黎
我平時連係架車上面放個屁都驚整臭張登,但係依家成個位都係啲人地既嘔吐物,我有種被人強姦左既感覺,係果一刻,半夜十二點幾既時候,我有個聽落或者有啲奇怪既衝動,我好想洗車
第二日,Kelly上咗黎我office,本來我都有啲驚佢會好似Jolly姐咁癲,但係估唔到佢上到黎又好鬼死有禮貌,仲一見到我就沙曬冧
Sorry呀,琴晚嘔到你成車都係
哈,哈,我真係唔知點應佢,唯有苦笑兩聲話,唔止架車,其實連條褲都瀨曬野
我買過條俾你呀
咁你不如買過架車比我
果一刻我係完全唔想見到佢,我覺得我果吓個態度係直程有啲趕客:小姐,其實你有咩貴干.老實講,我準備就blacklist佢添架啦.
我想搵段好姻緣
對唔住,我真係幫唔到你,出面門口坐lift落兩層有間叫乜乜勁既婚姻介紹中心,你可以考慮吓
其實我去過好多間架啦
話說我一路聽佢講,原來佢又真係差唔多去曬咁多間同行果度,但係次勁次唔係搞到一鑊泡被人blacklist就係介紹俾佢果啲無個啱feel,咁抵死啦,死MK學人講feel喎
咁其實本身我覺得佢好抵死既,但係佢又話,果啲唔啱feel果啲唔係嫌人樣衰,係好多都係玩家諗住滾佢上床食免費餐
唔好睇我著到咁就以為我好易俾人食呀,我好潔身自愛架
我當堂嚇一跳,然後得啖笑,認真你著到咁,點估得到你呀.但係都唔緊要啦,咁潔身自愛係完全可以考慮吓返教會等耶穌打救既,但係我就唔想做你生意啦,你走啦
講完,佢又唔出聲,淨係抆住個嘴唇好似想喊咁,我知呢個時候一定唔可以心軟,咪當堂HiSeven佢囉
你走啦,我唔想見到你呀
佢頭dump dump咁粒聲都唔出,我就緊係唔會手下留情啦:你走唔走呀,我數三聲
一二三,我Hi,佢真係瀨死唔走喎,條今天仲要喊添.嗱,呢啲今天我見得多,受軟唔受硬,於是我當堂連tone都轉埋拍下佢膊頭安慰佢又遞曬紙巾又盛
唔好喊啦,乖啦
我Chok曬樣Chok聲咁係度tum條今天,嘩Auntie,連我都接受唔到我自己咁向左走向右走假,但係佢竟然受喎!
我睇住佢起身攞袋轉身準備走,本來件事就告一段落架啦,但係,但係咩呢,我唔向左走向右走記得左一件好緊要既野.
條今天果陣已經揸向左走向右走個門柄準備byebye我就好行夾唔送架啦,但係佢停左兩秒,然後轉身同我講:但係我比左三次錢,依家淨係去左一次咋喎
頂!
你知唔知,做呢一行最痛苦既,唔係你名下無一條女嫁得出無一條仔結到婚,結唔到婚,佢地仲會俾生意你做,但係最痛苦既係,你要做一單你完全唔想做既生意
有人會話的士拒載就犯法姐,唔做生意都唔得?嗱,因為有啲女士呢,我唔知佢地係有預感自己好難嫁得出定買野習慣開有優惠就買多啲,有啲女士係會癲到呢,一次過交十二期即係一年過既錢
你話退錢俾佢咩,佢唔要呀,我見過一個係贊拿斯啲囝黎既,唔知咩事總之好麻煩,公司寧願退錢俾佢,都唔要,佢係大堂門口果度發曬脾氣咁話我唔要錢,我要初戀!果次真係笑向左走向右走到我Hi Hi
人地話,有咁耐風流就有咁耐折墮,但係我風流都未風流,點解就咁折墮?
話說果間無線啱啱播向左走向右走完一套好有爭議性又好有話題性而同時又同我做既呢行好有關既綜藝節目,你估吓係咩?
無錯,相信豬兜都估向左走向右走到啦,就係盛女愛作戰
呢套集合港女,今天同豬系種種人類之中最醜惡既品種於一身既綜藝節目一出街就被人Hi到飛起,但係佢所掀起既一股求愛婚介熱潮真係好潮吹咁影響曬全香港七百萬市民,尤其係女性.而當中,係包括左我最欽敬既事頭婆.
咁話說佢有日曾經問過我話,喂石仔呀,你覺得果套盛女好唔好睇呀?
哈,Auntie臭系,你真係當我揸流攤架?知唔知我最出名係咩呀?就係做狗呀!呢啲咁簡單既問題我點會唔識答呢
都okay既,不過啲主持就似乎麻麻地,特別係果個MeiLing姐,如果由事頭婆你去做,應該仲好睇
我見事頭婆猶疑左陣,望住呀MeiLing姐張相,然後話:吓,呢個MeiLing好熟面口,我諗我識佢
其實MeiLing姐主持風格就幾特別,我諗唔係個個觀眾識得欣賞,我自己就覺得佢好定囉,好壓到場
石仔呀,其實我都覺得可能我地做仲好過佢,啲人講野都無point既,有power先有point架嘛,powerpoint呀嘛,係咪
See?我每日就係咁樣同我事頭婆進行啲咁勁無意義既對話,但係你係唔可以hea勁佢,果個老細黎架嘛,你hea勁佢,傻向左走向右走左呀?所以 我每次同佢傾計,我唔只啲對話又有power又有point,我仲係交足內心戲.咩叫內心戲呀,即係好似頭先個情況咁,你老細講左句佢認為好有哲理既說 話,首先你第一件事唔好哦哦哦係呀咁樣,你太快明左咪顯得你老細講啲野唔夠特別囉,咁要點呢,嗱,我塞錢落你袋,你首先要用一個好疑狐迷茫既眼神望向眼既 左上角或者右上角,心理學家話,咁樣係代表一個人思考緊,而同時你可以加啲小動作,例如輕輕力咬唇,或者用個拳頭托住你下巴,無錯,就好似果個叫沉思者既 雕塑一樣,黎點呢,黎增加你果種好似係漆黑中尋覓真相一樣既思考既表現
而經過左幾秒既沉思之後,你相信你已經搵到左個真相既時候,你千萬唔好好向左走向右走大聲咁哦我明啦咁勁叫出黎,做咩姐,做咩姐,吓?唔好咁浮誇,果種喜悅係要含蓄得黎又有一種好似漆黑之中睇見一隻螢火蟲一樣咁驚喜
我知要去個境界唔係咁易,但雖然你依家唔得,但比啲心機,你第時就得架啦
咁講返正題,事頭婆係睇完盛女愛作戰之後,憑佢幾十年黎積落黎既人脈,佢老味真係俾佢搵左間媒體啦,邊間唔講啦,搞左個類似盛女咁既programme
而再講返正題,咁又同Kelly有咩關係呢?
無錯啦,我就係踢左條今天去參加呢個咁醜惡既programme啦!......
未完!格式所限,按此>>繼續收看《做過婚姻介紹中心,先明白有d女係傻架.第二集》(下)
相關連結:
內容標籤
評語
免費登記成為U Lifestyle 會員
即時接收最新資訊並盡享獨家優惠!


text:
GE1342 Light: from Double Rainbows to Optical FibersA
今年改制加咗Exam同lab visit 所以應該冇以前workload禁低
1.Quiz (兩個) Quiz1: 61/81 Quiz2: 65/90
考ppt嘅concept 有理科底嘅應該好易明 冇嘅話上堂專心聽應該都可以明 啊sir解釋得幾清楚 聽唔切/有問題問佢都會幫手
Quiz三四版紙 頭兩版都係考重點concept嘅填充 MC TF 畫圖 後兩版就係長題目 有啲題目可以俾你畫圖說明 所以唔太考grammar 其實都係答到重點字眼就會俾分 就算攞唔哂長題目啲分 有溫書嘅話前兩版都好易執 Quiz嘅分數會email俾你
2.Lab Visit
因為係第一次加嘅活動 唔知下年會唔會再改
大概喺sem中/尾 喺上堂最後一個鐘去參觀Lab 有attendance
建議印好佢俾嘅lab visit ppt 到時去邊聽邊抄低prof講嘅嘢
用嚟之後要寫lab report
我地係第一年寫 所以都冇sample參考 我就單純intro maintext conclusion 中間加啲我自己喺Lab影嘅圖 啊sir就叫我地去google ppt入面啲關鍵字 加埋visit抄啲資料就應該寫到唔少嘢 我好似4 5版左右
3.Presentation
喺佢比嘅題目/自己簡有關嘅題目做Present 我嗰組其實都算幾hea 講下concept,functions, how it works (見到其他組都瘋狂擺啲個ppt全部都係字) 佢會問你問題 睇你究竟明唔明個concept 所以最好真係理解下你present緊咩 唔好直抄直讀
Present完後要交份Group report 其實都係將你present嘅稿打番成作文咁 1500字 4/5人分 其實workload都唔算重
4.Exam
全部長題目 頭兩題係送分題 有溫書就識 後幾題就難啲 我做嗰陣都好冇自信 都最後都A到 所以應該唔洗擔心
總括而言 算係唔錯嘅GE 上堂冇attendance 但係其實Prof.講得好有趣 好多實驗同示範睇 只要唔好食嘢騷擾佢上堂就得 有理科底會易讀啲 冇嘅話認真聽書睇ptt應該都冇問題 Prof.都話好多商科人攞A (利申科工女) 但真係因人而異 我都識得啲商科人睇唔明啲concept 希望幫到你地


text:
高浜町 必去景點及鳥濱海灘附近酒店推介
鳥濱海灘附近酒店預訂
神秘優惠價幫你慳更多
即時揭開神秘優惠價,慳得更多
高浜町必去推介 - 鳥濱海灘
想去 高浜町 自由行?等 Hotels.com 帶你玩盡 高浜町鳥濱海灘 啦!留意我地文章,話你知去高浜町 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋高浜町鳥濱海灘 附近有咩酒店,等你更加容易計劃行程,慳返酒店來回景點嘅時間.
高浜町鳥濱海灘 自由行
去得高浜町鳥濱海灘 自由行最緊要一定係揀啱日子去.一啲熱門景點例如,高浜町 嘅 鳥濱海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
高浜町鳥濱海灘 交通
想去鳥濱海灘 暢順無阻濟,最好就係出發前,睇清楚高浜町鳥濱海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
高浜町鳥濱海灘 必食必買攻略
高浜町鳥濱海灘一直都係旅遊熱門地點,去到高浜町鳥濱海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
好耐未試過掃咁多碟.呢幾年多數去睇show同去日本先會瘋狂買碟,係呢兩個月無端端挑起執舊香港碟舖癮,又撞著HMV清倉加Yahoo有人放,結果一掃就十幾廿隻.
今次要多謝各位兄弟,一個月前提到想執返黃秋生兩隻碟同余力機構兩隻碟,一個月後全部入手再加意外收穫,出外真係靠朋友.其實除咗余力機構第一隻其他全部都有,買完又買因為我份人太過old-school,不過唔係咁old-school又點會搵咁老土嘅碟呢.
陳輝陽,因葵同余力姬夾埋嘅余力機構,係一個香港地有才華有態度只會揾唔到食嘅實證.九七年第一隻碟其實有點大路,雖然同同期香港流行音樂比較已經相當另類,因葵走咗之後三年磨一劍,第二隻碟《快活》變咗玩嘢rock,今時今日聽仲會覺得好前衛.我諗陳輝揚成世人最開心應該係呢幾年,佢畢生才華貢獻晒俾呢兩隻碟,余力姬把聲唔係超靚,但正正帶點粗糙更配合陳輝揚咁真誠嘅音樂.
不過當你隻碟過咗廿年再聽仲會覺得超前晒廿年之後嘅音樂,喺'90尾'00頭嘅香港絕對唔係好事,只代表出碟時走得太前嘅你死得好快.正如《快活》絕對屬於香港音樂經典之一,但問吓身邊有幾多人知呢隻碟甚至識得余力機構呢個組合?佢哋個名廿年後突然有人提起,都因為首《活著》俾人翻唱,唔係謝安琪佢首《活著》係原創,而係同余力機構所代表嘅完全相反嘅Twins其中一個,聽完佢唱只會令你更加懷念佢哋.如果謝安琪首《活著》先係翻唱,你話會幾美好.
香港地好現實,玩到識飛都用,係搵唔到食就要向現實低頭,嗰陣香港仲未接受到呢種音樂,再過幾年先開始欣賞唱作歌手同實力派,早咗出道嘅余力機構兩隻碟之後無以為繼唔算意外.陳輝揚轉做幕後跟住寫K歌寫到出晒名,係呀完全冇晒余力機構時期火花,人哋搵到食仲有名有利喎你吹咩?至於余力姬,維基百科話去咗美國做律師.你話搵錢至上到做嘅嘢搵唔到食就連活著空間都冇嘅香港,抹殺咗幾多有才之士同理想.
黃秋生唱作路好相似,第一隻碟國語加粵語alternative pop跟住第二隻變成全粵語indie rock,仲要比余力機構再早幾年出碟市道同接受性更差,不過佢算演而優則唱冇咁辛苦,有後路時個project自然去到幾盡都冇所謂,最少余力機構唔會唱粗口歌先啦.同有江湖地位時吹雞自然有號召力得多,你估請得郁黑鳥成員幫你寫歌同邱禮濤肯幫你拍MV真係個個做得到咩.
同其他轉型歌手唔同,黃秋生好清楚自己想做乜,同搵咩人合作會做得出佢想要嘅音樂,根本就唔志在最後成功與否,係要成功要賣得要紅就唔會唱粗口歌啦,而且喺地下做土皇帝唔開心得過上主流做路人甲?雖然論歌我比較鍾意rock底嘅《地踎搖滾》,其實《支離疏》較有性格,兩隻碟歌路都好雜,同時好多歌都會搵到模彷某外國樂隊嘅感覺,但呢份tribute味《地踎搖滾》比較重,呢個係八九十年代香港(獨立)音樂通病,因為仲處於追隨同學習外國階段,好少可以建立到完全屬於自己嘅聲音.是但啦,聽《吓》聽《地踎搖滾》兩首已經夠殺啦,呢兩隻碟份爛仔同地下味好真實,之後都冇幾多香港band香港碟玩得返.
本來只打算執返呢四隻突然想聽返嘅碟,不過跟住越來越大鑊.唔知點解我行二手舖從來冇乜運,想要嘅一係行極都冇,撞到都只得一二三百蚊炒價貨,偏偏其他人就係無論去邊區行邊間都搵得到,仲經常只需要一二十蚊執笠價,呢四隻都靠兄弟幫手至搵得返,不過成日煩人唔係路亦唔多好意思,就開始上Yahoo拍賣.
其實Yahoo真係好多寶藏,耐唔耐會有人放香港indie同band舊碟,當然有啲係炒家而且炒起上嚟可以好癲,好似搵緊余力機構隻《快活》時Yahoo有兩個人放緊,有隻二手最後炒到$320,就算隻碟絕版我亦好想聽返(同,其實本身我已經有...),都唔會捨得俾咁天價去買.最抵死另一個人放隻全新先賣兩舊水,唔知三百二贏到隻二手條友最後喊咗幾耐呢.同,我隻夜冷二手$20,夾埋用咗唔使Yahoo十份一價錢執晒佢哋全線兩隻,之後HMV再執多隻全新都係$60...
所以玩Yahoo拍賣最緊要係耐性,好多時肯等都會等得到夜冷價平貨,好似百無聊賴時見到有套亞龍大頭三隻$250,隻《Action Figures》仲要全新未拆,其實聽metal咁多年都冇乜聽過佢哋就執啦,買完之後就有人放平貨,$18隻《大車店》邊度搵呀,三隻分開買夾埋都唔使一舊水.唯有當俾多咗係為套碟99%新冇花仲有側標,加有隻未拆絕版貨囉,雖然買到返嚟都係照開嚟聽架啦,其實蠢咗如果另外買多隻四五十蚊二手,隻全新《Action Figures》過一排再擺上去放可能已經放到$250,不過我份人唔多鍾意呢種炒賣行為只為音樂,係賺少好多錢架喇.(呢個故事亦教訓大家,第時想執平碟記住跟住劉Sir,佢每次買完一隻碟之後好快就會有人放平貨)
其實Yahoo之外facebook二手CD拍賣區都好多寶,好似黃秋生之前搵極唔見,《支離疏》算易搵係唔知點解《地踎搖滾》好少見二手舖有貨,到我集齊之後立即好多人放佢嘅碟標價五六十蚊亦唔貴,但我份人始終比較懶唔慣成日望實有咩執,加上好多頭版碟絕版碟貴到飛起想買都唔捨得,呢個時候就輪到HMV出場喇.
又係靠朋友,唔係身邊有人單聲都唔知佢哋搞全場八折感謝祭,metal碟就算啦我更有興趣掃返復黑王同舊indie碟,小島Chyna浮世繪Raidas呢啲五六十蚊一隻唔使諗見到就掃啦,如果上Yahoo買初版貴幾倍呀,我只求有得聽唔志在收藏時買復黑王已經好足夠,仲要之前猛咁搵余力機構,點知去到銅鑼灣大大隻放喺度冇人要,唔使煩喇俾多六條執埋佢啦.
其實有幾隻碟已經唔係第一次買,黃秋生兩隻一早有,余力機構隻《快活》屋企直頭有最少兩隻,你未經歷過十幾年前嘅聽歌生活,未必明一隻碟點解可以買多過一次.想當年屋企部機harddisc得四十幾激,裝完Windows呀Office呀得返一半,全家人爭一部得廿激harddisc嘅電腦,想燒MP3只可以燒128K仲要揀碟燒.其實128K音質已經唔差,當換咗新機harddisc大咗時,自然想燒返320K追求一下或燒返當年冇燒到MP3嘅碟,但簡單的話就唔使咁煩啦.
當時寬頻未普及加好多碟特別地下band根本冇得download,想聽metal同indie只有靠買碟,每個月份零用份糧差唔多貢獻晒俾各大小CD舖,而住喺香港一大問題係土地問題.我鍾意一隊band慣咗買全線,而一隊老band全線過十隻碟好平常,所以開始聽音樂第一年已經買咗過千隻碟,後來開始收手時屋企已經有三千幾隻碟(但碟仍然會繼續買),已經自暴自棄到一個地步CD櫃都唔用,總之邊個位擺嘢唔會俾老母小,新買啲碟就揳落去啦,問題就係今日買咗隻碟唔立即聽立即燒的話,第二日已經唔知揳咗去邊唔見咗.
所以當一隻CD唔係買嚟儲時會一買再買不離三個原因,一係當你好想聽返或者燒返一隻碟,但首先要面對屋企個四五千隻CD碟海,你會寧願放棄直接買過隻算,好似浮世繪隻《愛花的少年》,第一隻買完返嚟未開已經唔知飛咗去邊,突然心血來潮想聽返HMV又開倉,咪煩喇買過隻再執埋《知道不知道》儲返齊一套啦.
另一個原因就係聽到花.而家嘅人好難想像聽花一隻CD,因為好多時只會開一次燒MP3(我都係),加上而家上網stream就得,好多時買碟只為儲返physical支持隊band,買到返嚟拆都唔拆用嚟擺唔係用嚟聽(我都係...).但十幾年前冇Youtube冇streaming,就算買咗碟屋企部電腦都冇位燒MP3,有啲碟就只有播CD聽,有時粗聽得滯會搞到隻碟花晒聽唔到,我隻黃秋生就係例子.
而最後一個原因,就真係為收藏甚至保育.香港band而家出碟都難,更何況二三十年前?復黑王都叫會幫大band經典碟印多一兩水,地下band當年印幾百隻就永遠只得嗰幾百隻,少一隻就冇一隻再搵唔返,所以就算自己已經有或者唔啱,每次見到都執咗先,寧願第時撞到有心人想要時平放俾佢,都好過啲碟放喺度永世冇人理,最後俾人當垃圾送去堆填區咁浪費.
所以有啲碟,唔會理音樂好唔好同自己有冇,總之見到就會買,余力機構隻《快活》我HMV開倉買呢隻應該已經係第四隻,仲要加埋有兩隻全新未拆,而DSC同Azylum兩隻碟我屋企應該各有最少五六隻.所以我其實有潛質做炒家,當《快活》二手Yahoo可以賣到$320,我屋企兩隻全新賣得晒已經抵返晒呢兩個月嘅買碟錢,加埋其他好多絕版碟,過多幾年可能每隻標一兩百都放到.可惜呢,我份人買碟就真係只為聽音樂...
呢個月不停煲呢堆舊碟,聽得出好多味道.Raidas出名在《傳說》,雖然同類歌路當中我都係鍾意浮世繪隻《愛花的少年》多啲,不過一比第二隻時浮世繪就輸好多,《知道不知道》pop好多仲玩到港台節目主題曲咁健康唔太慣,相反band味重過電味嘅《Raidas》就一定係香港band碟中嘅經典,齋聽好鬼靚嘅結他已經好滿足.Chyna隻碟又話有首兩個字長drum solo,點知得分半鐘,同隻碟先得廿幾分鐘EP長度,好在後半唔錯,雖然都好pop,不過當年嘅主流rock/metal係咁大路,你album track玩得夠火我都收貨架喇.
嫌太大路咪聽亞龍大,第一隻碟種爛撻撻真係冇得輸,第二隻碟已經太pop,第三隻雖然唔再metal但玩得幾Alice in Chains,未至於咁多人講到咁差.而聽完余力機構,之後應該要追溯埋天織堂.而家聽返廿幾年前嘅香港band同indie,仍然會覺得好好聽,唔係因為舊一定好聽,而係佢哋其實玩得好前衛,又或者話而家嘅香港band其實有點倒退.
余力機構好多歌根本就係佢哋唔玩幾年之後,王菀之出道頭幾隻碟嘅風格,只不過佢哋玩時啲人覺得好怪唔理,要隔幾年市道轉咗,王菀之再玩大家先開始接受覺得好創新,而佢哋較另類嘅歌好似好Velvet Underground嘅《三分鐘宇宙論》,根本就係好多好多年之後My Little Airport等文青樂隊想做嘅,正因生不逢時令余力機構只能成為一個獨立傳奇.
你唔會預而家仲有人玩synthpop同new wave,但《Raidas》好AOR嘅歌路同而家好多北歐hard rock/heavy metal band玩緊嘅差唔多更加唔會輸,而Raidas特別之處係營造到當時至而家都好少香港band會做或做得出嘅epic感覺.要唔靚要metal嘅,好多人知道亞龍大只因為LMF,但LMF後來已經只餘潮味,想搵返地下感覺咪聽返亞龍大第一隻,當而家嘅香港(metal) band不停追求更靚更新派時,反而失去咗《亞龍大》同黃秋生頭兩隻碟份真誠.
呢個係而家香港band界死結:睇落好似發展得好快,音樂不斷有新嘗試,但實際上落入一個循環,好多廿幾年前嘅香港band/indie artist根本就係玩緊而家嘅香港獨立音樂,又或者話而家香港只係回頭追求復黑王所代表個時代嘅創作高峰.
舊band襟聽唔止音樂多元化,各大小樂隊風格百花齊放,就算一個獨立artist自己歌路都可以好廣闊,但更優勝之處係當時嘅band聽得出感情好豐富,聽同一隊band唔同碟感受已經可以非常唔同.而家嘅band技術同製作資源一定比以前高,偏偏主流感情都係好重壓抑感好低迷,大家想表達嘅好似冇乜大波動大分別甚至唔多想表達,或者更直接只追求節奏同技術走感官路線,用太多電腦執到乜都好整齊好靚嘅新一代錄音製作方式有一定影響.
所以新band會聽,但真係冇太多碟會俾得返舊band嘅感覺同豐富感情,所以每聽完一輪新band新音樂,多數會回頭尋尋根.我相信我會繼續追一排復黑王同舊band碟.哎吔,Yahoo隻天織堂俾人搶咗添...
好耐未認真寫過碟評,你叫我用香港話亂啡幾百幾千字講一隻碟其實唔難,但要好似以前投稿時期用書面語正正經經寫,一個禮拜寫到一篇已經算好快.所以十年前仲係台灣前衛金屬誌論壇管理員時搞過個「每週一唱片大行動」,就係迫自己每個禮拜最少寫一隻碟,不過只堅持到一段時間,因為以我寫文嘅仔細程度同長度,要定期認真寫碟評絕對稱得上係苦差,離開TRHK之後都好少再寫喇.
不過早排煲返好多香港band同indie舊碟,又挑返起舖寫文癮.其實有諗過開個樂評page,但當以前返學同份工較得閒時一星期寫一隻碟已經係個大挑戰,我諗直到謝安琪再出碟之前都唔會再寫論文式「專業」樂評,開個page但一兩個月先出一篇文就冇意思啦.而且你知身在香港地開得呢種page,一定大把人挑你機話你寫啲嘢錯乜漏乜,所以都係留返喺自己地盤,聽完一隻碟有嘢想寫,有心情又有時間時咪用唔認真嘅方式講講佢,自己匿埋打吓飛機就算啦.
仲有一個原因,因為遲出世加太遲開始聽音樂,失去經歷香港樂隊同獨立音樂最輝煌時代嘅機會,只有靠之後聽人講返同自己追返,再開始寫樂評就係多一個理由俾自己發掘歷史,同重溫返早前買落但未聽真嘅CD,寫吓新band新碟之餘亦分享返舊band舊碟.你知啦,香港地嚟緊冇乜show睇架喇,冇show評寫時咪寫吓碟評囉...
對我嚟講寫作最難嗰樣唔係寫得好而係改名,成日篇文寫完都諗唔到叫咩好就亂咁嚟,所以你見劉Sir啲文啲page堆標題成日九唔搭八,我真係覺得改名好難.不過今次開個樂評專區,第一樣就係起個名叫「聽花CD」,全因呢樣就係導火線,唔係因為有想聽返嘅舊碟已經聽到花晒播唔到燒唔返,就唔會去節拍去二手舖去HMV開倉上Yahoo拍賣掃成堆碟,繼而促成有興趣寫返碟評.
同改呢個名,亦係希望喺呢個數碼世代,可以搵到下一隻會俾我聽花嘅CD,唔知仲有冇機會撞到呢種可以俾你聽到花嘅神作?
重開專欄講音樂,既然決定重新上路,今次用一個新方法開始.之前執碟有個櫃終於執到吉咗一半(其實只係夾硬將嗰一半搬去其他眼不見為淨嘅暗角),跟住屋入面見得到嘅碟都望一次,想聽同想寫嘅抽晒出嚟,再慢慢諗寫乜同點寫.
一隻隻碟寫有時會好悶(同冇咁多時間逐隻寫),新專欄想試吓唔同寫法,好似幾隊band幾隻碟撈埋一齊寫,寫吓跨媒介題材,甚至唔寫音樂寫吓工業同文化,雖然我寫嘢成日拉到好遠離晒題,「聽花CD」呢個專欄都會盡量集中CD同音樂上面.
執出嚟啲碟想夾埋寫嘅紮埋一舊,跟住好似俄羅斯方塊一舊舊堆高佢,啱啱好質滿半隻櫃,我老母見到都話
「十幾年嚟第一次見你啲嘢咁企理.」
一紮碟一個project,未計單碟已經有六十個project,以我寫文嘅速度分分鐘一個月先出到一篇,就算唔再加新碟已經夠寫幾年,當然前提係唔會爛尾先.咁多年嚟耐唔耐就會嘗試唔同形式嘅專題寫作,不過多數維持一段時間就無以為繼,因為要定期出文時間同心機消耗好大,好耐以前仲會投稿俾網站同雜誌專欄就冇計迫住起貨,到純粹為自己興趣時冇承擔自然會hea,寫到咁上下或者返工忙屋企多事就會放低甚至放棄.希望咁難得準備晒成櫃碟俾自己寫,「聽花CD」可以的起心肝成為一個長遠發展嘅寫作計劃啦.
(然後話,咁難得執到個櫃咁靚,再拎返落嚟咪搞到亂晒又要執過?都係由佢唔好搞算啦唔好寫喇)
1/9/2017 FRI
「聽花CD」第一篇,反而唔係想寫CD.香港女聲metal fest The Voice of Sirens II比I成功,除咗樂隊夠多元化加隊隊都玩得好好(如果我話我鍾意二人組合嘅The Pafala多過三人組,會唔會俾人打),Escharotic隻digi EP亦係一大焦點.
用USB drive出single甚至專輯,無論主流還是獨立都賣咗好多年(場show早少少時間有個韓星出USB single,講到前無古人後無來者,見到笑而不語),不過作為一個音樂媒介優勢唔大,除咗一定要插電腦先有得聽(以前問題冇咁大,但而家有啲人真係屋企唔開電腦甚至冇電腦),仲似買精品多過買音樂.以前買過兩隻,陳奕迅隻手指整到成餅錄音帶噉樣,開嚟睇MV之後就收返埋冇掂過,USB本身就係賣細隻,你唔係叫我拎住咁大餅周圍去吖嘛?另一隻直到飛咗去屋企唔知邊度都未聽過,甚至連嗰隻USB係邊個出都冇晒記憶.
Escharotic醒在唔只得一隻USB手指,而係賣成部MP3機俾你,睇完show一出門口插隻耳筒已經立即有得聽,當隻EP五首歌四個字長,由HA返到屋企已經夠聽兩次,而當好多時買碟只為支持同收藏,十隻碟八隻拎到返屋企都唔會聽甚至唔會開,呢隻digi EP已經贏在令我最少聽過兩次,跟住仲可以入其他歌出街聽.當普通USB手指用除咗好大隻亦冇乜問題,好多artist賣USB隻手指整到鬼咁多花款真係唔多想用,就算唔怕整花整爛捨得用,有啲一插就autoplay成堆歌同片,點拎返公司用呀?
不過最正其實係個袋,估唔到買細細部MP3機有得送大大個環保袋,size剛剛好放到我部電腦,唯一煩惱係每次出去開會都要解釋俾班客聽點解我個電腦袋咁brutal.與其送一大堆拎到返屋企得個擺字用唔著唔要又唔係嘅雞肋,真係寧願你送個環保袋俾我仲實際.
至於音樂唔使講太多,香港最似Arch Enemy嘅band一定係Escharotic,但成也AE敗也AE,音樂非常似後期Arch Enemy唔算新穎,不過當你路線係純melodic death時規限自然大,就唔會求有大突破只求質素,呢方面就絕對交足貨,錄音反而值得講講.而家獨立製作要做到接近專業級質素唔難,但metal一向唔係靚聲就好,每種metal都有屬於自己嘅年代感同錄音製作方法,選擇配合自己音樂嘅聲音更加重要,可以想像一下用djent聲玩black metal會有幾柒(你話你玩post-black就另計啦).
隻EP以而家indie band錄音水平計可能只夠當demo,但音質同層次感已經唔會輸俾好多人,最重要捕捉得到需要同配合自己嘅感覺,單單入耳已經舒服過印象正面過好多碟,因為說服到我「係嗰樣嘢」.錄音質素可以更高當然更好,但除咗有時太靚反而失去應有感覺,仲有一個現實問題:你想追求某隊band或者某個外國級數嘅錄音,必須要有一定器材同技術,而且無可避免會被拎嚟同外國比較,唔夠資本同信心做到時就好易兩頭唔到岸.與其俾人話似某隊外國band但下一句就係唔夠人靚聲,我寧願製作質素唔係頂級,但聽嘅人會感受到你同你所代表種音樂份真實.
digi EP呢招精彩,不過我份人比較老土,有得揀都係鍾意買CD,所以正式出碟時,都係正正經經出返CD啦唔該. (同出普通膠盒版得架喇,最鬼驚digipak同禮盒裝,唔知點放好爛咗又冇得救,就好似下一次我寫嗰隻)
Escharotic@facebook
http://www.facebook.com/EscharoticHK
Escharotic@Bandcamp
http://escharotic.bandcamp.com
喺呢個metal發展停滯不前嘅年代,要出頭有兩條路,一係將自己嗰瓣練到好專,就算冇新意都有質素搭救,但當同一件事已經有無數人做緊做過,就只有寫歌技術都好頂級,再加運氣同際遇先可以成功.另一條路當然係唔行其他人行過嘅路,其實而家玩metal最大成就唔係人哋聽完你嘅歌會話「你哋好似邊隊」,而係「你哋好似呢隊,又有啲似嗰隊,但聽落又唔多似...」
所以會鍾意INDenial隻碟,因為玩得好嘅香港band多不勝數,但令你捉摸唔到嘅就好耐至撞得到一隊.籠統講係thrash,不過唔似聽慣聽熟典型,音樂入面搵得到九十年代美國thrash,二千年代偏thrash系嘅瑞典melodic death metal,同2010年之後嘅德國thrash,但幾種唔同年代同風格嘅thrash又撈得埋之餘唔夾硬.
字面上睇唔會係我最鍾意種metal,因為聽thrash個人喜好最緊要夠衝同有一定技術性,而INDenial根基近九十年代打後著重節奏感多過速度感種「post-thrash」,技術亦唔係好高超,但riff夠爽夠實淨,寫歌編曲亦順得嚟唔悶,唯獨鼓套路比較舊派,夾復古thrash足夠,但樂隊走新派路向時,就嫌打得太保守差少少火花.
雖然將最基本練到最穩打穩紮時你隊band已經冇得輸,如果只係完全玩返晒Machine Head種groove metal,都只會達到「勁但咪又係嗰啲」程度,來自現代金屬嘅影響就幫音樂提昇唔少,雙主音,樂器聲人聲加effect同最後首歌加女聲呢類手法,令音樂多一份摩登色彩唔會太老土或典型,而且錄音加咗好多好多印象分.
其實我自己唔算好鍾意djent興起之後嘅現代metal錄音,整體數碼處理到冇晒雜質甚至有點假,人聲同樂器好似互相鬥大聲鬥突出,大家都咁高咁大企得咁前時,做得好係一幅音牆,執得唔好就好易令整體平面化.隻碟係有少少缺憾,好似鼓聲唔夠真實感之餘感覺唔太夾其他,同有時metal都係粗糙返少少比較好,不過音樂唔太old-school thrash加有點新派時用呢種聲效果幾好,而且製作水準加同音樂配合嘅程度,《INDenial》絕對數一數二:
近年有三隻香港metal碟:卸甲《皇者令》,Karmacipher《Necroracle》同INDenial《INDenial》,都係本地製作而錄音質素直迫國際水準,簡直係省靚「Made in Hong Kong」招牌嘅portfolio級作品.
全碟我最鍾意嗰樣係唱.成日覺得香港band出碟有兩大挑戰,就係鼓聲錄得靚加隻聲夾到音樂同其他樂器,同主音CD內外都聲好唱功勁.INDenial強處唔止雙歌佬,仲有主歌佬本身把聲已經強而有力加聲線獨特辨識度好高,但唔會只一清一拆走天涯而再有變化,聽咗十幾年香港metal,呢個歌佬都算最啱feel.
折衷派thrash加上歌佬聲線特別之餘唱功恆得嚟多變嘅組合,聽完諗起Darkane,當Darkane係我數一數二鍾意嘅thrash death/melodic death band甚至metal band,而你音樂特別歌佬可以令我聯想到呢隊可能係瑞典melodic death metal最被忽視嘅樂隊時,我就係好難唔鍾意你隻碟.只不過亦有另一個問題:CD入面唱得真係好勁,但係現場似乎未能夠完全唱返晒,所以聽完碟再睇live就會覺得有一段距離.當練到live都唱到晒《Deadly Carnival》,就真正做到CD內外一樣咁強,嚟緊九月中就要去北京幫Kreator做開場,咁難得搵到呢種機會,事前一定要操多啲練好把聲同度氣,到時一定要搏到盡唔好失禮,唱到第二日入醫院都要去盡佢呀.
音樂我係完全冇問題甚至會俾好高分,但隻碟本身就幾大問題.美術好重都市味,好摩登搞到似alternative rock band出碟,metal碟設計都係惡少少或者有議題較合適,同歌詞係一張張明信片,一唔覺意跌咗張咪大鑊?同點解要出到咁大盒呢,突成截出嚟搵位擺已經難,仲要成個紙盒一有穿有爛就冇得救,我個盒就係一唔小心責皺咗噉就拜拜.音樂點new-school冇所謂,但出碟個型式可唔可以old-school返少少呢,簡簡單單出隻CD就得架喇...
INDenial@facebook
http://www.facebook.com/INDenialHK
INDenial@Bandcamp
http://INDenial.bandcamp.com
幾年前已經唔再做全年N大總結,因為當時投入好多時間去搵band去聽碟,最後只會發現都唔會發掘得晒,總結完一定會再發現其他更好聽更值得做年度N大嘅碟,今年仲要離港避世兩個月,已經脫節到連好多追開嘅band最近點今年有咩新歌新碟都唔知,更加唔使諗今年邊隻碟最好.見已經冇特別追band搵嘢聽時,今個年底居然都撞到三隻碟覺得唔錯,就集中講呢三隻算.
一向唔太迷美國black metal因為好兩極化,一係玩得好普通甚至唔掂,一係就好高水準或者好特別,而Xanthochroid叫自己「Cinematic Black Metal」,上一隻碟亦係第一隻大碟,2012年《Blessed He with Boils》甚至有啲似Emperor隻《Prometheus》.
當而家好多black metal band只求做到下一隊Behemoth或者Dimmu Borgir,佢哋反而會選擇走咁另類路線,加上我本身勁鍾意《Prometheus》自然特別留意佢哋,但係跟住只間中出吓新歌,cover幾首Wintersun做民謠,同將Opeth首《Harvest》變成symphonic black metal版,但係見會選呢啲歌cover都知佢哋唔普通.
五年之後終於再有新碟,加多把女聲變成好多男女清聲,仲一出就兩隻,籌備五年嘅雙碟概念專輯《Of Erthe and Axen》俾到佢哋種交響配樂black metal更大發揮.Act I做到好磅礡,Act II就較內歛似返之前,我鍾意Act I多啲因為我追求嘅symphonic black就係呢種,浮誇唔緊要全部夾埋合理就得,好似最後兩首組曲相當完美.Act II都好,只係在我欠缺Act I份爆發力,同鼓聲有點乾之餘mix得太出.不過呢兩隻碟係我好耐未試過會咁沉迷嘅black metal碟.
同樣五年未出過碟嘅「riot-opera」band Diablo Swing Orchestra都趕得切年底出新碟.一開始已經玩獨家嘅cabaret metal,當你隊band咁avant-garde自然好難賣,所以之前三隻碟都係三年一閏仲隻隻唔同label,新碟仲要隔足五年,而五年間可以發生好多事,好似第二次換女主音.
影響絕對唔細,因為前兩個都係女高音唱法,新歌妹用返傳統清聲,一唔覺意就會變成Nightwish翻版,但呢個轉變對佢哋反而係好事.雖然風格特別,玩完metal carabet想試新嘢,metal band配女高音加歌劇式男聲組合反而有限制,因為呢種唱法唔係種種歌路都夾,所以始終唔太捉到啱自己嘅路,之前三隻碟水準其實一直下滑緊.
新碟有五年時間加一個完全唔同唱法嘅女主音,今次終於清楚應該點樣做可以再創新之餘,唔用女高音反而為佢哋演唱方面帶嚟更大自由,新歌妹唱得之餘玩聲又勁,而家音樂玩得更放,俾返過去咗去耐嘅全盛期The End Records感覺我,作為一隊實驗樂隊,之前三隻碟相比之下反而有點保守.不過有個隱憂,其實上隻碟開始佢哋音樂已經好Muse,我反而驚之後會慢慢冇咗自己風格甚至越來越pop,但係再下隻碟應該又要等最少兩三年啦,到時可能歌路甚至歌妹又轉多次.
其實錯過咗今年係個好大遺憾,因為2017年好多新band出碟同舊band新碟都好勁,只係時間精神係唔夠就唔夠冇辦法,既然到年底至較空閒而主要發掘到呢三隻,今年就盡情享受呢三隻碟過年算.其實仲有一隻都想講講,就係Karmacipher喺2017年尾二一日出嘅新EP《陣獄》,不過得兩日時間而我想花多啲時間去認真煲煲呢隻碟,就等隻碟會出physical嘅時候再講返啦.(希望會出啦)
Xanthochroid@Bandcamp
http://xanthochroid.bandcamp.com
Diablo Swing Orchestra@facebook
http://www.facebook.com/diabloswingorchestra
香港metal band最大問題唔係唔夠技術,而係唔夠風格,由某幾隊band開始聽起夾起而似佢哋好正常,但發展一段時間之後仍然只追求更加似當初令自己聽歌夾band嗰隊嗰類,而唔係嘗試唔同嘅嘢開拓自己嘅路,喺香港band之間好普遍.呢一套十幾年前觀塘Livehouse雜錦show時代仲行得通,因為嗰陣香港metal band好少,練得勁玩得好嘅更少,就算音樂唔點特別,基本上你有返咁上下功力企得到上台已經有人睇你撐你.
但呢個時代唔止本地band數量多咗,要睇外國band無論網上定現場都易得多,當大家玩嘅做嘅一樣,自己地方競爭已經夠大,計埋外地的話都未使講日韓更加唔使講西方,單台灣同大陸已經大把band贏你幾條街,有時仍然會支持真係只因為「本地人撐本地band」呢個主場優勢.
呢樣我相信夾開band嘅人唔會唔明,只不過集中練一樣嘢點都容易過創造新音樂,因為就算技術台風未到好頂級,只要有一定級數都夠喺自己地方撈落去,但要造一樣新嘢唔止難仲要更多時間精神甚至更高技術,做到出嚟唔掂嘅仲會俾人笑踩多幾腳,點解要攞苦嚟辛?香港地夾band己經咁難出show嘅機會已經咁少,梗係越穩陣越好啦.當呢個成為香港(metal) band大風氣,我會更加欣賞樂隊敢去創新,敢去玩冇乜其他香港band試嘅歌路,而每講到呢個題目,有三隊band我一定樂此不疲猛咁提.
Dandelion Mound仍然係我心目中近代香港metal band之中最大遺憾,好難得香港有人玩metalgaze/blackgaze,歌寫得好而且夠出最少一隻EP,不過唔知人事方面係咪有問題,每次睇live班底都好似有啲唔同,好處係搵得啱人對音樂發展有幫助,最後就正式成為blackgaze(雖然個歌佬好多時唱得太core),但陣容唔穩定亦對每場表演方式同現場水準有影響,後期嘅live的確唔算玩得好好,最後更加未出到碟就散埋.雖然Topsy-Wave差唔多同一班人,兩隊歌路同表演分別都幾大,Dandelion Mound種音樂同感覺喺香港真係冇另一隊band代替得到.所以出唔到碟真係好可惜.
而djent開始嘅新metal band比以前更追求技術,歌曲整體同現場感染力唔及之前幾代係事實,但我唔太追新派都好鍾意Black Night Red Sky.progressive deathcore本地罕有之餘唔係整幾個breakdown等live有得俾人high就算,而將重點擺返落寫歌,有衝位有chok位有飄位編曲又有條理,技術同創作上好多都係同期香港band之中未見過,真正達到progressive創出新方向呢重意義.國際學校學生同喺外國文化圈子入面生活嘅band友諗法同做法向來唔同本地人,令佢哋成為一隊好特別嘅香港band,live又玩得好非常有feel,可惜呢頭話隻EP搞掂咁滯就出得,嗰頭就話隊band冇咗,又係香港metal一大損失.
所以最後一隊Synergy我曾幾何時都擔心過會唔會步另外兩隊後塵,因為大家同樣走自我創新路線,但佢哋最難sell:Dandelion Mound手blackgaze出得metal gig又出得文青show,Black Night Red Sky有大班core系觀眾支持新派metal fans又鍾意,如果呢兩隊都做唔住,歌路同客路更加窄嘅Synergy照計幾難捱落去.點知最後得佢哋出到碟.其實我有少少爆冷feel.
後生嘅未必知,Synergy其實算香港metal界all-star project,成班佬都係夾過十幾年幾隊band仲要好多係勁band(如果你聽香港death metal但係未睇過Hermetic Silence,你已經錯過咗好多),而嗰啲band就係我十幾年前啱啱開始聽metal第一批接觸嘅香港metal band,跟住大家夾埋成為Synergy,由第一場live到嚟緊第一隻碟release party,喺香港出過嘅show可能只得Incoming Take Cover呢場cover show冇睇到.Synergy應該係我呢世人追得最貼香港band,名乎其實細細個已佢哋聽佢哋班人啲嘢睇住佢哋大.講完都覺得自己好老.
但我非常樂於呢(十)幾年噉樣睇住佢哋,睇咗十幾年玩得好嘅香港metal band好多,但掂得嚟有格嘅非常少,所以每有一隊可以令你覺得好唔香港band甚至唔完全似聽開嘅外國band實會特別留意.因為夾Synergy之前啲band歌路已經有death有nu有progressive好雜,五湖四海夾埋Synergy歌路就係你都唔多捉到路,第一次睇live聽《In Your Eyes》反應係「嘩乜咁Carcass嘅」,然後第一次聽《The Dromos Home》,「嘩乜咁Opeth嘅.」呢兩隊都係你聽香港band時極少機會聯想得到,香港亦冇人玩progressive death metal咁滯,最接近我只知道2003年審判日有隊Phantasmagoria,當時上台好似只玩咗一首歌,就係將Opeth全長二十分鐘嘅《Black Rose Immortal》cover晒,不過跟住唔知去向.會玩Opeth式prog-death同時有原創作品公開嘅香港band,Synergy應該係第一隊.
亦因為追咗咁多年至會明白有幾難sell,其實睇佢哋出live台下反應就知.而家代人聽core嘢同死衝嘢大,唔識首歌唔緊要你有個beat或者breakdown俾我live跟住玩就得,同覺得隊band個個人都係彈/打solo當riff至算technical/progressive,而唔係舊時用編曲做氣氛種手法.當冇咩特登寫俾觀眾現場玩嘅位,仲要差唔多首首歌都兩個字長每隔一陣就變一變,唔係事前已經聽過甚至聽得幾熟吓,身處現場的確唔係咁容易投入得到.好多人聽Synergy第一個回應都係「好Opeth」,呢份絕對係美譽,只不過Opeth屬於必聽個年代已經係十年前,當而家班後生會問返你「邊隊係Opeth」或者「唔係啩你仲聽Opeth」,「好Opeth」有時唔完全係好事.加上隊band已經少出show,亦唔多歌擺上網俾大家入場前溫定書,整體唔太利於推銷自己.有時有態度有原則係需要付出嘅.
而且其實已經冇咁Opeth架喇,早期啲歌較接近melodic death時期Carcass,2013年隻demo左右《Dromos Home》同《The First Filth》先開始大變,前者舊時個版本仲要更Opeth,中段唱一句就急停嗰吓放慢之餘結他全清聲,同後段入男聲bridge之前有一吓好progressive rock嘅清聲chord,就連唱法都好初期Opeth/瑞典death metal式用聲咬字較清有時甚至少少black,都係令人一聽就覺得Synergy「好Opeth」嘅特色.不過唔知係咪嫌造作得滯或者唔想太Opeth,最後版本幾個位都改到冇咁prog rock,唱亦集中典型death式沉聲,對於好鍾意舊版嘅我嚟講係有啲失望,樂器同演唱音色上對比大會更有效帶出首歌氣氛.
但呢個轉變令而家嘅Synergy搵到一條自己嘅歌路,「好Opeth」只係一個引子,其他歌聽真就會聽得出獨特之處,亦唔會令你覺得「咪又係邊隊外國band」.《The First Filth》,《迴》同《Dromos Home》一樣屬於「Opeth系」,要搵Synergy入門歌三揀一就得,只揀一首正路一定係《Dromos Home》,不過我更想推《迴》,除咗編曲同氣氛唔同另外兩首有自己風格,仲唱廣東話加有男女聲,創作同技術原素方面最多元代.
最直接嘅《優越論》係另一邊「Carcass系」,快板為主加唯一一首短歌(以Synergy標準寫首歌閒閒哋接近兩個字長,四分鐘叫好短架喇),第一次睇反應就係現場觀眾終於有個位唔會咁悶喇,目前亦只得呢一首現場向曲目.如果有睇佢哋早期live或者會記得《In Your Eyes》,係第一首正式公佈作品風格亦接近《優越論》,不過屬於最早期創作唔及而家咁成熟,好似後半個melodic solo outro唔太夾前面個feel之餘似應該擺喺BlackWine嘅歌而唔係呢度,當有相似同時更完整嘅《優越論》,《In Your Eyes》的確唔算好必要.但《LAIKA》作為樂隊一個時期嘅總結,就算搵唔到適合位置擺呢首歌,對我嚟講《In Your Eyes》最能代表變到「好Opeth」之前嘅Synergy,當bonus track送俾大家見識吓隊band初期係點都好吖,一隻CD夠位放架.(其實將兩首demo remaster完再塞埋入隻CD都仲夠位架,到時就真係變成階段性總結嘅Synergy全集喇)
中間四首咁高質素,我反而覺得缺憾在全碟開頭.一隻碟最重要開場做得到聲勢奪人,所以選曲一係夠恆一係最搶耳,而《夢道》個頭同《LAIKA》序曲連貫之餘氣勢的確好有開場格,但聽到後半有點後勁不繼,搵唔到「Opeth系」大反差編曲特色時更似一首加長版《優越論》,偏偏《優越論》優越之處就係唔賣編曲賣力度而濃縮成四分鐘炸晒佢,《夢道》長差唔多一倍但編曲集中death metal技術同節奏上變化,要寫得長同時維持到高音樂性絕對唔容易.當後面一連幾首每首都咁有特色,《LAIKA》最平淡反而係開場.
《Sodom and Gomorrah》放最後正路,通常實驗性最高,最玩氣氛或者全碟最爆嘅歌最啱用嚟埋尾,而呢個九分鐘長實驗幾蝦人聽,一來前面啲歌本身已經唔叫易聽相當花精神,最後一首仲要再玩長啲實驗啲,係挑戰緊聽眾精力同集中力.當然作曲編曲做得好可以救返,只係寫長歌最難一向係後面點樣可以冇突破都最少足以維持落去,而首歌最吸引係個頭但敗也在個頭開得太大.你一聽到唔知算印度定中東個intro,聽完頭六首個心點散都會醒一醒,因為一聽到個intro就會諗「咦嚟緊有新嘢喎」,跟住波動亦夠大,只不過嗰份異域氣氛只係最頭同後面整一整點綴一下,intro帶俾你「有新嘢」個想像空間好似一直都填補唔到.
當主題係史詩級聖經災難故事仲要做壓軸加埋呢個intro,我就預期會炸到天火焚城好撚勁噉撚樣,點知前半炸晒後面有點虛,就好似啲天火硬係出唔到,有點覺得俾人昆咗.不過當《LAIKA》係總結隻碟之前嘅Synergy,而《Sodom and Gomorrah》係一個未來新歌方向嘅新嘗試的話,我對新歌又會有啲期待,因為首歌做唔足一回事的確做到前面咁多首(舊)歌未試過嘅嘢,Carcass完Opeth完之後睇吓可以再搵到乜嘢新玩法.我會希望唱方面可以實驗多啲.
其實我覺得拆聲方面demo時期以至《In Your Eyes》都比正式錄碟時變化更豐富,而家有時唱腔聲調偏向單一,有啲位用返高音啲black返啲聲底唱會更惡.而且本身已經有把高識別性男聲時,男女聲理應有更大發揮空間,當然有啲嘢太多就濫,好似全隻碟每當有男聲出現就寧舍搶耳,因為做到一份好似專誠搵人featuring唱嘅效果而突出,只不過當本身就唱得之餘Synergy音樂就係多元,呢方面好值得發展一下.例如,如果《Dromos Home》頭幾句拆聲用偏black腔方式唱(其實demo版就係噉),甚至男女聲每人輪流唱幾句,氣氛已經好唔同甚至更強烈.
另一樣當然係唱多啲廣東詞啦,始終冇成員英文特別好時,英文詞好難寫得靚更難冇錯,正如兩首舊歌英文詞其實有相當多文法錯誤,如果唔係隻碟兼作一個總結而盡量保留歷史痕跡,我係成員的話一定提議呢兩首不如重新填過詞啦.如果全部唱中文咪乜都唔使怕囉~加上呢個時代廣東話文化比以往更重要,堅持唱廣東話更加有意思有價值.
而出下一隻碟時,希望錄音方面會再有突破.呢兩年香港metal band出品帶出完全Made in Hong Kong嘅製作質素唔會差得過外國同級樂隊,雖然仍然有一份近代metal碟普遍嘅電子修飾味,但相信好難避免,因為有好多嘢你唔係租專業studio要喺自己band房錄就一定有限制,單單鼓聲份質感同空間感已經好大分別.《LAIKA》有嘗試模擬返份真實感,但都好難完全洗甩份電子味,不過成品已經好靚聲架喇,你估我唔希望可以錄到《My Arms Your Hearse》咁勁咩,香港又土地問題又成本問題又唔夠呢方面器材人才,做得到先得架.當近兩年香港自家錄音製作質素大有進步,現時環境許可下做得到呢個水準時,相信下隻碟唔會係短期內嘅事,到時本地錄音製作應該又會再進最少一步,到時啲聲可以更具臨場真實感就好喇.
不過個包裝就唔好再咁玩嘢喇.近幾年香港改變嘅唔止錄音技術,仲有大家出碟除咗鬥音樂仲有鬥花巧,想搵隊band出碟正正經經用普通CD盒仲難搵過出digipak出boxset,而《LAIKA》係繼雞蛋蒸肉餅個蒸籠之後再一個華而不實顛峰,打開隻碟會升起呢吓係好特別,但係個盒冇位食實隻CD,每次打開甚至拎起個紙盒隻CD會跌出嚟嘅機率係50%.
相信我係全香港第一個拎到隻實體碟嘅人,只不過早入手半個月即係隻碟會跌多半個月,當你18/3去到release party買碟時我應該會同你一齊買返隻,因為到時隻CD已經跌到爛Q咗,呢個digipak可以令我開多個專欄叫「跌花CD」.唔買多隻CD咪買黑膠囉,雖然佢哋唔係第一隊計劃出黑膠嘅香港metal band,不過出膠其實好多問題要克服,Synergy應該係Hyponic之後第一隊成功出到膠,仲要雙透明黑膠相當型,如果連黑膠都做到打開個盒隻碟會自動升起就型到爆(到時可能個盒仲貴過隻膠).
雖然我好鍾意《LAIKA》,Synergy亦一定係香港metal史上獨一無二,好遺憾亦好老實亦好諷刺,我唔覺得隻碟喺香港呢個自己地方可以點樣幫到Synergy,因為眾所周知而家香港而家班觀眾聽眾喺core年代聽開長大,當代progressive亦已經同舊時唔一樣,要佢哋肯認真聽返尤其睇返上一代嘅progressive/death絕對唔簡單甚至嘥氣.加上歷史加經驗之談,呢類喺本地算異類玩得咁唔本地嘅metal band,往往向海外發展先會得到應得嘅賞識同回報,遠嘅有Hyponic,近嘅一定係Karmacipher:
十年前Thornslaughter只出得到一隻demo(唔計Hyponic同Heresy呢班doom death老前輩,Cadaver之前香港應該未試過有death metal band成功出到碟?),之後得返兩個人繼續捱落去歌路band名都轉過唔止一次,製作經年終於嘔心瀝血出到香港第一隻dissonant death metal碟《Necroracle》,喺冇主動向海外宣傳嘅情況下,都俾大量外國metal網勁讚選為年度大碟.反觀香港,上年第二隻碟都出咗喇,而家仲大把人問緊邊隊係Karmacipher,乜嘢係dissonant death metal.
當夾band搞band房越來越難,穩穩陣陣開開心心夾夾band出出show順便媾媾女就係喺香港夾band嘅核心價值,正因呢種心態香港(metal) band好少有大突破大驚喜,所以玩得好我會支持,但會更尊敬Synergy呢類偏鋒樂隊,因為敢冒險走幾乎喺本地做唔到嘅路線,再而達到音樂上嘅成功,付出更大收獲更難,但做得到嘅可以更有效喺世界層面幫助推廣香港band整體.而之前已經差唔多逢係NOWED搞嘅香港/大陸metal gig就見得到佢哋嘅Synergy,出《LAIKA》之後正式由live台柱變成NOWED Records一份子,係時候把握向國際進軍喇.
噉係咪亦代表望咗好耐嘅INDenial X Synergy co-headline tour有冇機會成真?
Synergy@facebook
http://www.facebook.com/synergyhongkong
Synergy@Bandcamp
http://synergyprog.bandcamp.com
18/3/2018 Synergy "LAIKA" Album Release Show
https://www.facebook.com/events/140792759950492
其實之前已經想寫Unto the Dawn,不過唔係因為音樂而為另一樣嘢,但成日唔喺香港又要錄《Metal成熟時》Synergy又出碟一直拖住,到近排好多人仲要前輩級人馬提起呢隻碟,而你知道一隊後生新band可以得到咁多老前輩留意加一面倒讚好係好難嘅事,搞到寫完Synergy《LAIKA》立即開始寫《Apocalyptic Reflection》,襯飛之前寫埋佢,順便沾沾老前輩嘅光扮扮老屎忽先.
我好少會寫metalcore,《Metal成熟時》都講過metalcore只係九十年代尾美國玩爛nu-metal之後要搵下一個潮流,覺得北歐melodic death同Meshuggah啱使但係唔夠勁去玩,就簡化技術同編曲再將neo-classical變成hardcore,就形成直到而家仲未退晒潮嘅美國版melodic death metal aka metalcore.
metalcore對我嚟講最大問題係現場向得滯.我成日覺得'90 thrash係將'80 thrash玩慢一倍,而metalcore再將'90 thrash再玩慢一倍(再跟住嘅deathcore我唔敢提添喇), 玩嘅易上手過extreme metal/melodic death,睇嘅聽嘅就算完全唔識啲歌喺現場都好易跟,一時間breakdown當道搞到睇metal gig好似去咗rave party.喺現場大家一齊high吓可以,但係你叫我喺屋企聽disco歌我就唔多頂得順.
加上作為一個歐派迷兼技術迷同時從來唔多受hardcore,雖然而家嘅北歐已經俾metalcore逆侵略搞到新舊melodic death band都變晒質,始終仲叫保存到當初令美國借鏡佢哋嘅內涵,有得選擇時點解唔直接聽返melodic death metal?甚至單單聽Meshuggah 1995年《Destroy Erase Improve》一隻碟,得著已經多過晒一年入面聽過嘅全部metalcore碟夾埋.
但係都有metalcore我鍾意,因為由melodic death演變出嚟,初期未去到好紅時啲band仲會鑽研melodeath式技術編曲而唔係breakdown走天下,好多而家pop到想喊嘅band,其實早期啲碟都有值得聽嘅地方.仲有一個謎之流派melodic hardcore.
metal一向耐唔耐就會出現一啲玄玄哋嘅分支,好似乜嘢係melodic metalcore呀?「啲riff靚啲囉」,「多啲清聲位囉」,「好多melodic lead墊底囉」,似層層但又好似其實隊隊都係噉玩法喎,你問係咪真係存在我都答唔到你.但事實的確係通常自稱或者俾人叫melodic metalcore嘅metalcore band我又的確比較受.
Unto the Dawn有好多樣嘢令我一聽就鍾意,其中一樣係令我諗起Killswitch Engage.唔係好多隊metalcore band我會鍾意,要數嘅KE一定有份,除咗唱得勁音樂仲幾重melodic death味道,屬於唔身在現場喺屋企對住對喇叭都會覺得有嘢聽唔會悶種metalcore.
而且音樂真係有料到,第一首《Before Everything Dies》作曲編曲技術氣勢「嘩」出嚟,應該係第一次有香港metalcore碟俾到呢份感覺我,就連Shepherds the Weak早幾個月出嘅高峰作《Biformity》都唔得.雖然仍然好多令我唔太鍾意metalcore嘅00000位,但技術唔錯riff夠紮實,加上作曲編曲功力的確好高,而且歌佬兩把聲都唔錯,我唔止唔會好似平時聽metalcore一到某啲位就唔耐煩,就連《Lucifer Effect》呢種好重hardcore味,平時我唔多會鍾意嘅歌,都可以聽得幾投入幾享受.
雖然第一首歌一開頭好爆,其實全碟整體唔係好恆,呢樣我本來都有啲擔心,因為講過呢一派易上腦易入耳之處就係將本身好激嘅嘢玩慢啲所以易跟,代價就係好多歌甚至碟都係只爆個頭吸引你跟住就靜晒慢晒搞到頭重腳輕.之前講過一個例子Betraying the Martyrs《Phantom》,明明隻碟頭半分鐘係個世界級開場,只要跟住直衝埋落去衝到隻碟最尾就可以去到年度大碟級數,點知半分鐘一過立即dup停慢慢磨,跟住就唔使再提喇(不過我仲係超鍾意隻碟入面首《Let It Go》cover架).
計晒全碟真係稱得上衝,只得《Before Everything Dies》同《As Blood Turns Violet》兩首個頭,但作曲編曲好強,《As Blood Turns Violet》典型式爆炸性開頭再逐漸變輕轉慢,但四分半鐘入面一直有豐富變化,兩把聲唱得好同時夾得好氣氛一流,已經唔會再計較夠唔夠恆.呢首歌唔止係全碟最佳,仲應該算得上係香港metalcore代表作之一.
但前半做到個勢咁勁,反效果係搞到好似擺後半啲廣東歌唔夠英文歌勁.《逆容》的確唔係好出色,除咗手法同前面做過嘅一樣但精華已經喺之前三首發揮晒,仲要放喺《As Blood Turns Violet》後面,算係一個低潮位.
埋尾嘅《末日》係性質唔同嘅慢歌,所以有不足都未至於被過度比較,獨立聽亦唔差,只係就算我好希望香港band唱廣東話,總結係Unto the Dawn唱英文會較得心應手,除咗廣東詞有啲位填得唔太啱音,仲有清聲聲底其實有點老牛,唱英文唔會覺得有咩問題,但一唱廣東話間中硬係有啲怪唔太順耳.有時聲線,口音同咬字的確需要有一定程度配合,先可以將一種語言唱出理想嘅效果.
音樂絕對上乘,但我諗更多人聽完隻碟會講嘅係製作.香港錄完再送去外國做mixing/mastering開始普遍,而Unto the Dawn搵嘅All4band本身就係一個幫開呢類現代新派metal樂隊做後期製作嘅專業團隊,經外國音響工程師執完的確有極大分別,唔止整體好厚好實,鼓聲份音色同質感香港始終做唔到,仲有一份只有外國碟至搵得到嘅光鮮感(或者話好似有點點迴音嘅「K房聲」效果).
我唔知大家都係香港錄音,唔同band做後製之前個master音色同音質分別有幾大,但即使而家香港人自己做mixing/mastering成品可以好清好靚,都硬係爭噉呢份「K房聲」嘅有機感搞到真實感差啲,尤其鼓聲硬係做唔出同一份質感同迫力.
因為兩者類型加推出時間都接近,好難唔將《Apocalyptic Reflection》同Shepherds the Weak隻《Biformity》攞嚟比較,但實際上又唔太比較得到:《Biformity》搵菲律賓studio做後期製作,當佢哋音樂上一早慢慢偏thrash帶點復古味,隻碟都整到音色粗糙偏舊派,具臨場感之餘好夾隻碟歌路,係個非常成功嘅例子.
Unto the Dawn始終維持現代metalcore路線,《Apocalyptic Reflection》錄音製作同樣非常配合自己音樂,而香港有潛質達到相同製作質素嘅係Qollision,佢哋都係搵外國工程師做mixing/mastering,三隻碟製作質素慢慢提昇,而整體尤其個鼓冇咁強修飾感.
《Apocalyptic Reflection》技術,創作同製作上,已經去到攞去外國都唔會失禮嘅級數,但呢隻香港史上其中一隻最佳metalcore碟理應平地一聲雷,而家出咗反而冇乜迴響,唔止雷聲雨點都冇.而呢樣就係最初我想寫呢隊band呢隻碟嘅嘢.
就算音樂水準已經去到咁高水平,都未至於立即仆到去寫,因為對我嚟講音樂「都係嗰啲」,畢竟metalcore本身限制就好大要有突破唔容易,所以好多時只有靠質素取勝,但係你選著metalcore呢個行頭已經失去優勢,因為作為(曾經)當打類型,全世界任何地方一早有多到數唔清嘅同類樂隊,就算你玩得勁寫歌掂製作好,去到世界層面對好多人嚟講只會係「都係嗰啲」.
再用出完《Necroracle》冇做過宣傳,都可以俾好多外國網選隻碟做2016年度大碟嘅Karmacipher做例子,佢哋可以咁成功唔止因為寫歌技術確實超強,仲有dissonant death metal一直限於小眾,所以當你整到一隻咁有料嘅碟出嚟,即使唔主動同人講,只要有人知道聽過就自然會幫你推廣出去仲要傳得好快.
呢樣就係行頭問題.而你揀咗一個一離開自己地方出到外面立即冇晒主要優勢嘅類型,有時單靠質素都未必可以有一番作為,而且metalcore一早過咗最高潮更加未必仲有咁多人肯理你,呢種環境要把握得到成功機會,首先最少要引到人聽你隻碟,亦即係要宣傳,甚至賣廣告.例如Instagram廣告.
如果有留意近兩個月搞band搞show嘅人討論,都會知獨立樂隊而家喺facebook越來越難宣傳,因為你分享facebook以外嘅網站,facebook會降低你個post嘅曝光率,即係有人寫咗篇碟評讚到你隻碟上天,但你喺facebook share完可能一個人都睇唔到,因為俾facebook hide咗唔出現喺其他人嘅wall度.想有人睇到咪俾錢賣廣告囉,但係咪真係有用呢,我只有話咁多年嚟我冇幾多次喺facebook見過band/rock/metal廣告,見到會有興趣開嚟睇嘅更少.
但喺Instagram反而見過《Apocalyptic Reflection》唔止一次,亦因為Instagram見到我至知原來香港有一隊band叫Unto the Dawn,先知佢哋出咗隻碟叫《Apocalyptic Reflection》,跟住至去搵嚟聽,先知原來音樂咁正.如果單靠facebook,我都要等到班老前輩講起呢隻碟,仲要facebook唔會hide佢哋啲post,至會知道呢隊band呢隻碟嘅存在.所以而家你想宣傳自己新碟又打算使少少錢做宣傳,不妨試吓去Instagram買個廣告位,分分鐘比靠facebook幫到你更多.
又或者,早排睇完show同band吹水傾開出碟呢個話題,大家至講笑話不如自己放埋seed囉.雖然直到而家好多西方人仲對亞洲band感到新奇好有興趣,你單單擺隻碟上Bandcamp已經多好多外國人知道你隊band聽你嘅音樂,但你唔可以否認其實最有效嘅宣傳方法係放seed,你覺得BT嘅人多定上Bandcamp嘅人多?
而家一出碟就全隻放上Youtube同Bandcamp俾人試聽已經成為樂隊間慣例,只要你擺得上去就好大機會俾人rip落嚟放上網seed,你睇吓而家上Google search band名碟名,成日頭幾個出嘅唔係隊band自己或者同佢哋有關嘅網站,而係邊度有seed download隻碟就知.而且經常你今日擺咗隻碟上網,聽日已經有人放seed,反正對佢哋嚟講唔使錢,唔知咩嚟好唔好聽唔緊要,攞咗落嚟益咗街坊至算啦.
所以個笑話就係,既然係噉,不如直頭我seed埋俾你啦,比齋放Bandcamp Youtube更加大機會令你會開我隻碟嚟聽,反正目的都係搏你試聽之後捨得俾錢買隻physical,會介紹你隊band俾其他人同睇你嘅live嗟,點解唔直接用性質相近但成效更大嘅方法?
而且(又可能呢個先係重點)當而家啲人已經雜到總之你有出歌出碟而俾佢搵得到,就乜狗屎垃圾都可以變成seed,如果你出完碟反而冇人放seed,咪即係你隻碟連狗屎垃圾都不如?梗係幾大都自seed先啦,唔係連免費都冇人肯幫你隻碟放seed咪好樣衰?
Unto the Dawn@facebook
http://www.facebook.com/untothedawn
Unto the Dawn@Bandcamp
http://untothedawn.bandcamp.com
[劉Sir啲文一向出名唔知寫乜又鬼咁長,如果話今次睇完有禮物送,唔知會唔會多啲人睇(晒)呢]
睇過咁多idol有幾隊想特別寫吓,HAMIDASYSTEM最想寫先,因為夠怪,唔係擺明要同主流相反走另一極端種「反idol」,而係外型造型音樂叫正路,但加埋又唔似一般idol,仲冇乜其他組合似佢哋.
其實本來好大路,叫自己做melodic electronica不過出道啲歌都係典型idol pop,同套白色衫一樣冇乜特色.但係出咗第一隻EP隔個月首新single立即唔同晒樣,歌路變咗trip-hop,downtempo,trance溝埋,唔多開心位upbeat位,啱用嚟聽多過睇嘅低調電子音樂,做到名乎其實嘅melodic electronica.
全個轉變超級大,冇乜偶像組合會全部歌咁低調,而且寫新歌個班底好勁編曲變化多而大又多特點,單單《抜けない根無し草》個theme走15/8,仲有二重唱(其實佢哋好多歌都有),歌已經另類過人.
造型轉埋全黑,跳舞由開心舞變到好似做舞台劇,觀眾想揾個位跳吓fing吓,跟住做動作或者自己玩毒撚嘢都好難,每次佢哋上台台下一定企定定靜靜睇.當日本idol show出名觀眾夠癲好多時台下仲好睇過台上,HAMIDASYSTEM係難得表演時場內會好平和嘅組合.
出碟前後咁短時間內音樂同表演風格改變咁大,係一早就計劃走alternative idol路線,只為推佢哋出咗道儲人氣先就用堆pop歌頂住先?定出完道至覺得pop落去唔多掂,就拿拿臨搵咗而家啲另類歌務求盡快轉型?雖然睇埋佢哋個名似前者,見完四條女我硬係覺得後者至係真.
事務所搞偶像組合最重要全隊夠多元化食到越多唔同客路越好,HAMIDASYSTEM就係長髮高矮各一加短髮高矮各一乜仔都殺晒嘅百搭組合,只係見到有兩個細細粒個樣咁幼齒,但著到全身黑面燶燶去演灰灰哋邪邪哋嘅歌同舞,同全隊除咗黑直長有點邪feel另外三個點睇都乖得滯好唔夾,你唔係同我講你一開始已經打算做到咁alternative時又會揾咁大路嘅囡囡組團吖嘛?(是但啦,佢哋不知幾受歡迎特別個短髮高妹,連鬼佬睇完都揾佢影相㗎)(其實我都係㗎,但係,口烏口烏)
我第一次睇都唔算好鍾意,同睇多幾次就見到幾個問題:音樂喺idol表演入面太另類同低調,現場表演又單向氣氛炒唔起;全隊得黑直長把聲重鼻音而特別同有啲唱功,另外三個都係典型女仔聲唱歌亦唔算好得只夠交貨;而且話就話有兩隻EP,因為唔會再玩第一隻啲pop底歌,基本上每場都係相同幾首歌撈亂玩.
所以初初睇未必受,睇多幾次又會嫌表演唔夠變化,好在我對音樂性有所執著,同佢哋live概念性好重加比一般跳舞組合多一份藝術性,而且製作好認真,有啲位會玩熄燈同只見過佢哋自備laser出show,未見過有邊隊indie band/idol玩細livehouse會擺咁多心機喺燈光方面.
對我嚟講無論聽定睇都要慢慢浸,浸耐咗就會覺得有味道,好多人話聽日本囡囡電子梗係聽Perfume,但從來唔識欣賞時HAMIDASYSTEM啱我多啲.但亦好明白呢條路線會做到一係好受好鍾意一係就唔鍾意只覺得悶冇中間位,但想點就點只賣知音唔係就係alternative態度咩?
不過佢哋都唔使憂,之前講過越睇得多idol越多嘢唔明,好似四條女都OK但成個package點睇都唔似紅得起,偏偏做到好大差唔多場場都出最後或者最後幾隊加勁多fans.今次嚟又好彩撞到出第二隻EP《DERO X》,其實只係將之前六隻single加live出場段intro夾埋一隻碟,逐隻single追一隻一千円,而家三份一價錢買晒轉歌路之後全部歌慳返唔少.而indie組合每次出碟,某程度上係借將當時所有歌出隻精選為嗰個時期做個總結,跟住就會進入下一期音樂同造型都有改變,而呢樣我就最擔心.
佢哋新活動係隔一排就去cafe做一日店長,而家套新衫都有點女僕/女傭風,唔知邊樣係雞邊樣係蛋,但換衫我一定唔開心,之前套黑暗風夾歌路之餘亦係我最鍾意嘅idol服裝.
轉女傭look亦可能象徵音樂唔再灰,最近一次睇兩首新歌中間加返光明位開心位,音樂pop返啲但表演更重戲劇性,發展落去可能音樂未必咁鍾意但live會覺得好睇咗.不過實際會係點就我都唔會知啦,因為下次可以再睇佢哋起碼係一年之後,到時可能女傭風呢期都完咗又轉另一樣嘢啦.
所以而家就進入大家最期待嘅送禮環節.睇佢哋嗰場係五點開演十四隊嘅fest級盛事,唔計真正嘅fest睇過咁多idol show呢場一定最多人,HAMIDASYSTEM好鬼多fans而賣嘢個位好鬼細見到超墟冚已經出返去,到睇埋仮面女子後半場加神使轟く,激情の如く.全set終於埋到counter.見有可能最後一次睇佢哋,買完碟俾多一千円買多兩張影相券,排咗差唔多半個鐘錯過埋じゅじゅ成場,排到第四個至話夠鐘收檔截龍,問噉點算呀佢話唔使怕張券兩個月內有效.但係我下星期走喇喎.
但買得無謂嘥,如果你呢兩個月去日本,我可以送呢兩張影相券俾你同佢哋影相,買嗰日係25/7即係去到九月底都用得,去睇HAMIDASYSTEM全日本任何一場show都用得,兩張券可以同兩條女每人影一張即影即有加傾半分鐘偈,或者同一條女影相送簽名加傾一分鐘偈,豪多1000円加多兩張券條女會幫你張相畫埋公仔寫多幾隻字添.
當今年十月冇Loud Park但九月有Sons of Apollo + BAND-MAID + The Crown + Origin + Power Trip嘅自製Loud Park Lite,本來我都想九月飛多轉順便用埋佢,點知呢晚睇完佢哋返到香港就有新工返告別freelance歲月冇得再飛.係幾灰,蝕咗1000円事少,除咗冇得同個高妹影相(可惜已經唔再著最型嗰套黑衫),仲有其實好多indie idol group都唔長命,當返返full-time代表第時可能一年至有得飛一次時,下次再嚟日本佢哋仲喺唔喺度冇人話得埋.呢樣就係下一次想寫嘅主題.
HAMIDASYSTEM OFFICIAL WEBSITE
http://hamidasystem.jp
HAMIDASYSTEM@Twitter
http://twitter.com/hamidasystem
喺日本睇咗咁多idol show idol group,發覺好難撞到比較老嘅組合,唔係年齡做得idol後生幾近必然,講緊團齡:
見字時我睇idol資歷都未夠一年,但唔少睇過嘅組合其實唔係早過我好多開始名乎其實睇住佢哋大,有兩三年歷史已經可以話係資深老前輩.當indie band長夾十幾廿年唔散好平常,indie idol相反有幾年歷史已經叫好命,地下偶像呢家嘢其實會越睇越灰.
Babymetal證明metal idol做得到之餘,成功起嚟唔止日本仲可以紅遍全球加主流地下兩個市場食晒,有日本數一數二最強女主音坐鎮,隊band超強加整體好睇當然係主因,但你唔可以否認冇大公司後台係冇可能有咁非一般嘅音樂同製作級數.不過大公司有利自然有弊,冇可能唔為流行為賺錢而做時點都好重商業計算味,當初要成為全世界最創新而挑戰規範甚至禁忌嘅冒險精神第二隻碟已經冇咗一半,轉而傳落民間遍地開花.
即使Babymetal作為第一隊已經食盡全世界成浸頭水,日本本土仲有好大個indie idol市場夠俾你撈吓水尾,而偶像團多得嚟普遍短命時,為求存就會令你大把創意乜都敢試,而做得alternative本身就係賣怪仲越怪越好時更加如魚得水,好似今次主角Candye♡Syrup.
日本最大優勢係無論做啲嘢幾唔正常幾柒幾戇鳩,都立即會到盡頭全世界都會接受,唔係都唔會出到呢種五條女染到個頭五顏六色,著到Barbie公仔噉上台,初音聲雞仔聲唱trancecore嘅組合出嚟.如果係白人同非日裔亞洲人做,你未聽歌齋見到已經爆粗,但一話嗰班原來日本人嚟,你就會立即覺得好合理好OK喎.
睇過三次,第一次仲要喺band show睇,可想而知佢哋音樂有幾band/metal.2018年頭第一隻碟歌路metalcore為主再乜都溝啲ska punk都有,跳舞同表演又撈metal/core嘢band show嘢,有首一breakdown台下班仔就會做掌上壓砌條人肉橋,然後個肥妹落台一面嘔泥一面踩住佢哋過橋.即使音樂未至於好高質素,佢哋嘅live絕對夠過癮夠好睇.
隔幾個月再出隻EP當堂唔同晒,三首歌有首話係台灣人寫,派台兩首一首好Passcode另一首好deathcore主流地下兩味齊晒,音樂同製作進步唔少仲有得去美國表演.諗住捱出頭上位喇,點知出完碟無耐就話解散,八月中一週年紀念演出就係告別演唱會表演完即時全體畢業,九月頭去埋美國Candye♡Syrup第一期正式結束.
望落形勢大好都可以話停就停,導火線可能係其中一個center走咗,但影響係咪真係咁大?類似個案Alloy同樣多show得嚟出完碟冇耐主將離團,我仲好好彩佢走一個月前睇到live同佢影到相,佢畢業嗰晚Alloy隨即結束,但公司揾多三條新女改組成Will-O',賣相音樂表演都轉型成功,而家好似仲多show出過Alloy時期.
照計少咗個主力,就算未搵到人代都夠做住先,最後一次睇已經係四人上陣,點解直頭散埋得佢哋知,因為台前幕後由始至終冇解過話,無聲無息就消失好似冇點存在過.除咗唔止嘔泥仲最唱得個肥妹入咗高橋聖子彈結他隊HöLDERLINS(而家應該叫高橋聖子之前隊band,呢個係另一個故事),另外幾個點,會唔會繼續做偶像做音樂第時至知,因為大家沉默到好似預咗件事遲早會發生.
但做咗咁耐偶像,係咪可以簡簡單單話唔做就唔做變返普通人呢?始終地下明星都係明星,只要你接受到每次演出要同大量毒撚近距離交流,呢個世界冇幾可即使你姿色未夠,都可以只賣藝唔賣身仍然而有大量異性貼錢圍埋嚟做兵,經常有fans送嘢俾你仲送到跪晒地,生日祭更加捧到你上天收花收禮物收到手軟,如果做得有聲有色仲有機會俾人請你去外國tour.呢份超然夾indie band夾到好大都未必俾到你.
最大分別係做idol等同一門事業,而且讀(初)中學已經開始,過程好可能會犧牲讀書嘅時間同機會,而唔係好出名或者大公司旗下廿歲頭就好大機會要畢業,當偶像賣青春而後浪來之不盡時點解一定要你?唔係好多個可以好似2&十六歲開始做地下偶像,做到單飛做咗六年仍然可以維持高人氣甚至越做越大,當然單飛成本低可能係主因.
所以Candye♡Syrup一週年大日子反而變成解散紀念日係非常唏噓,但未必完全係壞事,起碼最後一擊係美國tour比好多人走得風光,而且如果係做咗成年計數發現個project做落去大家都唔夠搵食,借有人走順便斬纜或者更好.當全隊可以解散得咁平靜,呢個理由唔係完全冇可能.
雖然Babymetal超乎所有人想像嘅成功一定對indie idol發展帶嚟好大助力,呢股熱潮唔會係近幾年至開始爆發,但睇過嘅組合好多只得一至兩年歷史,就代表Candye♡Syrup只係無數過眼雲煙之一.以佢哋為鑑,想追indie idol的話有機會睇同搵囡囡影相一定要去咗先,因為星途咁唔穩定時機會好可能只得一次.
所以話睇indie idol可以仲灰過睇indie band,今日你至睇完佢哋開開心心上台表演得好興奮,聽日已經粒聲唔出唔見咗人,可以全無先兆隨時結束,相信有時佢哋都身不由己.